
CAPITOLUL | 


Bărbatul era îmbrăcat ca un clergyman, 
într-un costum negru înverzit de uzură. 
Purta în picioare Rangers de la armată, 
iar pe mâini își trăsese mănuși de piele. 
Avea un chip osos, dur, cu sprâncenele 
rase, iar părul pieptănat pe spate i se 
înnoda la ceafă într-un coc de toreador. 

În acea clipă, rotea deasupra capului 
un interminabil șirag de bile cromate, 
unite între ele cu o coardă de pian. Arma 
șuiera aidoma unui lanţ de bicicletă 
mânuit de către un vagabond în plină 
încăierare. 

— Trăiţi cu frica Domnului ? ţipa bär- 
batul. 

— Da! urlau numeroșii gură-cască 
adunaţi în faţa lui, purtând pe chipuri 
frica Dumnezeului inflexibil care ne pe- 
depseşte pentru binele nostru ! 

Colierul din bile de oţel se abătu atunci 
peste capetele și umerii lor, făcând să 
plesnească arcade, buze sau obraji. În- 
sângeraţi, cu figurile brăzdate de hema- 
toame violacee, păcătoşii se clătinau de 

pe un picior pe altul fără a căuta să se 
ferească din calea loviturilor. Semănau cu 
niște boxeri ce începeau a cincisprezecea 
repriză a unui meci deosebit de violent. 

— Cunoașteţi frica de Dumnezeu ? re- 
petă predicatorul. 

— Da-o-cunoaştem ! îngăimă turma 
bătută, cu buzele crăpate. 

Erau acolo bărbaţi, femei de toate 
vârstele, dar şi adolescenţi. Preotul îi 
lovea fără diferenţiere, prăvălindu-și ro- 
zariul blindat peste urechile puștanilor 
ca şi peste sânii fetelor. 

Cu mâna stângă strângea la piept o 
biblie din lier, ale cărei pagini erau, de 
apt, plăci metalice subtiri, emailate, aco- 
perite cu caractere minuscule. Coperta 
cărţii sfinte prezenta pete de- rugină, iar 
pe metalul legăturii se vedea un roi de 
puncte roșiatice. Se spunea că bibliile de 
fier, groaznic de grele, nu puteau fi 
manipulate decât de clericii dotați cu 
mușchi de culturişti, că practica susținută 
a rugăciunii îi transforma puţin câte pu- 
țin pe predicatori în atleți cu bicepșii 
hipertrofiaţi, iar bisericile în săli de gim- 
nastică. 

Mătăniile șuierară prin aer, prăvă- 
lindu-se apoi peste craniul unui grăsan 
cu chipul deja acoperit de sânge. Lovi- 
tura îl ameți într-o clipă pe individ, trân- 

tindu-l pe pietre, cu ochii daţi peste cap 
şi gura căscată. 

— A găsit bucuria! urlă preotul. 
Dumnezeu e într-însul! Fie să doarmă 
în pacea sufletului ! 

> În pacea sufletului! repetă gloata 
adunată pentru rugăciune. 

Noaptea cădea peste oraş, iar vitrinele 
prăvăliilor se luminau ca niște uriaşe 
acvarii umplute cu o apă fluorescentă. 
Era un cartier la modă, studenţesc. În 
librăriile de odinioară se vindeau a- 
cum dischete de “ocazie și microordina- 
toare de contrabandă. Fără îndoială, însă, 
că mai prospere decât toate erau dughe- 
nele negustorilor de instrumente chirur- 
gicale, căci de la recentul decret ce supri- 
mase diplomele medicale, autorizând 
libera practică a medicinei de către ori- 
cine, venise la modă chirurgia domestică, 
astfel încât în fiecare apartament se 
obișnuia să se amenajeze câte o mini-sală 
de operaţii, a cărei prezență părea la fel 
de indispensabilă precum cea a bucătă- 
riei sau a toaletei. Predicatorul își cobori 
braţele și începu să-și înfășoare rozariul 
peste încheietura mâinii, anunțând că 
slujba luase sfârșit. Participanţii se încli- 
nară și, defilând prin faţa lui, îşi depu- 
seră obolul în dulia de obuz ce ţinea 
locul cutiei milei. 

— Pe curând, mormăi omul Bisericii, 
şi fie ca frica să vă însoţească în fiece 
clipă ! Nu căutaţi a fugi de spaimă, căci 
ea e aceea care vă apără de indiferenţă ! 

Enoriaşii se risipeau în noaptea de 
toamnă, scoțând din buzunare pansamen- 
te și comprese hemostatice. 

— A fost o predică frumoasă! șopti 
o femeie mângâindu-și fiul pe cap. Astă- 
seară va trebui să-ți pun patru-cinci 
copei, altfel n-o să ţi se mai închidă în 
veci arcada. 

În apropierea unei fântâni, o sticlă cu 
ceai de sunătoare trecea din mână în 
mână, iar o tânără fată badijona cu simţ, 
de răspundere plăgile tovarășilor ei de 
rugăciune cu ajutorul unei mici pensule 
muiate în colodium. 

Așezat pe vechea ladă de muniții ce-i 
servise drept estradă, predicatorul nu- 
măra banii adunaţi. Monezile îi zornăiau 
între degete. Părul lins, lipit de pielea 
capului, şi cocul îi dădeau un profil de 
şoim cu glugă. 

Tânăra fată îi aruncă o privire exta- 
ziată. 

— Ce iureș! murmură ea, cu obrajii 
îmbujoraţi. De când a sosit, tot măsor 
străzile orașului în speranța de-a găsi 
locul unde și-a instalat estrada. De mult 
n-am mai avut bucuria să ne rugăm sub 
ciomagul unui ispășitor veritabil ! 

— Aşa este! aprobă cineva. Dacă nu 
mi s-ar cicatriza rănile atât de încet, aș 
asista la toate predicile lui ! 

— Nimeni nu-i cunoaște numele, in- 
terveni o femeie scundă, cu obrazul învi- 
neţit. Cei din piața Verneuve l-au pore- 
clit Mechanic Preacher. E frumos, nu-i 
aşa ? Şi ce mai forță! Aţi văzut cum 
jonglează cu biblia? Cât cântărește? 
Douăzeci de kilograme ? 

— Fiţi siguri că atinge douăzeci și 
cinci ! exclamă un bărbat căruia-i curgea 
sânge din nas. Asta-nseamnă să fii un 
predicator adevărat. Tatăl meu spunea 
mereu că nu poți respecta preoţii a căror 
biblie cântărește sub șaisprezece kilogra- 
me. Cu el, ne putem simţi în siguranţă. 

Micul grup ezita să se despartă. Câtă 
vreme continuau să pălăvrăgească, își 
prelungeau într-un fel emoția. Atmosfera 
de spital improzivat, rănile îngrijite în 
comun creau dintr-o dată între acești 
necunoscuţi o stranie complicitate. O fe- 
pră trecătoare, alcătuită din dureri şi 
atingeri ușoare. Se mângâiau, își aplicau 
reciproc comprese. Femeile își descheiau 
bluzele, lăsând să se întrezărească sfârcul 
unui sân, ca și cum ceremonia la care 
participaseră cu toţii ar fi ţesut legături 
intime, eliminând pudoarea. Coapse albe 
ieșeau prin crăpăturile fustelor, în timp 
ce vocile deveneau mai șuierătoare : 

— Oh! Priviţi cum primește pielea 
mea loviturile ! Mâine am să fiu vânătă, 
toată ! 

Degete se întindeau, pipăind cărnurile 
cu o atenţie fals-clinică. 

— Lăsaţi-mă să vă masez, ajută hema- 
toamele să se resoarbă, relaxaţi-vă... 

— Da, acolo... pe partea dinăuntru a 
coapsei, durerea trece... Aveţi niște mâini 
nemaipomenite ! 

Nu rareori, îngrijirile aţâţau sângele 
şi, profitând de întunericul și geografia 
arcadelor, perechile începeau pe furiș 
să-şi dăruiască plăceri. Făcea și asta parte 
din ritual. Ispăşitorii atrăgeau inevitabil 
o clientelă sado-masochistă pentru care 
religia nu constituia decât un pretext... 
sau un stimul. 

Omul cu coc de toreador, care-şi nu- 
măra încasările aşezat pe o veche ladă de 
cartușe .45 ACP, știa toate astea, dar 
puţin îi păsa. Adevăratul său nume era 
Mathias Fanning și avea gradul de loco- 
tenent în serviciul de poliție urbană a 
cartierului. Fost „soldat al asfaltului“, 
fusese trecut în corpul de cercetași când 
„Unităţile de Justiție Autonomă“ înlo- 
cuiseră rând pe rând polițiștii, tribunalele 
și închisorile ! Era perfect conștient de 
decăderea sa, dar avea nevoie de stradă 
ca să supraviețuiască. De stradă, și de 
excitația stârnită de vânătoarea de. oa- 

meni. Astăzi, când nu mai avea dreptul 
să poarte revolver, iar rolul său se rezu- 
ma la a urla „Mayday... Mayday“ într-un 
emițător radio portativ, continua să-l pa- 
sioneze urmărirea și atmosfera de aştep- 
tare febrilă. Îi făcea plăcere să fie un soi 
de planton ce parcurgea orașul, o santi- 
nelă ţintind cu ochi scrutători tot ce 
mișca. 

Își strânse ustensilele de predicator și 
se retrase spre zona întunecoasă a arca- 
delor. Un cuplu făcea dragoste în picioa- 
re, lângă o coloană. Femeia, căreia îi cră- 
pase pometul sub loviturile bilelor, sân- 
gera pe umărul partenerului ei. Picioarele 
sale desfăcute la maximum desenau un 
V de carne palidă în penumbră. În jurul 
lor, vântul nopţii împrăștia obișnuitele 
comprese pătate cu mercurocrom. 

Mathias Fanning nu se putu abține să 
nu vadă în aceasta un fel de alegorie cu 
iz de iad, sărbătoare tristă în care ser- 
pentinele fuseseră înlocuite cu feșe Vel- 
peau iar confettile prin pete de sânge. 

Rănita gemea în cadență, iar polițistul 
avu impresia că murmura : 

— Operează-mă, oh! Da... Operea- 
ză-mă ! 

Fanning scutură din cap, dezgustat: 
sado-masochiştii erau molima predicilor 
publice, dar adevărații ispășitori îi pri- 
meau întotdeauna cu bunăvoință, deoa- 

rece își imaginau că în acest fel atrăgeau 
un număr mai mare de credincioşi. Băr- 
batul acceleră ritmul, ca și cum ar fi vrut 
să-și ţintuiască prada pe coloana de mar- 
mură. Mathias își îndreptă atenţia asupra 
străzii. Şi, brusc, cel pe care-l aștepta 
apăru pe trotuar. Era un infirm cu tora- 
cele gol, ale cărui brațe se sfârșeau la 
cincisprezece centimetri mai jos de umeri, 
în cioturi rozacee striate de cusături. 
Pieptul și abdomenul musculos îi dădeau 
alura unei statui grecești mutilate. Indi- 
vidul avea ţeasta complet rasă și mergea 
cu paşi lenți, desculț, surâzând ca un că- 
lugăr asiatic. La apropierea lui, oamenii 
îşi întorceau capul, ca să nu vadă umflă- 
turile cioturilor ce se agitau clipă de cli- 
pă. Numai că această pudoare (sau laşi- 
tate ?) îl ajuta de minune să-şi îndepli- 
nească planurile. 

Mathias își vâri mâna în buzunarul 
vestonului său de clergyman şi scoase 
de-acolo un emițător plat pe care clipea 
un led roșu. Verifică dintr-o privire ra- 
pidă că nu-l observa nimeni şi ridică apa- 
ratul la înălțimea gurii. Perechea de 
„credincioși“ îşi continua acţiunea de 
crucificare vaginală. Mathias apăsă bu- 
tonul de apel. 

— Aici Mechanic Preacher, murmură 
el. Sunt la intersecţia  bulevardelor 

Franklin şi Pacific-Network. Armless e 
la douăzeci de metri de mine și cred că 
va trece la acţiune dintr-o secundă-n 
alta. Mișcaţi-vă și trimiteţi o unitate ! 
Odinioară, când era un soldat de 
asfalt, Mathias Fanning ar fi sărit în 
mijlocul șoselei, cu un .45 cu ţeava 
lungă strâns bine în palmă, cu degetul 
mare pe creasta cocoșului și arătătorul 
mângâind coada trăgaciului. L-ar fi pră- 
vălit pe nenorocitul ăla de ciung trimi- 
țându-i o boabă între ochi, nu înainte 
însă de a-i fi aruncat formula rituală de 
interpelare folosită în brigadă : „Nici un 
pârţ, hoitule, îți ia moartea măsurile !“ 
Odinioară... Dar astăzi nu mai avea 
dreptul să intervină. Nu mai era decât 
un planton, un mic raportor, o sentinelă 
dezarmată a cărei singură funcţie consta 
în a da alarma cu ajutorul unui radio 
portativ. „Un câine“, îşi spunea el ade- 
sea, „un câine cu colții smulși, legat de 
cușca sa și care nu mai poate decât să 
latre la hoţii şi asasinii ce-i trec pe 
dinainte“. Noile decrete ce dirijau servi- 
ciile de poliţie robotizată nu-i mai recu- 
noșteau decât funcţia de „cercetaș“. Sar- 
cina sa consta în a deschide gura ca să 
tipe: „Alarmă! Foc! Ajutor !“, nimic 
mai mult, și suferea cumplit din această 
cauză. Intervenţia directă (neutralizare, 
arestare, judecată, executarea sentinței) 

era de resortul Unităţilor de Justiţie Au- 
tonomă ce pâtrulau pe străzile orașului, şi 
cărora trebuia să le semnaleze orice even- 
tual focar de tulburări. 

Făcuseră din el un delator, un ciripel, 
un fel de spion urban cu urechi clăpăuge, 
cu priviri viclene... 

Armless le zâmbea trecătoarelor ce în- 
torceau ochii, jenate. Toracele său lipsit 
de mâini, inspira realmente milă, şi ni- 
mănui nu-i trecea prin minte că acel ne- 
norocit bătut de soartă era în realitate 
un criminal periculos. Mathias îi văzuse 
fișa, știa că era poreclit : „„Cap-de-bronz“, 
„Karateka-ul nebun“, dar şi ,Cască de 
os“ şi „Berbecul de fier“. Punând la loc 
emițătorul, scoase din spatele reverului 
redingotei un mic monoclu telescopic. Cu 
ajutorul lentilelor putu să examineze mai 
bine capul mutilatului. N-avu nevoie 
decât de două secunde pentru a-și da sea- 
ma că ţeasta rasă era de fapt acoperită 
cu o peliculă de corn groasă, așa cum au 
de obicei mâinile luptătorilor de karate. 
Capul lui Armless era tot atât de dur şi 
lustruit ca o cască sculptată în fildeș. O 
cască naturală, o cască de material cornos 
şi piele întărită prin antrenamente. 

„E nebun“, declarase în timpul unui 
interogatoriu unul din foștii săi tovarăşi 
de celulă. „Înainte de-a se lansa în spar- 
geri, fusese campion de arte marțiale. 

Nenorocul lui a fost că, într-o zi, la o 
bancă, un seif minat i s-a bășit între labe, 
smulgându-i ambele braţe! N-a putut 
suporta gândul de a se vedea dat la o 
parte, așa că a reluat antrenamentele, fo- 
losindu-și capul, de astă dată. Vă prin- 
deți de amploarea ţicnelii ? Dădea cu 
craniul în saci de nisip, cinci-șase ore pe 
zi, ca să şi-l întărească ! În cele din urmă, 
l-a preschimbat într-un adevărat ciocan. 
Dar luaţi seama, e primejdios la culme !* 

Mathias înghiţi în sec, simțind un nod 
de nerăbdare în gât. Armless se apropia 
de magazinul cu bijuterii, continuând să 
surâdă, cu un aer nătâng, dezarmant. 
Deodată, își dădu ceafa pe spate, luân- 
du-și avânt. Toţi muşchii gâtului îi tre- 
săltară ca niște cabluri, iar fruntea i se 
cobori cu o viteză fulgerătoare, percutând 
sticla blindată cu forţa unei ghiulele de 
tun ! Vitrina explodă într-o cascadă cris- 
talină, stârnind în acelaşi timp urletul 
sirenei de alarmă. Dar Armless își intro- 
dusese deja capul în interiorul vitrinei și, 
cu dinţii, apucase trei-patru coliere cu 
diamante etalate pe presentoir-ele de ca- 
tifea roșie. Înmărmurit, Mathias îl privi 
cum „păștea“ pietrele preţioase aidoma 
unui porc râmând cu râtul prin turbă. În 
câteva clipe, infirmul ieşi din vitrina 
spartă, ţinând între fălcile încleștate. o ju- 
mătate de duzină de salbe ce-i atârnau 

de ambele părţi ale gurii, aruncând stră- 
fulgerări luminoase. Un gardian încercă 
să intervină, dar când vru să-l apuce pe 
mutilat cu braţele, acesta îi expedie o 
năucitoare „lovitură de ghiulea“ în plină 
figură. Din locul unde se afla, Mathias 
auzi distinct trosnetul oaselor zdrobite. 
Nenorocitul paznic se trase înapoi, orbit, 
cu arcadele deschise, nasul rupt, dinţii 
fărâmaţi, vomând un șuvoi de sânge. 
Trecătorii începură să urle. Armless se 
repezi la ei ca un berbec, croindu-și drum 
prin mulţime. De fiecare dată când izbea 
câte un piept sau vreo spinare se auzeau 
pârâind coastele ori vertebrele. 

În- numai câteva secunde, trotuarul fu 
presărat cu răniți. 

Mathias ieşi de după stâlpul ce-i ser- 
vise drept paravan. Ştia că n-avea drep- 
tul să-și părăsească poziţia de observator, 
dar nu era în stare să asiste la un ase- 
menea dezastru fără să întreprindă nimic. 
Apucându-și biblia de fier, desfăcu sigu- 
ranţa cotorului şi desprinse prima pagină 
a cărţii sfinte. Fila numărul 1 a „Facerii“ 
se prezenta sub forma unei subţiri lame 
de oţel cu patru colţuri primejdios ascu- 
tite. Dacă şștiai s-o mânuieşti, puteai con- 
sidera că ţii în mâini o stea ninja rectan- 
gulară sâu o gigantică lamă de ras. 


Mathias traversă strada pentru a-i ieşi în 

întâmpinare lui Cască-de-os. Nu se punea 
problema să riște nici cea mai mică în- 
fruniare corp-la-corp cu dementul kara- 
teka, era perfect conștient de asta. Repe- 
zindu-și braţul ca un aruncător de pum- 
nale, Fanning făcu să șuiere prima pa- 
gină a Vechiului Testament, care sfâşie 
aerul cu un mieunat mătăsos. 

„Dacă-l ating la beregată...“, își spuse 
el. Dar Armless auzise șuieratul lamei și 
sări la intercepţie ca un fotbalist execu- 
tând „un cap“ asupra mingii. Foaia de 
oţel se înfipse superficial în stratul cor- 
nos ce-i acoperea craniul fără a-l vătăma. 
Mathias strecură printre dinţi o înjură- 
tură şi dădu să smulgă o nouă pagină. 
Armless slobozi un nechezat batjocoritor 
şi se topi în beznă, cu colierele biciuindu-i 
obrajii, în vreme ce primul verset din 
„Facere“ împlântat în ţeasta sa oscila ca 
o carte de joc ! Scena ar fi putut să pară 
grotescă, dacă trotuarele n-ar fi fost aco- 
perite de bărbaţi și femei cu coloana ver- 
tebrală ruptă. Mathias mormăi o obsce- 
nitate. 

N-avea putere să-l urmărească pe ne- 
bun. De altfel, atacându-l cu o pagină 
din biblia sa de luptă, își depăşise deja 
drepturile. Dacă vreunui martor i-ar fi 
trecut prin minte să raporteze episodul 
la comisariatul general, Fanning n-ar fi 
scăpat fără o sancțiune disciplinară, În 


« 

primele zile ale aplicării planului anti- 
rateuri, mulți poliţişti suportaseră conse- 
cințele, fiind chemaţi la ordine. Unii 
dintre ei fuseseră suspendaţi, în vreme ce 
alții primiseră pedepse cu închisoarea 
exagerat de grele. Din acel moment, ini- 
țiativa aparţinea Unităţilor de Justiţie 
Autonomă, care aveau rolul de a aplica 
sentințe expeditive și robotizate, unicul 
lor merit — considera Fanning — cons- 
tând în a descongestiona pușcăriile și a 
lăsa avocaţii pe drumuri. 

Cu furia  răsucindu-i  măruntaiele, 
Mathias traversă bulevardul pentru a lua 
poziție în faţa vitrinei sparte. Gardianul 
gemea, rezemat de un felinar. Chipul său 
zdrobit părea groaznic de plat... La col- 
țur ile buzelor îi șiroia sângele și, din când 
în când, scuipa resturi de dinți. Mathias 
îşi luă rozariul, îngenunche lângă rănit și 
se prefăcu că se roagă. Pentru toată lu- 
mea, trebuia să rămână Mechanic Prea- 
cher, predicatorul adulat de sado-maso- 
chiști. Majoritatea celor loviți de Cască- 
de-os erau pe moarte, cu plămânii perfo- 
raţi de aşchiile cușştii toracice sfărâmate. 
Cei cu şira spinării fracturată clipeau 
disperaţi din ochi, repetând că nu-și mai 
simt picioarele. 

Fanning numără vreo zece cazuri gra- 
ve. Armless străbătuse mulţimea cu efi- 
cacitatea unui taur furios. Fostul polițist 

strânse din fălci gândindu-se că i-ar fi 
ajuns un simplu glonţ de .45 pentru a-l 
opri pe scrântit. Numai că, de la interzi- 
cerea comerțului cu arme de foc, deține- 
rea unui nenorocit de Derringer te-ar fi 
expediat drept în boxa acuzaților la tri- 
bunalul de flagrante delicte. Un huruit 
de tanc răsună din josul bulevardului. 
Mathias schiță câteva binecuvântări, își 
învârti rozariul şi se ridică. Sado-maso- 
chiștii (sperând fără-ndoială reluarea 
predicii !) veniseră să îngenuncheze lângă 
bordura trotuarului, în apa din rigolă. 
Din solidaritate cu victimele hold-up-ului, 
își smulseră pansamentele și începură 
să-şi scarpine rănile pentru a sângera 
abundent. 

— Frate, o, frate, gemeau ei, conso- 
lează-ne ! Ajută-ne să luăm asupra noas- 
tră suferinţele celor inocenți! Vrem să 
împărtăşim durerea mieilor răniți ! 

„Adunătură de ţâcniţi !“, își spuse 
Mathias, binecuvântându-i în grabă. 

Unitatea de Justiţie Autonomă urca 
strada. În întuneric, putea fi uşor con- 
fundată cu un buldozer sau un tanc. Tu- 
rela nichelată, montată deasupra unor 
şenile cu articulaţii multiple, de tip 
„schelet“, avansa greoi balansându-și bra- 
ţul -de intervenţie : un enorm cleşte ase- 
mănâtor cu o mână metalică, care — teo- 

retic — trebuia să servească la prinderea 
criminalilor din fugă. 

Unitatea de Justiţie Autonomă era in- 
vulnerabilă. Fiind blindată, nu se temea 
nici de proiectile, nici chiar de explozia 
unei grenade. Puterea sa de înaintare îi 
permitea să dărâme fără efort o fâțadă 
pentru a pătrunde în interiorul unei clă- 
diri în care fuseseră sechestraţi ostatici. 
Cleștele articulat, de o extraordinară fi- 
neţe prehensilă, ale cărui degete puteau 
genera, fiecare în parte, o micro-mână 
capabilă să repare rotiţele unui ceas- 
brățară, o făcea deosebit de performantă 
în operaţiunile de deminare. În principiu, 
ea fusese concepută spre a suplini armele 
de foc și pentru a-i ajuta eficient pe cei 
denumiți „copoii cu mâinile goale“. Uni- 
tatea de Justiție Autonomă se angaja în 
urmărirea criminalilor semnalaţi de „cer- 
cetași“, luându-le urma cu ajutorul unor 
detectori de-o mie de ori mai sensibili 
decât nasul unui câine. La sfârşit, când 
banditul era prins în vreo fundătură, îl 
culegea cu cleştele prehensil și-l plasa în 
interiorul chesonului judiciar instalat în 
spatele braţului mobil. 

În mintea reformatorilor, aceasta era 
mare inovaţie : un cheson al justiţiei! O 
cutie blindată doar cu puţin mai mare 
decât un dulap, care, în câteva secunde, 
devenea simultan temniţă, tribunal și 

sală de execuții. Odată criminalul captu- 
rat, ordinatorul ce controla mișcările uni- 
tății de intervenție avea sarcina de a-l 
judeca fără nici cea mai mică amânare, 
într-un interval de timp ce nu depăşea 
două minute. 

„O justiție expeditivă şi eficace !“, 
mugise ministrul, „asta-i ceea ce reven- 
dică populația. Nu se mai pune problema 
să înfundăm pușcăriile cu asasini al căror 
proces e prelungit la nesfârșit, şi nici să-i 
mai întreținem pe cheltuiala contribuabi- 
lilor pe acești câini turbaţi ! Trebuie să 
lovim rapid şi eficient ! De vreme ce po- 
liţia e incapabilă s-o facă fără să dea ra- 
teuri, această sarcină va reveni Unități- 
lor de justiție autonome! De-acum 
înainte, toate flagrantele delicte vor fi 
aduse în instanţă imediat ce s-a efectuat 


captura. Logica și răceala ordinatorului 
ne vor scuti de patimi și de prejudecăţi. 
Procedura judiciară va fi accelerată, fără 
a-și pierde nimic din echitate. Nu e vor- 
ba de o legalizare a linșajului ! Maşinile 
vor judeca în funcţie de elementele înre- 
gistrate în memoria fișierului central al 
poliţiei. Se va ţine seama de totul: de 
diferitele mărturii, de natura delictului, 
iar sentinţa va fi pronunțată la faţa lo- 
cului !“ 

La fața locului... Acesta era cuvântul- 
cheie, cuvântul magic. Poporul dorea efi- 
cacitate ! Încrederea sa în serviciile de 
poliție tindea în prezent spre zero abso- 
lut. Corupţia, eșecurile repetate îl împin- 
seseră, pas cu pas, să transfere puterea 
justiţiară unităţilor robotizate, pe care le 
considera imparţiale și rapide. 

Mathias Fanning știa că, în realitate, 
mașinile de intervenție nu erau decât 
nişte abatoare pe roți, niște parodii lega- 
lizate. De cum ajungea în carcera blin- 
dată, criminalul era condamnat să su- 
porte pedeapsa prin foc. Cubul din fier 
era practic căptușit cu rezistenţe electrice 
capabile să emită o căldură înspăimân- 
tătoare. Toată subtilitatea judecății ciber- 
netice consta în a determina tipul de 
arsură aplicat condamnatului ! Asta im- 
plica evantaiul clasic al arsurilor de gra- 
dul întâi, doi şi trei, până la carbonizare 
și incinerare pur și simplu ! ! 

Mathias văzuse indivizi arestați pentru 
conducerea mașinii sub influența alcoolu- 
lui ieșind din cub cu hainele pârlite, cu 
pielea acoperită de bășici enorme, cu pă- 
rul redus la starea unei miriști gudro- 
noase. Dar mai erau și hoţi de poşete, pe 
care mașinăria îi scuipa goi, înroșiți, cu 
carnea tot atât de caramelizată precum 
cea a unui pui învârtit pe frigare. Și au- 
torii de spargeri, pe care bena îi evacua 

pe caldarâm preschimbaţi în mumii car- 
bonizate şi sfărâmicioase. Mathias văzuse 
multe asemenea sinistre păpuși micşorate 
prin frigere, mulți gnomi de smoală copţi 
ca niște foetuşi uitaţi în rotisor. Nenu- 
măraţi. Mult prea mulți... 

În general, mulțimea aplauda, satisfă- 
cută de această procedură expeditivă care 
o făcea să atingă cu degetul realitatea 
justiţiei... a justiţiei SALE. De-acum se 
sfârşise cu  interminabilele încarcerări 
preventive, cu procesele trucate, cu ma- 
gistraţii corupți. Apăruse cuptorul, ca 
remediu” al dezordinii. Mașina trambala 
în burtă-i un infern portativ, a cărui 
mușcătură se năpustea asupra nelegiuitu- 
lui după intensitatea greșelii comise. 

Dar Fanning detesta acest rug ambu- 
lant şi demagogic ce-și distribuia suflul 
aruncătoarelor de flăcări după pofta 
inimii. Nu-și făcea nici o iluzie asupra 
imparţialităţii sentințelor. Avea cunoş- 
tinţă de faptul că ordinatorul distribuia 
în general pedepsele în funcţie de voci- 
ferările gloatei masate în exterior. Clien- 
tul era întotdeauna rege, și nu rareori 
vedeai un simplu hoţ de tarabă părăsind 
şandramaua sub forma unui morman de 
cărbune pentru că o hoardă de negustori 
furioși urlaseră „La moarte !“, bătând 


cu pumnii în blindajul unității mobile... 

Mathias se dezmetici din gânduri. Ma- 
şina nichelată se oprise în dreptul maga- 
zinului de bijuterii. De îndată, mulțimea 
de gură-cască se năpusti spre ea, cu chi- 
purile înălțate spre turela de detecție. 

— A fugit într-acolo ! urlară ei în cor, 
cu degetul îndreptat în direcţia arcade- 
lor. Era un ciung cu o cască pe cap! 

Mathias se îndepărtă cu pași mici. Se 
temea de rateurile unităţii mobile, ordi- 
natorul rudimentar care o guverna având 
toate șansele să-l interpeleze pe „agentul 
Fanning“ pentru a completa informaţia, 
dezvăluind astfel identitaiea Mechanic 
Preacher-ului ! Tancul demară pe șasiul 
său șenilat ce imprima urme adânci în 
asfaltul moale. Braţul articulat se depli- 
ase clănțănind, iar mulțimea lăsase să-i 
scape un „Oooh !“ impresionant. Mathias 
se refugie sub un portal. Nu-i plăcea 
deloc să se afle în apropierea acelui cleşte 
gigantic. La comisariatul central se șușo- 
teau poveşti oribile cu nevinovaţi captu- 
rați din greşeală şi zdrobiţi între falan- 
gele metalice încă înainte chiar de-a fi 
aruncaţi în interiorul chesonului judiciar. 
Mașina înainta, făcând să vibreze vitri- 
nele, Fanning avu curioasa senzaţie că 
vedea trecând un eşafod de execuţii pu- 
blice... un fel de ghilotină motorizată sau 


de spânzurătoare pe roți. 

Nu-şi făcea nici o iluzie. Unităţile de 
Justiţie Autonomă nu prindeau niciodată 
decât plevuşcă. Rechinii mari, ca Armless 
și confrații săi, n-aveau de ce să se tea- 
mă de ele. Mașinăriile se dovedeau a fi 
prea greoaie, prea lente, și era uşor să le 
lași în urmă, cu condiţia să-ţi fi pregătit 
un itinerar de fugă cuprinzând traversa- 
rea unei ape sau parcurgerea unui labi- 
rint de străduţe prea strâmte. Fireşte, 
exista întotdeauna riscul ca masina 
să-nceapă să treacă prin ziduri pentru a 
o luă pe scurtătură, dar o asemenea pro- 
cedură rămânea prohibită în perimetrul 
cartierelor de vază. Vânatul tancurilor 
justiţiare era de regulă derizoriu şi com- 
pus aproape numai din alcoolici, nebuni, 
borfași amatori și hoţi mărunți și neînde- 
mânatici. Dar aspectul spectaculos al sen- 
tinţelor ajungea pentru a linişti o popu- 
laţie terorizată de lipsa de securitate. 

Mathias îşi luă emițătorul portativ și 
apăsă tasta de apel. 

— Aici Mechanic Preacher, murmură 
el. Părăsesc rețeaua. Voi fi acasă toată 
noaptea. Salut. 

După ce se asigură că unitatea moto- 
rizată se îndepărtase, își reluă drumul pe 
sub arcade. 

Într-o zi sau alta va trebui să se ocupe 
personal de Cască-de-os. Totodată, dacă 
ar fi comis cea mai mică eroare, soarta 

sa n-ar fi fost deloc de invidiat. Justiţiarii 
solitari nu erau prea apreciaţi, şi toţi 
aceia care încercaseră să rezolve proble- 
mele de capul lor sfârşiseră în infernul 
portativ al-rugului mobil. A fi arestat cu 
o armă în mână echivala cu a-ţi semna 
propria condamnare la moarte. 

Grăbi pasul, cuprins brusc de teamă. 
Îl văzuse cineva aruncând lama de fier 
spre Armless ? Era de ajuns ca un mar- 
tor să se ducă să raporteze această anec- 
dotă la comisariatul central pentru a-i 
atrage toate necazurile din lume ! 

„Ce te-a apucat, fir-ar să fie !“, se do- 
jeni singur. „Frumoasă figură făceai dacă 
muchea paginii s-ar fi înfipt în gâtul lui 
Cască-de-os ! N-ai fi putut găsi nici o 
scuză. Nici una !“ 

Își trecu mâna peste frunte pentru a-și 
şterge sudoarea ce-i îmbrobona rădăcina 
firelor de păr. De ce se mai agăța de ima- 
ginea desuetă a ceea ce fusese cândva ? 
Soldaţii asfaltului nu mai existau. Nu i 
se cerea nimic altceva decât să joace ro- 
lul unui semnal de alarmă omenesc. Me- 
nirea lui era să pândească și să cheme în 
ajutor... Își fixă biblia grea pe şold și 
cobori spre metrou. 


CAPITOLUL II 


Staţia era pustie. În șanțul ce despăr- 
țea cele două peroane, şinele aveau o 
strălucire uleioasă. Pretutindeni, bilete 
de metrou biodegradabile garantate putre- 
zeau, răspândind un miros de frunze 
moarte stropite cu urină de cal. Mathias 
începu să-și privească fix picioarele. Di- 
zolvându-se, biletele brăzdale cu roşu 
dobândeau o consistenţă cleioasă, amin- 
tind-o pe aceea a cojilor de banană. Dacă 
le călcai, riscai să aluneci, să-ţi pierzi 
echilibrul și să te prăbuşeşti între linii. 
De altfel, o asociaţie a consumatorilor 
pusese în circulaţie un studiu statistic ce 
căuta să dovedească faptul că recrudes- 
cența sinuciderilor în reţeaua metropoli- 
tanului era un mit fabricat de guvern. 
Un mitcreat piesă cu piesă pentru a 
masca accidentele provocate de răspân- 
direa nelimitată a biletelor autodizolvante 
a căror acumulare sfârșea prin a trans- 
forma peroanele în veritabile patinoare. 
În sinea lui, Mathias împărtășea această 
părere. Consiliul municipal, pur și sim- 

plu, se spăla pe mâini. Utilizarea biletelor, 
a ambalajelor și ziarelor cu dezintegrare 
accelerată permisese renunţarea la servi- 
ciile măturătorilor. Gunoaiele dispăreau 
de la sine în vreo zece ore, iar peroanele 
redeveneau strălucitoare după o noapte 
de disoluţie în cursul căreia toate hârtiile 
abandonate se auto-digerau, răspândind 
o duhoare de fructe stricate. Nu era mai 
puţin adevărat că un mare număr de 
pretinse sinucideri aveau loc tocmai noap- 
tea, în perioada când detritusul atingea 
un stadiu de vâscozitate avansată. 
Mathias pipăi cu vârful pantofului un 
pachet de ţigări, având senzaţia că stri- 
veşte o broască moartă. Dacă făceai im- 
prudenţa să alergi pentru a prinde gar- 
nitura, aveai șasa să aluneci uşor pe una 
din acele flegme de consistenta cauciucu- 
lui și să zbori cu capul înainte pe şina 
de alimentare. Oftă. Diversele născociri 
sub formă de gadgets-uri, obiectele cele 
mai banale se transformau încetul cu în- 
cetul în capcane, deseori mortale. Un pas 
greu îl făcu să ridice capul. Pe scara ce 
ducea spre peron cobora un om îmbrăcat 
în armură de protecţie urbană. Carapacea 
cu care era acoperit îi conferea alura 
unui scafandru cu încălțări plumbuite. 
Acea carcasă anti-explozii făcea din indi- 
vid un soi de bibendum bulonat şi gro- 
tesc, cu gesturi aproximative. O cască de 

plexiglas îi acoperea capul ca un bol 
răsturnat sau ca o ventuză enormă. 
Utilizarea scafandrilor de protecţie ur- 
bană era în curs de-a deveni o modă. Nu 
mai fiţi la discreţia unei agresiuni sau a 
unui atentat ! îndemnau reclamele. De- 
veniţi întangibil ! Înconjuraţi-vă cu o ca- 
rapace rezistentă în fața gloanțelor şi a 
exploziilor ! Plimbaţi-vă pe stradă la 
orice oră din zi şi din noapte ! De-acum 
încolo nu vă veţi mai sinchisi de locurile 
rău famate şi veți râde în faţa agresori- 
lor, căci veţi fi INTANGIBIL ! În fiecare 
noapte, Mathias întâlnea tot mai mulți 
asemenea scafandri ai spaimei, încuiaţi 
de două ori în armura lor anti-glonţ. Me- 
troul, reputat ca periculos, era adevăratul 
lor loc de întrunire; dar era aproape 
ziua când această practică avea să se ge- 
neralizeze și la suprafaţă, era sigur. Psi- 
hoza agresiunilor influența mentalităţile. 
Deja, fabricanți întreprinzători scoteau 
pe piaţă scafandri cu prețuri din ce în ce 
mai accesibile. Mathias cunoștea totul 
despre evoluţia răului din moment ce 
până şi Patricia era atinsă... În fiecare 
seară, când revenea acasă, o descoperea 
trântită pe pat, consultând nenumărate 
cataloage de „protecţie civilă“, însemnând 
referinţe, comparând modele. „E scump“, 
spunea ea, „dar ai văzut ? Îți acordă cre- 
dit... Ție, care eşti funcţionar, nu ţi-ar fi 

greu să obţii facilităţile de plată“. Facili- 
tăţi de plată ! N-avea de gând să dea apă 
la moară fobiilor tinerei femei permi- 
țându-i să se închidă într-un seif ambu- 
lant. 

Până-n prezent făcuse pe surdul, dar 
momentul de criză se apropia, implacabil. 
„Puțin îţi pasă dacă sunt violată !*, îl în- 
fruntase ea de curând. „Ca să faci eco- 
nomii, ai prefera să rămân aici, între 
patru pereţi, cât e ziua de lungă. M-am 
săturat ! Evident, tu știi să te baţi, te joci 
de-a luptătorul de stradă... Dar eu ? Eu, 
ce pot face dacă sunt agresată ?“ 

Cataloagele nu mai încăpeau în cutia 
de scrisori. În fiecare dimineață găsea 
altele noi : „Protecţia civilă“, bineînţeles, 
dar și „Carapacea populară“, ca și „Ar- 
mura particularilor“. El le arunca, dar 
Patricia își procura altele. Nici măcar în 
timpul cinei nu se putea împiedica să nu 
răsfoiască acele pagini împuţite acoperite 
cu schiţe, cu planuri în secțiune și eseuri 
comparative. 

— Îţi dai seama, gâfâia ea, modelul 26 
a fost testat cu bazooka de la mai puţin 
de cincisprezece metri ! Poate fi încuiat 
pe dinăuntru cu ajutorul unei combinaţii 
secrete... 

— Ştiu, răspundea exasperat Mathias. 
Azi după-amiază, a fost un caz în me- 
trou. Un tip făcuse infarct şi era ferecat 
într-un model 26 sau 27 cu încuietoare 
internă. N-au putut să-l scoată pentru a-i 
administra primul ajutor. Era închis în 
armura aja ca un lingou de aur într-un 
seif. Felcerii s-au uitat la el cum crăpa, 
prin hubloul căştii. Asta-i tot ce-au putut 
face pentru el... 

Patricia nu gusta deloc acest gen de 
anecdote. 


— Evident, vocifera ea, iei întotdeauna 
cazurile speciale. Dar în curând oamenii 
au să-și comunice codul încuietorii la co- 
misariatul de arondisment. În caz de 
boală, serviciile de sănătate nu vor avea 
de făcut decât să ia legătura cu biroul 
respectiv. Astfel vor putea să aibă acces 
la pupitrul auxiliar de comandă care... 

Asemenea discuţii îi provocau lui Fan- 
ning puseuri de tensiune, silindu-l la 
eforturi supraomeneşti ca să nu izbuc- 
nească în crize de furie. 

Uneori i se întâmpla să îndoaie o far- 
furie izbind-o cu furculița, dar Patricia 
nu-i dădea atenţie, ci continua să frun- 
zărească neobosită cataloagele, zgomotul 
paginilor plesnindu-l pe Mathias peste 
urechi ca zborul agasant al unui fluture 
cu aripile de hârtie glasată, 

Scafandrii defilau : roşii, galbeni, co- 
coşați, burtosi, cu căşti transparente sau 
coifuri străpunse doar de o fantă îngustă 
pentru vedere. Armuri umflate şi greoaie 
ieșite direct din albumele vechi de sci- 
ence-fiction. S-ar fi zis că erau nişte 
roboţi evisceraţi, din care nu mai rămă- 
sese decât învelișul. Iar Mathias începea 
să presupună că negustorii de vechituri 
recuperau carcasele acestora din depozi- 
tele de gunoaie, ca tăbăcarii de odinioară 
ce umblau din fermă-n fermă pentru a 
cumpăra pieile însângerate agăţate în- 
tr-un cui sub streașşina vreunui grajd. 
Da, pielea roboților vechi se recicla după 
ce era golită de măruntaiele mâncate de 
scurtcircuite. Li se reîmprospătau culo- 
rile, fiind apoi vândute oamenilor, la fel 
cum se vinde blană unei pantere, trans- 
formată în mantou prin vraja câtorva 
tăieturi de foarfeci. 

„E ca şi cum s-ar preschimba nişte 
pompe vechi de benzină în halat de 
baie !“, se gândea deseori Mathias, în 
vreme ce mesteca bucățele de hrană con- 
gelată, trăgând cu coada ochiului la hora 
scafandrilor între degetele Patriciei. Pri- 
vea profilul de femeie-copil al acestei 
adolescente prea coapte, părul negru ca 
pana corbului tuns în formă de cască, 
gâtul alb, interminabil, nasul mic ca de 
păpușă, puţin cam obraznic. Degaja din 

ea o impresie de fragilitate febrilă, ac- 
centuată de imaginea braţelor slăbănoage. 
lipsite de cel mai mic pistrui. 

Goală, Patricia oferea spectacolul unui 
pântec scobit, a unei piei mătăsoase, în- 
tinsă pe creasta oaselor și a articulaţiilor. 
De la o vreme își decolora părul pubian, 
urmând capriciile modei, abordând rând 
pe rând un smoc albastru, galben sau 
verde. Lectura asiduă a revistelor femi- 
nine făcuse din ea o fanatică a cremelor 
„de sculptură anatomică“ : dilatând sau 
constrângând structura epidermei, acestea 
permiteau dezvoltarea sau reducerea, 
după plac, a volumului sânilor, șolduri- 
lor, coapselor. Tânăra petrecea ore întregi 
în faţa oglinzii, cu degetele încleiate de 
pomadă, jonglând cu diversele borcănașe 
de unguent. Lunea, își mărea circumfe- 
rinţa pieptului cu douăzeci de centimetri, 
agătându-și pe torace mamele hipertro- 
fiate de mărimea unei mingi de rugby. 

— Priveşte ! exulta ea. Nu găsești că 
am aerul unei adevărate femei ? Astea, 
cel puţin, sunt cât două bidonașe ! 

Marţea, se îngrozea de acele excres- 
cenţe și se fricționa cu cremă reductoare, 
modelându-şi un piept de adolescentă. 

— Sfârcuri, repeta ea, nimic mai mult 
decât sfârcuri ! Sâni care abia au făcut 
ochi. Un tors de fetiță. E drăguţ, nu ? 

Mathias se mulțumea să clatine din 
cap. La început, îi astrăsese atenția Pa- 
triciei asupra pericolului pe care-l repre- 
zenta folosirea prelungită a unor aseme- 
nea produse, dar femeia refuzase întot- 
deauna să-l asculte. Se încăpăţâna să se 
lăfăie goală în faţa oglinzii din baie, între 
flacoanele sale cu cremă magică. Într-o 
săptămână se hotăra să devină „„un 
Rubens veritabil“, în alta se mulțumea 
cu „O proiecţie anorexică, un ogar cu 
coastele scoase la numărătoare“... 

Fanning renunţase să mai discute. Pri- 
vea trupul tovarăşei sale de viaţă um- 
flându-se și contractându-se, bântuit de 
o angoasă surdă. Acea anatomie în con- 
tinuă schimbare îi dădea impresia că tră- 
iește cu o păpușă gonflabilă, rând pe 
rând flască sau atingând limita spargerii. 

— Astăzi mi-am făcut fese mari, 
arunca ea câteodată. Bărbaţilor le plac 
astea. Mâine voi încerca să-mi umflu 
gura. Te-ar excita să am buze de ne- 
gresă ? 

Mathias răspundea „da... nu...“, nești- 
ind ce atitudine să adopte pentru a nu-i 
provoca noi crize de nervi. Se dusese la 
comisia de igienă comercială, încercând 
să se informeze dacă exista vreun dosar 
referitor la acele produse, dar fusese pur- 
tat cu vorba. Organizațiile consumatorilor 
se arătaseră și ele evazive, tot efortul lor 


[14 

îndreptându-se actualmente spre campa- 
nia vizând interzicerea biletelor de me- 
trou autodizolvante. „Problema e înscrisă 
în programul nostru, n-am crede_ că 
aceasta reprezintă marea urgenţă“, îi de- 
clarase o militantă cu niște sâni enormi. 

Garnitura ţâşni din tunel cu un șuierat 
de reactor, făcându-l pe Fanning să tre- 
sară. Vagoanele acoperite cu vopsea anti- 
graffiti erau colorate toate în cenușiu. 
Se pretindea că învelișul lor avea facul- 
tatea de a digera toţi pigmenții depuși 
pe suprafaţa sa : cerneală, vopsea, smoa- 
lă. Graţie acestei stratageme, vagoanele 
se putuseră debarasa de nenumăratele 
obscenităţi înscrise pe pereţi. Astfel, 
exista posibilitatea să călătorești cu toată 
familia fără a mai fi obligat să legi o 
panglică neagră peste ochii copiilor ca 
să-i împiedici să-și omoare timpul desci- 
frând inscripţii de genul ,,Pompeazămi 
nodu, javră“ sau „Tânără fată plină de 
bunăvoință caut pâine de zahăr pentru 
dilataţie anală“... Toate fiind însoțite, 
evident, de desene explicative. În prezent, 
vagoanele devorau aceste insanităţi în cel 
mult zece secunde, fapt descurajant pen- 
tru majoritatea autorilor de inscripţii. 
Trebuia însă să ai grijă să nu te rezemi 
de pereţii auto-curăţitori, căci enzimele 
încorporate în vopsea digerau cu aceeași 
plăcere și culoarea și desenele hainelor ! 

În orele de vârf, când mulţimea se stri- 
vea, lipindu-se de metalul vagoanelor, 
cămășile și rochiile înflorate își pierdeau 
motivele, devenind cenușii. Pentru a în- 
lătura acest inconvenient, pe timpul de- 
plasării se purtau tunici lungi croite 
dintr-o pânză grosolană, supranumite 
„bluze de transport“. 

Mathias se urcă într-un vagon gol. 
Bărbatul cu costum de scafandru se stre- 
cură chinuit în vagonul vecin și se lăsă 
să cadă pe un scaun. Cu mâinile încru- 
cişate pe burdihanul blindat al armurii, 
închise ochii şi adoptă o atitudine de re- 
laxare. Se simţea oare bine ? Fanning nu 
ştia ce să creadă. Un costum de protecţie 
urbană i-ar fi fost de ajuns Patriciei 
pentru a-i reda echilibrul ? Nimic mai 
nesigur ! Mathias auzise vorbindu-se des- 
pre nevrozaţii ce trăiau în scafandrul lor 
douăzeci și patru de ore din douăzeci și 
patru, refuzând să iasă fie doar pentru 
a face un duș s-au a-și satisface necesită- 
țile fiziologice ! Unii înaintaseră acţiune 
de divorț pentru că soțiile nu-şi lepădau 
armurile nici măcar în patul conjugal. În 
general, femeile contractau în mai mare 
măsură acest tip de psihoză decât băr- 
baţii. Frica lor de violuri colective, al 
căror teatru era adesea metroul, le ali- 


menta dorinţa de securitate. 

Fanning se temea ca Patricia să nu 
cadă victimă aceleiași fobii. Odată încu- 
iată de două ori în cochilia ei, va mai 
avea oare curaj să înfrunte „în pielea 
goală“ lumea cotidiană ? Pentru acest 
unic motiv refuza să cedeze capriciului 
ei. Nu ţinea să sfârșească lovită de com- 
plexul broaştei țestoase. 

Trenul gonea de-a lungul tunelurilor, 
într-un vacarm de avalanșă subterană. 
Fanning închise ochii. Se simţea obosit 
şi nemulțumit de toate. Biblia de luptă, 
sprijinită pe genunchi, cântărea o tonă. 
Mișcarea vagoanelor îl legăna, și moţăi 
probabil timp de trei sau patru minute. 

Pe neașteptate tresări, cuprins de cer- 
titudinea unui pericol iminent. Instinctiv, 
îşi băgă mâna în buzunar, apucă şiragul 
de bile și sări în picioare. 

Vagonul era gol, şi totuşi undele ame- 
nințării continua să-i facă nervii să vi- 
breze. Aruncă o privire rapidă de jur- 
împrejur. În vagonul vecin, omul îmbră- 
cat în scafandru se lupta stângaci cu doi 
vagabonzi înarmaţi cu arzătoare porta- 
tive. Înţepenit între două banchete, jenat 
de rigiditatea articulaţiilor sale rudimen- 
tare, nefericitul încerca zadarnic să înde- 


părteze flacăra şuierătoare a lămpilor de 
sudură ale căror limbi albastre băşicau 
plasticul antiglonţ al cuirasei ! 

„La dracu“, înjură Fanning, „ăia sunt 
pe cale să-l deschidă ca pe un seif !“ 

Fără să stea prea mult pe gânduri, se 
năspusti asupra uşii despărtitoare. De 
cealaltă parte a geamului, omul în armu- 
ră se zbătea ca o țestoasă răsturnată pe 
spate. Arzătoarele îi desenau un cerc 
carbonizat pe burtă. Armura pe care o 
purta fusese concepută pentru a rezista 
proiectilelor, nu efracţiilor. Cochilia se 
acoperea cu bășici, devenind concavă, ca 
şi cum ar fi fost aspirată din interior. 

Mathias îşi luă crucifixul, strecură un 
braţ al acestuia în broasca ușii şi zvâcni 
din încheietura mâinii. Batantul se des- 
chise. 4 

Dintr-un salt, trecu prin burduful de 
comunicare şi atacă al doilea panou. Va- 
carmul ramei îi acoperise înaintarea. 
Când năvăli în vagon, cei doi derbedei 
schiţară o mișcare de retragere. Fanning 
nu le lăsă timp să reacționeze : rozariul 
cromat șuieră prin aer şi se prăvăli peste 
feţele lor, zdrobind, ca de obicei, pomeţi, 
buze, arcade. 

Trenul se opri. 

— O ştergem ! O ştergem ! urlă cel 
ce părea să fie șeful. 

Borfașii se repeziră spre uşa glisantă 
şi săriră pe peron, lăsând în urmă pete 
sângerii. 

Fanning stinse lămpile de sudură ce se 
rostogoliseră sub o banchetă. Omul în 
cuirasă se ridică greoi. 

— Cum vă simţiti ? îl întrebă Mathias. 
Nu v-aţi ars prea rău ? 

— Nu, sughiţă necunoscutul, dar fără 
dumneavoastră cuirasa mea n-ar mai fi 
rezistat nici măcar o secundă. S-a mai 
tras asupra mea, dar pentru prima oară 
mi se întâmplă așa ceva... i 

Ezită, vizibil stânjenit, înainte de a 
adăuga : 

— Vă mulțumesc, frate; dar țin să vă 
reamintesc că aţi încălcat regulamentul 
urban. Nimeni n-are dezlegare să facă 
dreptate cu de la sine putere. Ar fi tre- 
buit să coborâţi în staţie pentru a da 
alarma cu ajutorul intercomului ampla- 
sat pe peron... 

— Dacă o făceam, ar fi avut de-o mie 
de ori timpul să vă scoată din porcăria 
asta de cochilie ! Omul încruntă sprân- 
cenele, șocat. 

— E posibil, dar, totodată, nu se pune 
problema să ne întoarcem la epoca justi- 
țiarilor solitari ! Nu mai suntem barbari. 

— Ştiţi foarte bine că Unităţile de 
Justiție Autonomă care oficiază în me- 
trou nu pot urca în vagoane. În plus, 
sunt prea lente și de cele mai multe ori 
rama pleacă înainte ca ele să fi putut in- 
terveni ! 

— Bineînţeles, de-asta și port armură ! 
Mâine, am să-mi cumpăr una mai soli- 
dă... În mod normal, ar trebui să vă de- 
nunţ pentru ceea ce aţi făcut. I-aţi lovit 
pe oamenii aceia cu o sălbăticie inimagi- 
nabilă... 

Degetele lui Fanning se crispară pe 
boabele rozariului. Nu-i plăcea privirea 
dulceagă a celui din faţa sa. Neocivilizaţii 
îl scoteau din minţi. 

— Rezistenţa noastră trebuie să fie 
pasivă, frate ! reluă individul, frecându-și 
platoșa băşicată. Scafandrii reprezintă 
singura apărare legitimă pe care ne-o 
putem permite în fața agresiunilor. Nu 
aprob intervenția dumneavoastră. V-a 
coborât pe aceeaşi treaptă cu bandiții 
care m-au atacat. 

Cu fălcile încleștate, Fanning se dădu 
doi pași înapoi, nutrind convingerea că 
ticălosul avea să-l denunțe. Deja i se 
părea că-l vede urcând treptele comisa- 
riatului general și bătând la uşa biroului 
de delațiuni. 

— Dumneavoastră, un predicator, cum 
aţi putut... 

Mathias îl împinse cu umărul și se în- 
dreptă spre ușă. Trenul frână la nivelul 
unei noi staţii. 

— Hei, protestă neocivilizatul, nu ple- 
cați așa! Trebuie să-mi dați numele 
dumneavoastră |... 

Fanning sări pe peron și fugi spre esca- 
lator. Dacă serviciul de denunţuri cupla 
mărturiile, avea să se pomenească de 
două ori inculpat. Suficient ca să fie 
suspendat pe dată ! 

— Rahat! bombăni el. Dacă mă dau 
afară o să mă reconvertesc la religie. La 
urma urmei, nu sunt eu idolul sado-ma- 
sochiştilor ? N-o să trebuiască decât să 
fac cheta după ce o să-i pocnesc zdravăn 
peste bot cu rozariul ! Mare scofală ! 

Ieși în aer liber. După neoanele din 
metrou, noaptea i se părea îngrozitor de 
neagră. Nu era decât la câteva sute de 
metri de casă. Grăbi pasul. Umezeala îi 
pătrundea prin haine. Avansa având grijă 
să circule prin mijlocul drumului, cu și- 
ragul cromat înfășurat în jurul pumnului. 
Dar persoana lui degaja o aură de mânie 
atât de intensă, încât nici un pungaș n-ar 
fi îndrăznit să-l atace. 

Intră în imobil și, ignorând ascensorul, 
urcă pe scări până la etajul trei. 

— Patricia, anunţă el în interfon, eu 
sunt, deschide... 

Uşa pivotă pe sistemul ei hidraulic 
anti-efracţie. Tânăra femeie era în halat, 
cu un catalog în mână. 

— “seara, bodogăni ea cu o voce plic- 
tisită. Ai auzit ce s-a întâmplat la maga- 
zinul de bijuterii de pe bulevardul 
Franklin ? 

Mathias nu răspunse. Nu vedea decât 
catalogul și titlul său enorm, cu litere 
roşii : PROTECȚIA CIVILĂ — şi simbo- 
lul firmei, o broască țestoasă cu carapa- 
cea din metal cadrilat de buloane. 

— Modelul 28 tocmai a fost lansat pe 
piață, intră în subiect Patricia fără pre- 
ambul. Poți avea reducere zece la sută 
dacă-l comanzi în primele cincisprezece 
zile. 

Fanning își aruncă biblia și rozariul pe 
o mică piesă de mobilier din lemn alb. 
Odinioară, făcea la fel cu teaca armei 
sale reglementare. Basculând butoiașul, 
ejecta cele şase cartuse pe care le azvâr- 
lea într-o farfurie, apoi își golea buzuna- 
rele : brasarda, plăcuţa de poliţist, pere- 
chea de cătușe... Astăzi nu mai avea 
dreptul la nici unul dintre obiectele 
acestea magice. Chiar şi biblia de luptă 
constituia o infracţiune faţă de regula- 
mentul cercetașilor. 

Îşi croi apoi drum până în bucătărie, 
încercând să nu vadă nimic din dezordi- 
nea exasperantă ce caracteriza aparta- 
mentul în care locuiau. Patricia își petre- 
cea zilele în mijlocul unui haos în 
progresie constantă, fără să se sinchi- 


sească, de pildă. că salteaua era pusă 
direct pe podea, lângă o piramidă nere- 
gulată făcută din reviste, slipuri, săculeţe 

de protecţii periodice și produse de în- 
frumuseţare. 

Deschizând frigiderul, Mathias consta- 
tă că puiul fript era în curs de cicatrizare 
şi că o piele nouă, roz, elastică... și 
crudă ! se reconstituia sub crusta aurie. 
Se strâmbă dezgustat. Era întotdeauna 
aceeaşi poveste cu animalele crescute sin- 
tetic : nu se hotărau niciodată să moară 
complet și anumite mecanisme fiziologice 
de-ale lor se încăpăţânau să funcţioneze 
în ciuda sejurului prelungit în interiorul 
unui cuptor sau al unei oale ! Astfel, de- 
seori vedeai re-formându-se solzi proas- 
peţi pe flancul unui peşte fiert, sau fire 
de blană crescând pe o pulpă de iepure 
cu muștar. 

În silă, Mathias scoase platoul din fri- 
gider. Detesta să aibă impresia de a de- 
vora un animal încă viu. Se aplecă dea- 
supra carcasei. Nu încăpea nici o îndoială: 
carnea friptă se regenera pe alocuri. „Ce 
scârboșenie“, își spuse, „parcă aș avea în 
farfurie un individ cu arsuri de gradul 
III şi i-aș scotoci pe sub pansamente cu 
cuțitul şi furculiţa !“ 

Patricia se așeză de cealaltă parte a 
mesei şi deschise catalogul. 

— Ascultă, începu ea, au pus la punct 
un model total autonom care poate re- 
zista tuturor agresiunilor. E echipat cu 
un compensator de șoc intern care-ţi per- 

mite să sari de la etajul trei al unui turn 
fără să te disloci în momentul impactului. 

Mathias ridică din umeri şi încercă să 
înfigă, cu prudenţă, cuțitul în spinarea 
puiului. 

— Dacă se întâmplă să cazi pe linia 
metroului, roţile vagoanelor se vor bloca 
fără să taie acest nou tip de scafandru, 
continua Patricia. Nu mai ai de ce te 
teme de cutremurele de pământ. Chiar 
dacă ţi s-ar prăbuși în cap o ditamai clă- 
dire, n-ai păţi nimic, deoarece platoşa a 
fost concepută ca să suporte presiuni 
chiar cu mult mai mari. În plus, exosche- 
letul care dublează diferitele membre îţi 
mărește puterea propriilor mușchi. Fii 
atent aici : e livrat cu o rezervă internă 
de alimentare care asigură o autonomie 
de şase luni. Poţi să mănânci și să bei 
fără a-ţi scoate casca timp de-o jumătate 
de an, îţi dai seama ? 

— Ce minune ! mormăi sinistru Ma- 
thias. Şi ca să te caci, cum faci ? 

— Toate dejecţiile sunt automat ab- 
sorbite de către dublura moltonată anti- 
bacteriană, care le digeră 'în câteva mi- 
nute. Ştii bine, e pe'același principiu ca 
noile scutece pentru bebeluși ! Am văzut 
la televizor : rahatul se usucă, se trans- 


formă în praf şi ajunge ca o cenuşă. Fie- 
care scutec ține o săptămână. La scafan- 


LACĂATE CARNIVORE 45 


dru, procedeul a fost perfecţionat. Nu 
mai există durată limită de utilizare. 

— Fantastic ! bodogăni Mathias exa- 
minând copanul pe care-l desprinsese. 

Copanul era pe jumătate crud şi sân- 
gera acolo unde era tăietura. Sângera ca 
un animal lovit în plină goană de glon- 
tul unui vânător. Mathias își simţi sto- 
macul întorcându-i-se pe dos. 

— Uite ! aruncă Patricia. Uite ce fru- 
mose! 

Tânăra bătea într-o pagină cu latul 
mâinii. Mathias distinse un scafandru de 
un roșu ţipător, cu accesorii de crom, 
a cărui cască amintea de turela unui tanc. 

— Nu-i mai lipsesc decât unul, două 
tunuri ! zise el într-o doară, ca să nu ră- 
mână mut. 

— Idiotule ! se răsti femeia. Ar trebui 
să ştii că armurile de protecţie urbană nu 
sunt niciodată înarmate. De altfel, îm- 
brăcat cu aşa ceva, nu mai ai nevoie de 
mitralieră sau tun, din moment ce te afli 
la adăpost de orice agresiune. Oamenii 
vulnerabili sunt aceia care se plimbă cu 
arma la ei. 

Mathias dădu distrat din cap. 


„Și dacă alt tip, purtând el însuși un 
ALT scafandru, te atacă ?“ se întrebă. 
„Dacă dispune şi el de un exoschelet ce-i 
multiplică forța de zece ori ? Nu vă po- 

meniţi amândoi trimiși îndărăt la căsuţa 
de «start» ?“ 

Bărbatul strânse din dinti. Problema 
era insolubilă. Când toţi vor avea câte 
un scafandru, va trebui să se inventeze 
altceva. Dar ce anume? Un scafandru 
pentru scafandru, poate ? Îşi reprimă un 
râs nervos. Cursa securității personale 
risca să-l transforme pe fiecare locuitor 
al orașului într-o păpușă Matrioșa. Dacă 
obsesia protecţiilor individuale lua am- 
ploare, în câtiva ani urmau să aibă sca- 
fandri de seară, scafandri de interior, 
scafandri pentru zi, pentru noapte, pen- 
tru oraş, pentru la ţară, pentru... 

Simţind că i se învârtea capul, își turnă 
ceva de băut. | 


CAPITOLUL III 


Comisariatul general ocupa patru cor- 
puri de clădire. Era un hangar gigantic 
din beton, cu piste uleioase pe care rulau 
greoi Unităţile de Justiţie Autonomă. 
Ecoul șenilelor făcea imposibilă orice con- 
versatie, iar uruielile motoarelor care se 
reglau desăvârșea impresia de garaj pen- 
tru tancuri. 

Mathias nu se angaja niciodată pe aria 
de manevră fără o anumită neliniște. Băl- 
toacele irizate lâncezind pe jos, săgețile 
mari ce delimitau locurile de parcare, 
mârâielile bruște ale mașinăriilor în curs 
de revizuire făceau să se nască în el un 
inexplicabil sentiment de nesiguranţă. 

— E ca și cum m-aș plimba în pijama 
pe pista de decolare a unui 747, îi spunea 
el adesea Patriciei. Mi-e frică să nu mă 
trezesc dintr-o dată între roţile unui 
bombardier sau să-mi frig botul la reac- 
torul unui F 15. 

De fapt, îi era teamă de vecinătatea 
unităţilor mobile. Înainta printre masele 
metalice ale maşinilor de intervenţie ca 

un vânător rătăcit în mijlocul unei turme 
de elefanţi. Se deplasa supraveghind 
cleştii articulaţi, aruncând dese priviri 
peste umăr... 

Roboții de patrulare îi alungaseră pe 
sticleți din teritoriul lor, exilându-i în 
fundul obscurelor birouri situate în par- 
tea dinapoi a clădirii. Mașinile domneau 
peste garaje ca niște mastodonţi rume- 
gând în mijlocul unei câmpii. Micul po- 
por al mecanicilor trăia în umbra lor, 
servil, cu sticluța în mână și cheia cu 
filet mereu pregătită. Mecanicii râdeau 
de polițiștii decăzuţi şi, la trecerea lor, 
aruncau obscenităţi proferate în argoul 
garajelor. Pentru ei, foştii soldaţi ai asfal- 
tului nu mai erau decât niște contabili 
ce numărau mărunțișul din amenzi şi 
parcometre. Câini cu nasul moale, scoşi 
din coteţ ca să deschidă calea marilor 
care de justiţie. Relicve vii, păstrate din 
milă. Paraziţi inutili, pe care confiscarea 
armei de serviciu îi transformase în niște 
castraţi. Ei, însă, mecanicii, erau conşti- 
enţi de propria lor importanţă. Mașinile 
aveau nevoie de ei şi, ca atare, trăiau 
între labele monștrilor de oţel ca niște 
purici în coama unui leu. 

Mathias mergea în zig-zag printre băl- 
tile de ulei rezidual, atent la demarajele 
tancurilor de patrulare ce se îndreptau 
spre ieşire. Intrarea în biroul inspectori- 

lor se afla chiar la marginea pistei. Du- 
ruitul șenilelor făcea să vibreze zidăria 
de parcă grotele comisariatului ar fi adă- 
postit un aparat colosal de vibromasaj. 

Mathias urcă rapid cele trei trepte ce-l 
despărţeau de holul izolat fonic. Winnie, 
o ajutoare brunetă şi osoasă, îmbrăcată 
într-o uniformă mototolită, albită de yuzu- 
ră la nivelul feselor, îl primi cu o gri- 
masă ursuză. 

— Ce pute așa? exclamă Fanning, 
izbit de mirosul de putregai ce plutea în 
sală. 

— Maşina de cafea, răspunse Winnie. 
De ieri o ţine tot așa. Ai crede că pom- 
pează apa direct din căcăstoare. 

— Hei, Fanning ! graseie Goobble, un 
inspector gras cu pete roşii pe obraz. O 
iei pe post de frişcă ? Cu o căcărează sau 
cu două. 

Mathias se prefăcu că râde. Inspectorii 
nu suportau să nu se râdă de bancurile 
lor. 

— Fanning, bombăni Winnie, cu un 
ton mai jos, mama Juvia vrea să te vadă. 
Cred că-ţi paşte ceva numărul matricol. 

— Mda, reflectă Goobble, o să-și facă 
un hamburger cu coaiele tale ! 

Mathias își înghiţi saliva. Nu era cu 
adevărat surprins, totul mergea atât de 
rost de câteva luni... Se apropie de uşa 
'u geam și bătu cu degetul deasupra in- 

scripției: CAPITAN JUVIA TRENT. 
Districtul 6. 

— Intră! strigă un glas de femeie, 
îngroşat de fumul ţigărilor. 

Mathias se conformă. Juvia Trent era 
frumoasă... dar obeză. Cei doi termeni 
aparent ireconciliabili se uniseră în per- 
soana ei, formând o curioasă sinteză. 
Blondă, cu părul făcut coc, bătea spre 
nouăzeci de kilograme, dar carnea îi era 
tare ca un pneu bine umflat. Era grasă, 
adipoasă, însă perniţele ei nu tremurau 
ca niște pachete de gelatină, oferind, din 
contră, un aspect solid destul de stupe- 
fiant. De fapt, Juvia Trent părea sculp- 
tată într-un bloc de gumă roz. Dădea im- 
presia că gloanţele ar ricoșa pe pielea ei 
fără a lăsa nici cea mai mică vânătaie. 
Glumeţii povesteau că fusese garda de 
corp a unui deputat oarecare, dar când 
se trântise peste el pentru a-l proteja, cu 
ocazia unui atentat, îl strivise, ceea ce-i 
adusese retrogradarea la districtul 6. 
Anecdota probabil era falsă. Alte glasuri 
„bine informate“ şușoteau că odinioară 
se oferise să participe ca voluntară la 
niște curioase experiențe biochimice pa- 
tronate de Ministerul Apărării, şi că me- 
tabolismul ei suferise efectele secundare. 
„S-a îngrășat cu patruzeci de kile într-o 
singură noapte !“, se murmura, „vă daţi 
seama ? Seara, la culcare, era frumoasă, 

iar peste zece ore s-a trezit prefăcută în 
balenă !“ Mathias habar n-avea cât ade- 
văr conţineau aceste bârfe. Juvia Trent 
îl fascina. Uneori, când era foarte obosit, 
ar fi vrut să doarmă între sânii ei. 

Femeia cea grasă se juca nervoasă cu 
un creion. O grămadă de listinguri boţite 
îi umpleau biroul. 

— Fanning, trecu ea la atac, statele 
dumitale de serviciu put la fel ca și ca- 
feaua din cutia aia nenorocilă. Am două 
plângeri împotriva dumitale. Două por- 
trete-robot au căzut din teleimprimatoa- 
re, şi-ţi seamănă ca două picături de apă. 
I-ai atacat pe bătăuși în metrou, dacă nu 
mă înșel... lar cu o oră mai devreme se 
zice că te-ai dedat unor violenţe asupra 
persoanei numitului Armless.... Martorii 
te-au văzut aruncându-i o placă de me- 
tal în faţă. Ai noroc că l-ai ratat, altfel 
erai bun pentru chesonul de incinerare. 

— Doamne Sfinte, doamnă Căpitan ! 
mugi surd Mathias. Vă daţi seama că ne 
supunem unei reguli complet absurde ? 
Eu încerc să opresc un criminal, și devin 
în ochii legii și mai periculos decât el? 

Juvia se lăsă pe spate în fotoliu. Faţa 
sa de păpușă îmbuibată avea ceva inso- 
lit, ireal, îmbinând într-un mod fascinant 
frumuseţea și urâțenia. Mâinile ei moto- 
toleau cu nervozitate listingurile. 

— Nimic din toate astea nu mi-e 
străin, Fanning, murmură ea, dar popu- 
lația nu vrea să-şi asume riscul unei noi 
epidemii de Self-Justice ! Amintește-ţi de 
toți oamenii ăia care trăgeau unii într-al- 
ţii cu pușca, pentru istorii cum că pisica 
s-a pișat pe scări sau careva şi-a parcat 
prost mașina. În zilele noastre nu se mai 
vând arme, iar cel care vrea să vâneze 
iepuri sau potârnichi, trebuie să se su- 
pună în prealabil unui examen psihana- 
litic. Rolul represiv a revenit în totalitate 
mașinilor. Noi nu mai avem dreptul să 
avem mâinile mânjite cu sânge. Unica 
noastră apărare trebuie să fie pasivă. 

— Asta-i un catehism al oilor. Dacă 
gardianul care a-ncercat să-l imobilizeze 
pe Cască-de-os ar fi fost înarmat, n-ar fi 
avut acum figura zdrobită. 

— Ei haide, toate aceste măsuri nu 
sunt negative ! Şi delincvenţii suferă de 
pe urma dispariţiei armelor. 

— Ştiţi bine că indivizii se descurcă 
altfel. Angajând tipi ca Armless, de 
exemplu. În plus, am auzit vorbindu-se 
că există ateliere clandestine unde se 
confecționează revolvere şi puști de asalt. 

— Asta n-are nici o importanţă. Ase- 
menea fenomene vor fi în curând total 
anacronice. Când toată lumea va fi auto- 
protejată, nimeni nu se va mai teme că 
ar putea deveni ţinta unei arme de foc. 

Departamentul de protecție civilă lucrea- 
ză la punerea la punct a unui scafandru 
rezistent față de toate tipurile de explozii. 
Scopul acestei campanii este acela de a 
generâiiza, în anii ce vin, portul cuirase- 
lor urbane. ==. 

— Știu, mormăi ar Mathias. Cu- 
rând, toată lumea va tăi aularhie. 
Blestematele alea de carcase vo 
acelaşi timp drept îmbrăcăminte, 
casă, pat şi sicriu. N-au să mai iasă din 
ele nici ca să se sărute! Oare inginerii 
s-au gândit să echipeze ultimul model și 
cu un vibrator ? Asistăm la naşterea unei 
psihoze colective, doamnă căpitan! În 
trei ani, străzile vor [i pline de scafandri 
desfundând asfaltul cu tălpile lor de 
plumb ! 

Juvia Trent scutură din cap : 

— Reluzi să te adaptezi, Fanning! 
Rămâi agăţat de amintiri ! Timpul super- 
poliţiştilor înarmaţi cu .357 magnum a 
trecut de mult. Suntem ineficienţi de 
două secole. Cum vrei să-i convingem pe 
contribuabili să nu se mai descurce după 
cum îi taie capul când noi înșine ne do- 
vedim incapabili să găsim autorii unui 
jaf ? S-a dus epoca justiției personale, 
astăzi intrăm în era apărării pasive. 
Sper, oricum, că va provoca mai puţine 
pagube. 

— Doamnă căpitan, știți bine că apă- 
rarca pasivă e un mit. Bandiţii își vor 
cumpăra şi ei scafandri, îi vor meşteri 
pentru a le anexa tunuri fără recul, sau 
mitraliere... 

— Nu. Armurile noastre nu vor avea 
de suferit de pe urma niciunui impact. 
Transformarea lor în car de asalt n-ar 
servi la uimic. Mathias, nu mă aflu aici 
cz să polemizez cu tine. Situaţia este 
simplă : ai încurcat-o ! În două zile, câinii 
de la poliţia poliţiei or să te muște de 
fund. De data asta ai ajuns prea departe, 
îţi vor cere pielea. Te voi pune pe liber, 
încercând să-ți pledez cauza. Încetează 
însă să te mai preumbli prin oraș deghi- 
zat în predicator. Am o misiune să-ţi în- 
credinţez, un truc simplu care nu-ți va 
mai da prilejul să spargi capete. O prie- 
tenă de-a mea care face inspecții pentru 
o companie de asigurări caută un copoi 
competeni ca să se ocupe de sistemul de 
securitate al unei bănci private. Ăsta era 
domeniul tău, pe vremuri. Nu ți se spu- 
nea „ginecologul de seifuri“ ? Însoţeşte-o 
și zâmbește-i cu toţi dinţii. Dacă ești pus 
pe liber, va accepta poate să-ţi găsească 
o slujbă în căprăria ei. 

Femeia scotoci într-un buzunar al 
vestonului și scoase o carte de vizită în- 
doită. 

— O cheamă Muraille, Sarah Muraille. 
Caut-o cât mai curând posibil. Va fi vor- 
ba să-ți bagi degetul în curul Băncii de 
Depuneri Speciale. O cutie mai degrabă 
inchisă Deşteaptă-te, bătrâne. nu mai ai 


nici un vītex în poliţie ! Ai acum ocazia 
să sari din mers omentul potrivit. 


Fanning luă carton în vreme ce 
simţea în gură un gusi de 7 
cum s-ar fi spălat pe dinţi cu un 
de nuferi. 

„De data asta, s-a sfârşit !“, îşi spuse 
el, îndreptându-se spre uşă. 

— Noroc! îi ură cu glas surd Juvia 
Trent. 

Mathias puse mâna pe clanță. Căpită- 
neasa îl privea având în ochi melancolia 
unei balene. Bărbatul deschise ușa, dând 
din nou piept cu duhoarea din holul de 
primire. 

— Ăsta-i un căcat ! urla Goobble. C=- 
feaua din distribuitor e atât de caluă 
încât topeşte paharele de plastic. N-are 
nimeni o ceașcă sau un pahar de sticlă ? 

Fanning se aşeză la o maşină de scris 
şi puse picioarele pe clape. Avea nevoie 
să reflecteze. Holul începea si se umple. 
Banchetele erau ticsite cu vagabonzi ve- 
niţi să se predea peniru a scăpa de Uni- 
tăţile de Justiţie Autonomă. Era un vechi 
şireilic juridic pe care toate haimanalele 
îl învățau din leagăn. Când o unitate ro- 

botizată te imobiliza la capătul unei ur- 
măriri, agitate, transformându-ţi mașina 
într-un cub de oțel comprimat, trebuia 
să scapi spărgând parbrizul şi alergând 
spre comisariatul central pentru a cere 
dreptul de azil. Zi de zi, pe casoiajul sălii 
de primire se rostogoleau indivizi în 
zdrenţe, hirsuti. şhoind de sudoare, care 
ridicau braţele cerșind : 

— Mă predau ! Mă predau ! Azil ! Azil! 

Era  fraza-cheie, suprema abilitate. 
Constituirea ca prizonier te sustrăgea au- 
tomat procedurii de execuţie a flagran- 
telor delicte. Beneficiind de circumstanţe 
atenuante, aveai dreptul la un veritabil 
proces. Această jonglerie juridică imagi- 
nată de către legislatori avea de fapt 
unica motivaţie de a nu lăsa avocaţii să 
moară de foame. Întotdeauna însă era 
hazliu să asisti la apariţia unui vagabond 
cu sufletul la gură care te implora să-i 
pui cătușele, în timp ce unitatea mobilă 
se îmbulzea în garaj pe urmele lui, cu 
cleștele ridicat, gata să-l iînșface pe de- 
lincvent pentru a-l înfunda cu forţa în 
marmita ei justițiară! „Azil! Azil!“ 
cīeneau micii găinari, sirnţind vibraţiile 
carului de asalt cäțăärându-li-se prin 
glezne, plonjând cu capul înainte, aido- 
ma hotilor de mantale din Evul Mediu ce 
căutau refugiu în incinta sacră a unei 
biserici pentru a scăpa de arcașii regelui. 

Totuşi, uneori, unitatea de patrulare 
refuza să abandoneze urmărirea. Atunci, 
brațul articulat spărgea glasswandul, se- 
mănând panica în holul de primire. Aju- 
toarele-femei o luau la fugă urlând, cu 
fustele ridicate pe coapse pentru a alerga 
mai repede, în vreme ce vagabonzii o 
tuleau în patru labe să se închidă în fun- 
dul toaletelor. Cleștele, în schimb, de- 
vasta birourile, fărămițând maşinile de 
scris, sfâşiind dosarele. În finalul răfu- 
ielii, neștiind pe cine să prindă, înhăţa 
distribuitorul de cafea, smulgându-l de 
pe soclu și stârnind un gheizer de zoaie 
maronii. O ploaie de zahăr şi lapte praf 
inunda locul, iar haimanalele, chircite 
îndărătul tronurilor de smalţ, schelălăiau: 
„Azil! Azil!“ agăţându-se de lanţurile 
de tras apa. 

În acele situaţii trebuia să se facă apel 
la mecanici, pentru a pune capăt între- 
gului coşmar. Şi gnomii uleioși din han- 
gar soseau cu chipurile schimonosite în 
zâmbete sardonice. „Nu-i cine ştie ce 
complicat“, se amuzau ei, „era suficient 
să apăsaţi pe butonul B 23, acolo, sub al 


şaselea tablou. Şi pe urmă, oricum, 
n-aveaţi branșat anihilatorul de urmă- 
rire. În cazul ăsta cum vreţi ca unitatea 
să ştie că intră într-o zonă protejată ? 
Trebuie să fiți mai serioşi !“ 

Mecanicii dezmierdau robotul ce du- 
duia, şoptindu-i cuvinte liniştitoare în 
limbajul maşinilor. Inspectorii se simțeau 
ca niște idioţi, iar fetele din biroul de pri- 
mire roşeau de rușine dându-și seama 
că-și udaseră chiloţii. Puţin câte puţin, 
unitatea mobilă se retrăgea, braţul i se 
replia, eliberând aparatul de cafea turtit 
care se rostogolea pe dale, agonizând 
într-o ultimă hemoragie de cafea arabică. 

Mathias oftă. Ştia că Juvia Trent nu 
vorbea niciodată ca să se afle-n treabă. 
Dacă ea acţiona semnalul de alarmă, în- 
semna că auzea deja șuieratul bombei. 
Privi cartea de vizită boţită și citi din 
nou : S.A. MURAILLE. Expertize. Con- 
troale de securitate. 

Chiar trebuia să-i surâdă femeiuștii 
ăleia pentru ca ea să catadicsească să-i 
găsească un post de planton în holul unei 
companii de asigurări ? Îşi zise că Patri- 
cia va primi foarte prost vestea conce- 
dierii sale. „Fără statutul tău de funcţio- 
nar n-o să obținem niciodată creditul 
ăla“, urma ea să se smiorcăie, „Niciodată 
nu vom putea să cumpărâm un scafan- 
dru decent ! Niciodată !“ 

Mathias se îndreptă de spate, căutând 
să-şi amintească tot ce știa despre Banca 
de Depuneri Speciale. Era un organism 
privat, asigurând păstrarea tezaurelor de 
tot felul : bijuterii, pietre preţioase, opere 


a 
wo 

de artă. Magnaţii finanţei, dictatorii fu- 
gari, regii în exil recurgeau regulat la 
serviciile sale. Niciodată nu se auzise 
vordindu-se de cea mai mică tentativă de 
hold-up. B.D.S. închiria seifuri inviola- 
bile ale căror modele erau ţinute secrete. 
Clienţii nu erau acceptaţi decât pornind 
de la un cont minim de un miliard... 
Mathias fluieră încetișor printre dinţi. 
Holul se umplea de vagabonzi în cău- 
tarea azilului. Winnie îi primea bombă- 
nind şi le punea cu stoicism cătuşele pe 
care le culegea dintr-o cutie mare, așe- 
zată lângă ușă. Micile haimanale se supu- 
neau cu bunăvoință, oferindu-şi încheie- 
turile mâinilor la fel cum îţi întinzi 
farfuria la cantină. Toate corporaţiile își 
aveau reprezentanţii lor : şmanglitorii de 
poşete, hoţii de buzunare, jefuitorii de 
stații service. Nu lipseau nici exhibiţio- 
niștii cu umflăţica, aceia care își arborau 
organele genitale monstruoase de pe urma 
dezvoltării artificiale cu ajutorul injec- 
ţiilor hormonale, și nici târfele trucate cu 
anatomii delirante, fetele care — pentru 
a atrage clienţii blazaţi — își grefaseră 
două sau trei perechi de sâni artificiali, 
ce le făceau să semene cu niște căţele cu 
rău de alăptare. De câtva timp, chirurgia 
plastică făcea ravagii pe plan sexual. 
Noile seruri anti-respingere permiteau 
cele mai fanteziste combinatii : se im- 

planta un nas exact deasupra penisului, 
aşa, „ca să râdem !“ ; se cosea o guriță pe 
muntele lui Venus sau o ureche pe fesa 
stângă, pentru că la modă era monstruo- 
zitatea. În general, organele grefate se 
atrofiau după o lună, apoi se resorbeau, 
iar în cele din urmă dispăreau complet, 
fără să lase nici o cicatrice. 

Mathias considera degradante aceste 
„travestiri“, dar chirurgii „estetici“ le 
socoteau avantajoase şi nici o lege nu in- 
terzicea acest gen de „personalizare“, 
avându-se în vedere faptul că organele 
grefate nu mai proveneau decât din mo- 
delajele protoplasmice. Colegii din bri- 
gada de moravuri pretindeau că întâlni- 
seră într-o casă de raporl o femeie cu 
vaginul dinţos, precum şi o prostituată 
al cărei păr pubian fusese înlocuit cu bla- 
nă de panteră ! 

Fanning nu știa dacă era vorba de po- 
vești de adormit copiii sau de fapte reale. 
Ridică din umeri şi depuse cartea de vi- 
zită în faţa telefonului. S.A. MURAIL- 
LE...” Numele avea ceva straniu, granitic. 

Mathias formă numărul înscris cu 
cifre gotice în partea de jos a cartonașu- 
lui. Zarurile erau aruncate. 


* — Muraille = zidărie, zid, perete (N.T.). 


CAPITOLUL IV 


Mathias avea senzaţia că era un pește 
acoperit numai cu proprii săi solzi, un 
animal gol şi fragil deplasându-se prin 
mijlocul unei armate de scafandri. Între- 
gul bulevard Saint-Amar era împânzit de 
armuri de protecţie urbană. În acest car- 
tier modern, noua modă făcuse ravagii. 
Îmbrăcat cu blugi, tricou și bluzon de 
piele, Fanning încerca un ciudat senti- 
ment de vulnerabilitate. În cadrul acelui 
perimetru privilegiat, a fi îmbrăcat nor- 
mal echivala întrucâtva cu un atentat la 
pudoare. 

În jurul lui, scafandrii admirau vitri- 
nele, ieșeau din patiserii cu pachete de 
prăjituri în mână. Pe terasele cafenclelor, 
armuri enorme în culori vii beau cioco- 
lată cu ajutorul unui „pai“ telescopic 


ieșind din acvariul ce le servea drept 
coif. Coloşii de oţel conversau prin inter- 
mediul unui megafon fixat în vârful 
căștii, ca un panaş. Pentru conversațiile 
intime, se izolau folosind un cordon audio 

ki 


ce racorda scafandrii la fel de uşor ca 
diferitele elemente ale unui lanț stereo. 

Mathias se uită la ceas. Sarah Muraille 
îi dăduse întâlnire la numărul 23 pe bu- 
levardul Saint-Amar. 

— Acolo e sediul companiei, precizase 
ea. Spuneți-i portarului numele meu și 
voi veni să vă iau, altfel nu veți fi lăsat 
să intraţi nici chiar dacă vă prezentaţi 
legitimaţia de ofițer de poliţie. 

Precizările de acest gen îl exasperau 
pe Fanning, reamintindu-i în ce măsură 
funcţia sa încetase să-i mai impresioneze 
pe oameni. Privaţi de armele lor, poli- 
țiştii nu mai erau decât niște câini ştirbi 
ale căror lătrături nu mai speriau pe ni- 
meni. 

La numărul 23, reperă un șir de litere 
nichelate ce formau cuvintele: SWE- 
ETON ȘI SWEET. Asigurări. 

Împinse ușa de sticlă blindată şi intră 
în hol. 

Un gardian îmbrăcat ca un amiral se 
repezi în întâmpinarea sa, cu intenția 
vădită de a-l da afară. Mathias îi întinse 
cartea de vizită a lui Sarah Muraille, apoi 
merse să se aşeze într-unul dintre foto- 
liile rezervate vizitatorilor. Jumătate din 
hol era ocupată de un „vestiar“ destinat 
armutrilor de protecţie urbană. Scafandrii, 
aliniaţi în lungul peretelui, erau menţi- 
nuţi în poziţie verticală printr-un sistem 


LACATE CARNIVORE 63 


de agăţare dotat cu o închizătoare cu 
cifru. Această concentrare de cuirase 
goale te ducea cu gândul la galeria 
expoziţională a vreunui muzeu militar. 
În timp ce paznicul telefona, Fanning 
luă o revistă de pe măsuţa joasă. Era 
unul din acele magazine ilustrate proto- 
plasmice cărora li se încerca lansarea pe 
piaţă. Imaginile constituite din bacterii 
colorate fuseseră grupate în colonii spe- 
cializate astfel încât să reproducă per- 
petuu aceeași mișcare. Personajele închi- 
se în casetele benzii desenate repetau 
așadar același gest pe toată durata de 
viaţă a publicaţiei. Acest aparent tur de 
forţă se baza pur și simplu pe utilizarea 
reflexelor rudimentare proprii anumitor 
protoplasme aduse în prezența unei surse 
de lumină. Era de ajuns să se selecționeze 
gelatinele în funcţie de mişcarea dorită : 
translație de la stânga la dreapta, de la 
dreapta la stânga, întindere, contractare, 
schimbarea culorii etc. Rezultatul era 
surprinzător. Lumina unui bec de şaizeci 
de wați era suficientă pentru a anima 
ansamblul, eroii începând atunci să se 
miște, să dea din brațe, iar păsările bă- 
teau din aripi, iar... 

Dar revistele de acest fel nu aveau 
decât o existență efemeră. Foarte repede, 
coloniile bacteriene începeau să prolife- 
reze, încărcând personajele cu diformități 

monstruoase. Gelatinele coloidale se dila- 
tau precum ciupercile şi dădeau pe 
dinafară din chenare. Ajunse la ultimul 
stadiu de coacere, aceste excrescențe 
explodau lăsând să se prelingă un lichid 
ce imita vinul, cu parfum înfiorător de 
zaharisit. Copiii se omorau după această 
substanţă şi, nu rareori, începeau să de- 
voreze pe-ascuns magazine și albume ! 
Asociaţiile consumatorilor se revoltaseră 
împotriva acestei practici, fără a putea 
dovedi nimic în privinţa nocivităţii com- 
ponenţilor protoplasmici. În consecinţă, 
revistele nu fuseseră supuse niciunei 
cenzuri, iar vânzarea lor era liberă. Le- 
gislația le obligase doar să afișeze clar 
termenul de garanţie al produsului, 
precum şi compoziţia sa. Mathias mân- 
gâie imaginile cu vârful degetelor. Aces- 
tea aveau consistenţa cremelor pentru 
desert pe bază de alge și o anume strălu- 
cire ce amintea de umezeala pieii de 
broască. 

AVENTURILE CULTURISTULUI NE- 
BUN, anunţa titlul. Dedesubt se putea 
citi: Această revistă trebuie să fie con- 
sumată înainte de sfârşitul săptămânii ! 
Imaginile sunt parfumate cu vanilie de 
sinteză. Încercaţi să le apreciaţi cu mo- 
deraţie. Fanning apăsă capul eroului cu 
unghia de la degetul arătător. Era ca și 
cum ar fi încercat să spargă un enorm 

furuncul purulent. Culoarea protoplasmei 
maltratate viră în roşu. 

— Mie mi se întâmplă să le ard cu 
tigarea, rosti o voce feminină extrem de 
răgușită, în spatele lui. 

Mathias se întoarse şi văzu o femeie 
de vreo patruzeci de ani, înaltă, cu păr 
roșcat. Gura sa cărnoasă fusese vopsită 
în albastru cu ajutorul unei cerneli de 
tatuaj. Inflamarea datorată miilor de în- 
țepături sfârșşise prin a conferi buzelor o 
configurație negroidă, violent senzuală. 
Mathias se ridică în picioare. Nou-venita 
era frumoasă, veselă, degajând un aer de 
prospeţime şi echilibru. Fanning o exa- 
mină pe îndelete. Femeia purta un tee- 
shirt de piele neagră şi un combinezon 
de mecanic din blană de leopart in utero, 
ținuta la modă în mediile intelectuale. 
Stilul „prolo de lux“ care făcea furori în 
saloane. Pe braţul gol, un tatuaj adeziv 
proclama: „NICI DUMNEZEU, NICI 
STĂPÂN“. Panseuri din folclorul bur- 
gheziei coborâte printre muritorii de 
rând... Mathias nu se putea decide dacă-i 
venea s-o scuipe în faţă sau s-o sărute, 
acolo, în mijlocul ilustratelor îmbobocite. 

— Sunt Sarah Adelina Muraille, se 
prezentă ca, așezându-se pe un fotoliu, 
„S.A. Muraille“, după cum indică şi car- 
tea mea de vizită. Colegii mei m-au pore- 
clit Samurai, e nostim, nu vi se pare ? 

Se trase lângă masa cu reviste, iar 
Fanning înțelese că nu avea intenţia să-l 
invite sus în biroul ei. Era oare o ma- 
nieră de a-i da de-nţeles că nu era decât 
un solicitant şi nu merita nici o conside- 
rație ? Poate vroia să-i pună la încercare 
docilitatea... să vadă dacă era conștient 
de poziţia lui precară ? 

— Deci dumneata ești, „ginecologul 
seifurilor“, îl ironiză ea. Ăsta-i un pseu- 
donim de infractor. 

— În meseria noastră, e un lucru 
obișnuit, bombăni Mathias. Pentru a 
combate răul trebuie să înveţi toate stra- 
tegiile virusului. Am avut ocazia să mă 
apropii de cele mai mari .„moașe de sei- 
furi“ din ultimii douăzeci de ani. 

— Moașe ? Nu li se mai spune „„stră- 
pungători“ ? 

— Nu. Seifurile nu se mai străpung. 
Mai degrabă ele au tendința să-i stră- 
pungă pe spărgătorii incompetenţi. 

— Sunteţi familiarizat cu cele mai noi 
modele ? 

Mathias avea impresia că dă un exa- 
men la şcoala de poliţie. De furie, i se 
înroşiseră urechile, iar limba îi devenea 
cu fiecare secundă tot mai uscată. Se 
forță să rămână calm. 

— M-am menţinut în formă, spuse el 
pe tonul unui bătrân atlet care încearcă 

să se angajeze vidanjor într-un ciupe-buci 
de mâna a treia, simțind totodată cum 
umilința îi răscolea stomacul. 

„O să-ți smulg împuțita de buleandră 
de leopard“, mârâi el în sinea lui, „și am 
să-ți epilez flocii cu dinţii. Te voi trânti 
pe burtă, căzătură, şi-o să ţi-o trag în 
cur așa de-adânc c-o să ai hemoroizi 
până la sfârșitul zilelor !“ Totuşi, reuși 
să-şi înfrâneze delirul roșu ce-i con- 
gestionase creierul. Mâinile sale răsuciră 
banda desenată protoplasmaică ale cărei 
personaje pocniră ca niște flegmoane 
coapte. 

— Vă pot vorbi despre noua generaţie 
de seifuri vii, continuă el să vorbească 
pe un ton neutru, ca și cum ar fi recitat 
o lecţie. În marea lor majoritate sunt 
animale de sinteză create în laborator. 
S-a observat că, spre deosebire de casele 
blindate „inerte“ de odinioară, aceste or- 
ganisme își apără integritatea viscerală 
cu o ferocitate fără egal. M-am putut 
apropia de seifuri protoplasmice consti- 
tuite dintr-o gelatină digestivă care de- 
vorează orice substanţă organică care le 
trece pragul. E suficient să depunem 
înăuntru o casetă etanșă conținând prada 
ce trebuie protejată, pentru a o pune la 
adăpost de spărgători. Când dorim să ne 
recuperăm bunurile, dizolvăm diastaza 

cu ajutorul unei anumite bacterii și sca- 
matoria e gala. 

Am mai văzut și seifuri mâncăcioase, 
care nu catadicsesc să-și descleșteze făl- 
cile decât când li se oferă un anumit ali- 
ment, deseori extrem de insolit ! Vă pot 
vorbi despre  seifurile  reproducătoare 
care trebuie impregnate cu un lichid se- 
minal special pentru a făta după treizeci 
de minute cheia hormonală ce deschide 
accesul spre receptaculul organic în care 
au fost ascunse valorile ce se doresc 
păstrate... Variantele sunt infinite. Avan- 
tajul principal al acestei tehnici de pu- 
nere lu adăpost rezidă în marea rezisten- 
tă la agresiuni a respectivelor organisme 
şi în extrema agresivitate pe care o ma- 
nifestă de îndată ce apar, semne de efrac- 
ție. Nici o acţiune de acest gen nu e 
posibilă. Dacă se încearcă uciderea ani- 
malului-cufăr, acesta începe imediat să 
urle și să secrete substanțe corozive, 
urlicanie sau veninoase. Desigur, el sfâr- 
şeşte prin a muri, dar în mijlocul unui 
asemenea tumult şi prilejuind stricăciuni 
atât de mari încât nici un spărgător nu 
poate trece neobservat. În restul timpu- 
lui, aceste animale duc o viață perfect 
vegetativă. Pentru a le „străpunge“, cum 
se spunea cândva, nu se mai pune pro- 
blema doar de mânuirea lămpii de sudu- 
ră şi a burghiului. Trebuie să fii un chi- 

mist desăvârșit, să ai multiple cunoştin- 
te de biologic, să dispui de un laboralor 
portativ... şi să beneficiezi de mulļi ani 
pentru a studia specimenul ales. 

Roşcata înclină capul, vizibil satisfă- 
cută. 

— Ai aerul de-a şti despre ce vorbeşti, 
observă ea începând să-și răsucească o 
țigaretă. 

Mathias își trase sufletul. Sarah scotea 
tutunul dintr-un săculeț de lame, iar 
foițele din hârtie de porumb dintr-un 
étui de platină. 

— Există, totuși, o problemă, adăugă 
el. Oamenii se tem de această nouă teh- 
nică. Se colportează poveşti groaznice cu 
financiari devoraţi de propriul seif, ceea 
ce dăunează extinderii pieţei. 

— E adevărat, confirmă Sarah, dar nu 
au fost decât nişte cazuri de devorare 
accidentală datorate unor manevre gre- 
şilte. Și-apoi, anumite animale defectu- 
oase au digerat comoara pe care aveau 
sarcina s-o protejeze, ceea ce a făcut im- 
presie proastă. 

— De ce-mi puneţi toate aceste între- 
bări ? 

— Pentru că Banca de Depuneri Spe- 
ciale vrea să-și facă asigurare la noi, și 
intenţionează să-și lase tezaurul în paza 
unei turme de seifuri vii. Doresc părerea 
unui specialist, înainte de a redacta cea 

mai neînsemnată frază din contract. Dar 
n-aş vrea nici ca afacerea să-mi zboare 
pe sub nas. Dacă asigurăm B.D.S., toate 
organismele care folosesc animale-cufăr 
vor recurge la serviciile noastre ! E o afa- 
cere grasă. Îţi propun să mă asişti în 
cursul vizitei de ascultare. Îmi vei spune 
sincer tot ce gândești despre fiarele pe 
care le utilizează. 

Femeia își aprinse ţigareta zemoasă, 
care slârâi răspândind fire de tutun in- 
candescente. 

— Vino ! conchise ea. Hai să discutăm 
despre toate astea la mine ! N-am încre- 
dere în colegii mei: toţi visează să-mi 
sufle contractul. 

Sarah Muraille se ridică din fotoliu și 
porni spre ieşire. Surprins, Mathias arun- 
că o privire rapidă spre scafandrii ali- 
niaţi în lungul peretelui. 

— A! exclamă Sarah observându-i 
ezitarea, ţi-e teamă să nu-mi uit veșmân- 
tul ? Mulţumesc frumos, nu servesc așa 
ceva ! 


— Ciudat, se miră Fanning, credeam 
că e un cartier populat exclusiv de sca- 
fandri ! 

— Așa şi este, dar eu sunt alergică la 
genul ăsta de armură. Probabil că asta se 
numește calustrofobie. Compania de Pro- 
tecţie Civilă mi-a dat în dar ultimul mo- 

del, cel mai scump, cel mai performant, 
pentru a-mi mulțumi că am validat po- 
zitiv expertiza, dar nu sunt în stare să-l 
trag pe mine. L-am exilat în fundul unui 
dulap. Dacă l-aș îmbrăca, aș avea sen- 
zaţia că mă închid de bunăvoie într-un 
sarcofag. E groaznic ! Ştii că în anumite 
ţări portul armurilor de securitate urba- 
nă a antrenat după sine o scădere radi- 
cală a natalității ? 

— Sindromul ţestoasei ? 

— Exact. Nu mai ies nici ca să se 
spele, nici ca să se sărute. Dacă petrec 
două minute în afara scafandrului îi a- 
pucă panica. În Germania, se are deja în 
vedere o fecundare obligatorie prin tra- 
gere la sorţi. Se va preleva sperma de la 
băieţi, iar fetele vor fi inseminate fără a 
li se cere avizul. Prin urmare, fabricanţii 
intenţionează să realizeze scafandri pen- 
tru femeile însărcinate și armuri cu două 
locuri pentru tinerele mame. Delir curat ! 

— Cred că şi la noi se va petrece ace- 
laşi lucru. Nu e decât o chestiune de preţ. 
De îndată ce fabricarea în serie va duce 
la o scădere a prețurilor, vom asista la o 
creştere a cererii. 

Sarah se aplecă să deschidă portiera 
unei maşini negre, având profilul unui 
rechin al asfaltului. 

— Urcă ! îl îndemnă ea. Prefer să nu 
prea umblu pe jos. Ai văzut cum se uilă 

la noi ? Nici dacă ne-am plimba în pielea 
goală n-ar fi mai scandalizați ! 

Mathias se supuse. Sarah Muraille se 
aşeză la volan. Din profil, buzele ei pă- 
reau şi mai groase. 

— E adevărat ce spune Juvia, întrebă 
ea, că nu Mai ai nici un viitor în poliție ? 

— Am refuzat să fiu un eunuc. Vor 
să mä facă s-o plătesc. 

Sarah izbucni într-un râs răgușit. 

— Pe vremuri, se spunea că sticleţii 
îşi poartă în teacă bărbăţia ! aruncă ea. 
Chiar că ai aerul de a considera dezar- 
marea generală drept o măsură de castra- 
re! Nu ţi se mai scoală de când ţi-au 
confiscat flinta, așa-i ? 

— De unde-ai scos măgăriile astea ? 
mugi Mathias. Iar dumneata, te pome- 
nești că devii frigidă când expertizele le 
efectuează roboții în locul dumitale ? Din 
câte ştiu eu, ăștia s-au implicat deja în 
teste de soliditate, în calcule ale probabi- 
lităţilor și în simulări de accidente. Gu- 
rile rele pretind că agenţii de asigurări 
nu vor mai avea alt rol decât să-şi depu- 
nă semnăturile pe contracte redactate tot 
de către maşini. Ce părere ai ? Eu, unul, 
cred că noțiunea de „specialist“ e pe cale 
să primească o lovitură zdravănă în 
aripă. 

Roşcata se strâmbă. 

— Touchée, recunoscu ea. Unii vor să 
înlocuiască expertizele umane prin serii 
de teste electronice. Câteva companii au 
recurs deja la diagnosticul robotizat. 

Mathias emise un chicotit nervos. 

— Şi uite asa, își descopăr un aer de 
specie pe cale de dispariţie, spuse el, şi 
asta cu toate tricourile de piele și salo- 
petele de leopard ! 

Sarah smuci brusc volanul pentru a 
părăsi bulevardul. 

— Eşti un ticălos, Fanning. decretă 
ea, dar ai ochiul pătrunzător ! După cum 
evoluează lucrurile, e clar că suprastruc- 
tura cibernetică pe care am creat-o ne 
va pune sub tutelă în mai puţin de cinci 
ani. ! 

— Şi ce soluţie preconizezi ? 

— Să strâng cât -mai multe lovele și 
să fug într-o ţară subdezvoltată, unde nu 
există porcăriile astea de maşini. Ştii că 
sunt destui intelectuali care au roit-o 
deja spre lumea a ireia ? 

Mathias se afundă în fotoliu, savurând 
mirosul de piele. Maşina gonea pe supra- 
fața de bilum, dar trepidaţiile motorului 
nu se făceau simţite. ` 

— Vorbeşte-mi despre B.D.S., propuse 
el pentru a combate impresia de ireali- 
tate ce-l cucerea sub forma unei toropeli 
surde. 

— Banca de Depuneri Speciale sto- 
chează banii murdari, murmură Sarah, 
fiind cunoscută prin faptul că adăpos- 
tește comorile monarhilor fugari. Toţi 
tiranii care au spălat pulina, cu o revo- 
luţie pe urme, își plasează acolo lingou- 
rile. Grotele trezoreriei conțin mai mult 
aur decât peştera lui Ali Baba. Din cauza 
asta, directorul vrea să reducă riscurile 
de hold-up. folosind noua generaţie de 
seifuri vii. Ne aşteaptă mâine dimineață 
la vizita inaugurală... 

— În ce va consta treaba noastră ? 

— Vom face pe turiștii perfecţi şi 
vom pune maximum de întrebări. Dum- 
neata ești specialistul, asa că deschide 
bine ochii. Sincer vorbind, crezi că dula- 
purilc alea sunt realmente sigure ? 

— Un seif nu e niciodată sigur sută 
la sută. Se găsește întotdeauna o cale de 
a-l fenta, dar această cale trebuie să fie 
atât de complicată şi de periculoasă încât 
să-l descurajeze pe spărgător să meargă 
mai departe. Seifurile vii sunt niște 
monstruozităţi care fac să ti se ridice pă- 
rul măciucă. Am văzut unele care, după 
ce încasaseră trei salve de bazooka, încă 
mai apărau paralele înfundate în mărun- 
taiele lor. Durează al naibii până să cra- 
pe, şi până și moartea lor e o calamitate 
pentru jefuitor, căci fenomenul e secon- 
dat de secreţii imunde, putrefieri accele- 

rate la fel de eliciente ca un jet de gaz 
cianhidric. 

— Tocmai asta mă sperie. Nu riscă 
oare să scape de sub orice control ? 

— Nu sunt biolog. Laboratoarele'care 
fabrică acești monștri trebuie să se su- 
pună unor norme de control. „Cuferele* 
nu suni scoase pe piaţă la întâmplare. 
Sunt garantate. Cărui tip aparţin cele de 
la B.D.S. ? 

— N-am nici o idee. Secretul a fost 
bine păzit. i 

— Când e vorba să se pună la adăpost 
un tezaur de război, în general se scoate 
artileria grea. N-ai nevoie de o proce- 
dură rapidă, stil „sertar-de-casierie“. 
Pesemne că B.D.S.-ul şi-a achiziţionat o 
trupă de monștri absolut înspăimântători. 

Sarah angajă maşina sub un portal şi 
frână într-o curte interioară năpădită de 
o ciudată vegetaţie neagră. 

— Am ajuns. Å propos, Juvia m-a 
sunat azi-dimineaţă. Se pare că un anu- 
me Armless a depus o plângere împotriva 
dumitale, prin telefon. Glasul său a fost 
autentificat de decodificatoare și i s-au 
înregistrat doleanţele... 

Mathias se crispă. 

— Şi... de ce se plângea mielul ăla 
blând ? 

Încerca să braveze, dar respiraţia-i 
șuiera. ' 

— De violențe nelegitime, răspunse 
Sarah privind drept înainte. Te-a acuzat 
că ai întreprins Împotriva lui o acțiune 
de justiție solitară şi că ai încercat să te 
substitui unităţilor autonome. Concedie- 
rea intră în vigoare azi la amiază. E mai 
mult ca sigur că vei „beneficia“ de o 
acțiune penală în săptămânile ce urmea- 
ză. Eşti în situaţia de suspendare. 

Sarah se întoarse spre Fanning şi-i 
puse mâna pe genunchi. 

— Mathias, înţeleg ce simţi. Procesul 
dumitale nu va avea loc înainte de două, 
trei luni. Profită de acest răgaz pentru a 
aduna maximum de bani cu expertizele 
și șterge-o în străinătate. Îţi dai seama 
că încă mai există ţări unde malaria e o 
boală contagioasă şi unde se circulă cu 
ricşa ! 

— Pe asta contezi și dumneata ? 

— Desigur ! Nici nu se pune problema 
să-mi aştept punerea sub tutelă cu bra- 
tele încrucişate. Oamenii de-aici sunt în 
plină regresie infantilă. Nu mai vor să-şi 
asume riscul de a se înșela. Pretutindeni 
se solicită arbitrajul aparatelor aşa-zis 
infailibile. Curând vom fi înconjurați de 
doici cibernetice care ne vor asigura cea 
mai insuportabilă securitate posibilă. Pre- 
fer să mă duc să trăiesc în mijlocul mai- 
muţelor, ascultând muzica ţânţarilor ! 

Coborâră din vehicul. Sarah Muraille 
părea cam obosită. 

— Hai la mine! îl pofti ea. Am să-ţi 
arăt planurile băncii. Trebuie să cunoști 
perfect. dispunerea diferitelor localuri 
pentru a putea judeca riscurile. 

Femeia pianotă un cod pe o ușă blin- 
dată glisantă și îl invită s-o urmeze în- 
tr-un imens antreu zugrăvit în negru. 
Un schelet de marmură semnat Kivalo- 
poulos stătea de gardă la intrare. Restul 
se rezuma la un imens teritoriu de piele 
întunecată şi ţevi nichelate, alcătuind o 
ambianță curioasă, ceva la jumătatea 
drumului între penthouse și sala de exa- 
men ginecologic... Un dulap mare se 
căsca aidoma unei firide funerare lăsând 
să se vadă un scafandru doldora de cro- 
muri și antene. În lumina filtrată de dra- 
periile roșii și groase ce mascau ferestre- 
le, armura avea aspectul unui sarcofag 
pentru extratereștri. 

— Ah, râse Sarah, te uiţi la drăcove- 
nie ? E ultima odraslă a atelierelor de 
protecţie civilă. Perfect etanș, îți asigură 
două săptămâni de oxigen, ceea ce poate 
fi foarte util în caz de naufragiu, de scă- 
pări de gaze sau emanaţii toxice industri- 
ale. Are, bineînţeles, ,,pielea“ rezistentă 
la gloanţe și explozii. Casca e dotată cu 
un mini-video conţinând două sute şaizeci 
de filme înregistrate. Megafoanele difu- 

zează hi-fi o discotecă miniaturizată de 
două mii la 33 de turaţii. O rezervă de 
tablete nutritive hidratante îşi permite să 
trăieşti în autarhie timp de treizeci de 
zile. Căptușeala interioară antibacteriană 
asigură disoluția dejecţiilor naturale : su- 
doare, urină, rahat. Un compensator de 
şoc îţi permite să primeşti un autobuz în 
burtă sau un avion în cap fără a ți se 
face coloana vertebrală armonică. 

— Dacă aş ţine ochii închiși, aş avea 
impresia că aud un agent imobiliar con- 
ducându-mă printr-un apartament. 

— E aproape același lucru. Treptat, 
scafandrii vor deveni case individuale 
înzestrate cu brațe și picioare. Se vor in- 
venta mii de motive întemeiate ca să nu 
mai ieși dinăuntru. Se va vorbi despre 
necesitatea apărării împotriva agresiuni- 
lor, a poluării. Se va trăi pe Pământ ca 
pe o planetă cu atmosfera irespirabilă. E 
posibil ca, după câtva timp, chiar să se 
înceteze construirea de case... Scafandrii 
vor fi de ajuns. Mi s-a spus că în Ger- 
mania oamenii nu se mai deranjează să 
meargă acasă ca să se culce. Îşi opaci- 
zează casca pentru a se izola şi se lungesc 
unde li se năzare — pe o străduţă, într-un 
scuar pe ò bancă — fără să se mai teamă 
că vor fi atacați, bucurându-se de acest 
sentiment de securitate ca niște pisici 
răsfăţate. 

Mathia întinse mâna pentru a atinge 
carcasa imobilizată în dulap. 

— Un tâlhar astfel echipat ar deveni 
invulnerabil, remarcă el. Unitățile de 
Justiție Autonomă nu i-ar mai putea 
prăji în chesoanele lor de execuţie. 

— Aşa e, încuviintă Sarah. Totuşi, ar 
putea să-i imobilizeze cu ajutorul cleşte- 
lui articulat. Exoscheletele scafandrilor 
nu pot lupta împotriva forței unei man- 
dibule de intervenție. Armura e un mij- 
loc de apărare pasiv. Dacă în anumite 
cazuri îti mărește puterea cu ajutorul 
unui joc de angrenaje, asta e numai pen- 
tru a-ți permite să te degajezi din vreo 
surpare. În orice caz, nici o cuirasă nu 
poate susține un efort violent mai mult 
de-un sfert de oră. Legislaţia a ţinut să 
stabilească o limită între puterea de 
salvgardare şi puterea destructivă. Dar, 
în fine, destul cu filosofia despre viitor ! 
Haide acum să examinăm planurile alea ! 
Toată după-amiaza nu ne va ajunge ca 
să-i dăm de capăt acelui labirint. 


CAPITOLUL V 


Mathias înainta ascultând ecoul cori- 
dorului deformându-i zgomotul pașilor. 
Banca de Depuneri Speciale ocupa un 
turn cilindric înalt de-o sută de metri. 
Birourile de_primire şi de lucru erau re- 
partizate într-o succesiune de cercuri 
concentrice care, pe măsură ce pătrun- 
deai în inima clădirii, căpătau un aspect 
din ce în ce mai respingător. Covoarele 
orientale lăsau locul mochetelor, moche- 
tele linoleumului, linoleumul betonului. 
Acelaşi lucru era valabil și pentru pereţii 
care, din lambrisaţi, se schimbau încetul 
cu încetul în ziduri mucegăite, apoi în 
catacombe lipsite de cea mai banală ten- 
cuială. În răstimp de câteva minute, 
Mathias trecuse din decorul de hotel de 
lux în cel al unei fortărețe medievale. 

Directorul, un omuleţ rubicond, îi pri- 
mise cu răceala ironică a unui elev 
supradotat vis-à-vis de un examinator de 
inteligență medie. 

— Nu veţi reuşi să ne prindeţi cu 
vreo hibă ! i se adresase el de la bun în- 

ceput lui Sarah. Sistemul nostru e per- 
fect pus la punct. Animalele care vor 
servi drept seifuri sunt instalate într-o 
criptă, în subsolul turnului. De fapt, este 
vorba de ʻo fostă carieră pe care noi am 
amenajat-o special. Cum v-am mai pre- 
cizat, ele vor servi la stocarea a ceea ce 
noi numim în argou profesional „averi 
inerte“, adică tezaure compuse din biju- 
terii, aur și nestemate. Aceste tezaure 
necesită o punere la adăpost deosebit de 
eficace, iar pe de altă parte sunt scutite 
de o manipulare frecventă, ceea ce ne 
degrevează de obligaţia de a le afecta un 
loc de depozitare cu acces comod și ne 
permite să utilizăm cele mai moderne 
realizări în materie de seifuri vii. Struc- 
tura de protecţie va fi grea și plină de 
constrângeri, dar sută la sută perfor- 
mantă ! 

Tropăind de zor în costumul său trois- 
pièces din lână de pisoi albinos, bondocul 
descuie ușa unui ascensor și se dădu la o 
parte pentru a-i lăsa să intre pe Sarah şi 


„pe Fanning. 


. — Veţi vedea, perora el entuziasmat, 
sunt realmente îngrozitoare ! Trupa se 
compune din patru animale cântărind 
șase tone fiecare. Greutatea lor excesivă 


„provine în mare parte de la carapacea 


osoasă ce le acoperă şi le fereşte de toate 
exploziile, iradierile, baroasele termice și 

burghiele laserizate folosite actualmente 
de spărgătorii de seifuri. Sunt animale 
de sinteză create de Laboratoarele Mi- 
sofsky la cererea noastră. Longevitatea 
lor e pur și simplu stupefiantă, din mo- 
ment ce, calculând cât mai exact, o esti- 
măm la două sute de ani. Asta ţine în 
mare parte de viața vegetativă pe care o 
duc. Conștiinţa lor e redusă la un an- 
samblu de funcţii strict mecanice. Aceste 
fiare nu pot fi domesticite, întrucât nu 
trăiesc decât la un nivel strict organic, 
fiind lipsite de orice urmă de „spirit“. 
Se pot lipsi de hrană vreme de un an şi 
nu elimină nici un deseu... 

Ascensorul se opri brutal, iar Mathias 
îşi reprimă un acces de bilă. Atmosfera 
pivniţelor trăsnea a umezeală și mucegai. 
Te-ai fi crezut într-o galerie de mină 
susținută cu ajutorul unor grinzi inoxi- 
dabile. Solul era plin de moloz. 

— După cum vedeţi, accesul în criptă 
nu e protejat în mod deosebit : nu ascen- 
sor blindat cu încuietoare cifrată, aşa 
cum se găseşte în orice imobil: Vă anti- 
cipez remarca : un hoţ dotat mediu i-ar 
putea veni de hac în nici cinci minute. 
Perfect de acord ! N-am considerat util 
să apărăm acest pasaj în situaţia în care 
animalele ce trăiesc în carieră vor distru- 
ge sistematic orice fiinţă care se va încu-| 

meta să pătrundă în perimetrul ce le de- 
limitează teritoriul. 

Mathias nu se simțea la largul său. 
Galeria de mină dădea într-o carieră 
subterană, vastă ca o catedrală. În cen- 
trul acestui dom de piatră cenușie dor- 
meau patru creaturi înfricoşătoare și o 
fetiță cu părul alb. Fiarele, de mărimea 
unui elefant adult, păreau a proveni din 
împerecherea coșmarescă a unui broscoi 
cu o femelă de păianjen-erab. Cât despre 
copilă, aceasta era goală, fiind înveşmân- 
tată doar în părul ce-i cobora până la ju- 
mătatea coapselor. 

Mathias inhală o gură de aer muce- 
găit. Monștrii se confundau cu piatra, 
atât de multe asperităţi prezenta carapa- 
cea lor. Substanţa cornoasă ce-i acoperea 
părea să fi aglomerat scoriile cele mai 
disparate. Osificarea externă încastra din 
loc în loc enorme blocuri de granit, în 
stilul unui zid viu. Ochii și gura nu se 
puteau distinge în acel peisaj de pustule 
calcifiate. Labele posterioare aminteau de 
coapsele unei broaşte gigantice. „„Tora- 
cele“ se termina prin două brate solzoase 
înzestrate cu gheare puternice. 

Pe îuriș, Mathias îi aruncă o privire 
lui Sarah. Experta în asigurări părea în- 
fricoșaţă de-a binelea. 

— E pentru prima oară că văd nişte 
seifuri vii atât de mari, rosti Fanning cu 
o voce nesigură. 

— Nu-i așa ? exultă directorul. Cred 
că aspectul lor exterior e, deja, foarte 
respingător, dar posibilităţile lor nu se 
opresc aici. Poate aţi dori detalii tehni- 
ce ? Ei bine, haideţi ! 

Împăunându-se, bondocul înaintă ca 
un prezentator de circ în arenă. 

— Deocamdată, animalele sunt goale, 
începu el. Nu sunt activate şi, în conse- 
cinţă, nu riscaţi nimic atingându-le. 

„Își bate joc de noi !“ reflectă Mathias 
enervat, 


Individul începu să bată familiar cu 
pumnul în flancul unuia dintre monştri. 

— La momentul potrivit, îi vom da 
fiecăruia, să înghită un tezaur rânduit în 
casete. Fiecare casetă va fi unsă cu un 
înveliș gastro-rezistent care o va menţine 
în suspensie în stomacul animalului. Prin 
asta vreau să spun că prada ingerată va 
rămâne prizonieră a buzunarului sto- 
macul al creaturii atâta timp cât nu va 
fi disociață de către sucurile digestive. 

— Or, această disociere nu va avea 
loc din cauza unsorii gastro-rezistente 
care acoperă casetele, completă Mathias. 
Într-un fel, vă condamnaţi jivinile la o 
digestie imposibilă şi perpetuă... 

— Exact. Seifurile vor stagna veşnic 
la jumătatea drumului prin tubul diges- 
tiv, într-un loc unde nimeni nu le va 
putea atinge. Sucurile disociatoare se vor 
năpusti asupra lor, fără a reuși însă vreo- 
dată să le înmoaie. Și tocmai această 
„prezenţă stomacală“ va ţine animalele 
în stare de alarmă... 

— Dar..., bâigui Sarah, nu există ris- 
cul ca acești monștri să sfărâme cuferele 
între colți în momentul ingestiei ? 

— Nu, n-au să ne mestece comorile ! 
Au obiceiul să înfulece dintr-o înghiți- 
tură tot ceea ce li se depune în gură. Vor 
hăpăi casetele la fel cum înghiţiţi dum- 
neavoastră o capsulă, fără a-ncerca s-o 
spargeţi între măsele ! 

Mathias își trecu o mână peste frunte. 
Transpira ușor. Cripta duhnea a ciuper- 
cărie. Mai curios era insă faptul că, în 
pofida enormului lor volum, animalele 
nu degajau nici un miros sui generis. 
Acesta era un fenomen propriu animale- 
lor de sinteză : deși vii, Își mențineau un 
aspect artificial ce le priva de o existen- 
tă reală. 

— Asemenea pachiderne trebuie să 
consume o cantitate de hrană inimagina- 
bilă, observă Sarah. Nu prea văd cum 
veţi putea face față acestei probleme. Nu 
poți fi si bancher, și gardian de grădină 
zoologică ! 

Omuleţul grăsuliu necheză într-un stil 
de-a dreptul neplăcut. 

— Scumpa mea, exclamă el, nu se pune 
problema să car în cârcă hălci de la mă- 
celărie, sau ca secretarii mei să ia acest 
ascensor pentru a veni să-şi arunce în 
criptă resturile mesei ! Pentru a hrăni 
convenabil acesti monștri, ar trebui să 
aducem aici din două-n două zile câte o 
turmă de oi. Nu, fiarele astea sunt dotate 
cu un dublu sistem de alimentare. Pri- 
mul este de tip clasic: bot, stomac, in- 
testin etc., de care ne folosim noi peniru 
a depozita casetele plumbuite, mizând pe 
staza stomacală determinată de rezistenţa 
unui înveliş gastro-refractar. Acest sis- 
tem... primitiv poate servi eventual la 
devorarea intrușilor sau a casierilor in- 
conștienți care s-ar aventura aici. Sucu- 
rile digestive extrem de acide secretate 
de animalele noastre au facultatea de a 
dizolva în treizeci de minute o masă echi- 
valând cu optzeci de kilograme de ţesut 
muscular. 


— Şi al doilea sistem de alimentare ? 
se interesă Mathias. 

— E cel la care am recurs. El constă 
în a furniza seifurilor vii o deflagraţie 
energetică pentru a se impregna cu ea, 
asemeni unor bureţi, și a o transforma în 
fluid nutritiv. 


-l 

— Cum se va prezenta această... por- 
ție energetică ? 

Directorul ridică brațul, arătând un 
soi de trapă în vârful boltei, deasupra 
capului său. 

— Vedeţi panoul acela ? făcu el cu un 
zâmbet groaznic. În fiecare zi deschidem 
orificiul pentru a arunca o bombă în 
criptă. 

— O bombă ? ! exclamă Sarah, pălind. 
Sunteţi complet nebun ! 

— Deloc, scumpă prietenă ! Acea bom- 
bă va exploda, firește, în contact cu solul 
criptei, dar energia deflagrației sale va fi 
pe loc înghițită de animalele-seifuri. A- 
cesta e aspectul novator al procedeului. 
Suflul exploziei va fi complet „iînfulecat“ 
de monştri, ca și unda de șoc, de altfel, 
înainte de a apuca să facă pagube. De 
cum se vor declanșa, vor fi digerate ! 

— Lighioanele dumneavoastră se vor 
încărca aidoma unor baterii, bombăni 
Mathias. Astfel vă veţi debrasa de orice 
corvoadă alimentară și mai ales de pro- 
blema dejecţiilor. Mă înșel, oare ? 

— Nu. Animalele hrănite prin impreg- 
nare energetică nu elimină efectiv nici 
un fel de excremente. E un aspect capi- 
tal într-un spaţiu închis ca acesta. 

Sarah își duse mâna la frunte. Părea 
cuprinsă de amețeli. 

— Nu reușesc să mă dezmeticesc, 
murmură ea. Vreți să spuneți că ați in- 
stalat un depozit de bombe în subsolul 
băncii ? 

— Întocmai. L-am copiat întru totul 
după modelul unui vechi bombardier. 'Un 
„pilot automat“ programat declanșează 
bombardarea la oră fixă. N-avem altă 
grijă decât să alimentăm depozitul cu 
explozivi, atâta tot. Acest procedeu e ab- 
solut revoluţionar. 

— l-aţi experimentat deja ? întrebă 
Mathias. 

— Bineînţeles. Suflul exploziilor este 
atât de repede „înghiţit“ încât seismo- 
grafele instalate la parterul clădirii n-au 
detectat nici cea mai mică trepidaţie ! 
Ne bombardăm propriile fundaţii fără să 
riscăm nimic, scumpe domn ! Și, la fie- 
care explozie, aceste fermecătoare făpturi 
se îndoapă cu energie pură. 

— Dar dacă, pe neașteptate, vă veţi 
pomeni în criză de bombe, și monștrii 
vor pieri ? se interesă Sarah. 

— Câtuși de puţin. Dacă se intâmplă 
o asemenea nenorocire, pot posti timp de 
un an fără a-și pierde capacităţile de- 
fensive. 

Urmă un lung moment de: tăcere. 
Mathias era năucit. Nu se putea abţine 
să nu privească la careul strălucitor de 
deasupra capului său. Dispozitivul depă- 

șea orice imaginaţie. Niciodată nu s-ar fi 
gândit că se poate pune la punct un 
sistem atât de nebunesc. 

— Şi... şi fetița aceea, murmură Sarah. 
Care e rolul ei în toate astea ? Presupun 
că nu se află aici pentru a compensa 
urâţenia fiarelor. 

— Firește că nu, recunoscu directorul 
B.D.S. Noi o numim „,ciobănița“, pentru 
că veghează asupra turmei. În realitate, 
ea e cheia seifurilor... 

— Cum ? răcni Sarah. . 

— Aşteptaţi ! Aşteptaţi ! Nu e cazul să 
vă enervaţi ! încercă omuleţul s-o con- 
vingă. Liniștiţi-vă : aceasta nu e o ființă 
umană veritabilă. Este vorba tot de un 
animal de sinteză, dar savanții care au 
fabricat-o au găsit că-i mai amuzant să-i 
dea acest aspect inocent. 

— E un... animal ? icni Sarah. 

— Da. Mă rog... o creatură artificială. 
Puterile sale intelectuale sunt totuși mai 
dezvoltate, dar e lipsită total de afecte. 
Dacă aş vrea să fac o comparaţie, aş spu- 
ne să e la fel de sentimentală ca un fier 
de călcat.” 

— Foarte nostim, n-am ce zice! îl 
persiflă femeia. Cu alte cuvinte, e doar 
o maşină construită cu piele și oase în loc 
de fier și şuruburi, nu-i așa ? 

— Da. Nu vă lăsaţi indusă în eroare 
de aspect. De fapt, eu nu am aprobat 

această fantezie, dar oamenii de la Mi- 
kofsky au făcut cum i-a tăiat capul. N-o 
considerați o copilă reală ; nu e decât un 
ansamblu de țesuturi capabil să vehicu- 
leze un anumit număr de comportamente 
programate. Tot atât de bine, i s-ar fi 
putut da forma lui Mickey Mouse. 

— În cazul de față, Onc’ Picsou ar fi 
fost de preferat ! observă Mathias. 

= A, nu! protestă Sarah. N-o să 
te-apuce acuma și pe dumneata ! 

O undă de isterie plutea în aer. 
Fanning se simţi copleșit de o criză de 
râs nervos, nebunesc. Directorul B.D.S. se 
legăna de pe un picior pe celălalt. Fetiţa 
fixa grupul fără nici o emoție vizibilă. 
Ochii ei, chiar când clipeau din pleoape, 
nu aveau într-înșii mai multă viaţă decât 
cei ai unui manechin uitat în fundul unei 
vitrine. Pielea, excesiv de albă, lăsa să se 
zărească rețeaua albăstrie a venelor. 

„O carne de peşte fiert“, mârâi în sinea 
lui Mathias. „Ai zice c-a fost modelată 
din carne de peşte fiert.“ 

Părul ca zăpada ce acoperea torsul 
„copilului“ îi conferea un fals aer de si- 
renă proaspăt ieșită din apă. 

— E o cheie, repetă directorul, şte- 
gându-şi ochelarii. 

— Explicaţi-vă ! îl repezi Fanning. 
Vreţi să spuneţi că numai ea poate să 
descuie seifurile ? 

De a po N e e 


— Exact. Ea singură poate neutraliza 
puterea destructivă a garguilor. 

— Prin telepatie ? 

— Nu prin telepatie, ci cu ajutorul 
unei combinaţii viscerale. E destul de 
dificil de explicat. Să zicem că ştie să 
„apese“ pe organele animalelor, -la fel 
cum ai apăsa pe clapele unui pian. Cu- 
noaște acordurile care trebuie: formulate 
pe claviatura organică a pachidermelor 
pentru a le face să adopte un anumit 
comportament. 

— Staţi așa! îl întrerupse Fanning. 
“Aţi pomenit de o claviatură organică... 
Presupun că, în realitate, e vorba de exci- 
tarea cutărei sau cutărei glande, astfel 
încât să se provoace o secreție hormonală 
ce intervine direct asupra mișcărilor 
reflexe ale fiarei... 

— Da. Ştie, de exemplu, că stimulând 
manual o anume capsulă va sili garguiul 
să deschidă gura, că masând un anumit 
loc de secreție va face animalul să adoar- 
mă. E o muziciană perfectă a fiziologiei, 
cunoaște toate acordurile ce dirijează 
funcţionarea animalelor. N-are decât să 
întindă mâna, Să scotocească între două 
pliuri glandulare, pentru a comanda fiara, 
aidoma unui pilot de turboreactor insta- 
lat în faţa tabloului său de bord ! 

— Okay, interveni Sarah. Dar pentru 
a accede la aceste... comenzi, trebuie să 
ajungă în interiorul monstrului ! 

— Aveţi perfectă dreptate ! se fuduli 
piticul. Ea a fost concepută pentru a trăi 
în deplină securitate în interiorul tubului 
digestiv al animalelor. Pielea ei secretă 
în permanenţă o sudoare gastro-rezistentă 
care-i permite să scape de atacurile sucu- 
rilor gastrice. Prin urmare, se poate de- 
plasa de la un capăt la altul al animalului 
în care se cuibăreşte, fără teama de a fi 
digerată ! Înţelegeţi șmecheria ? Cheia: 
care descuie seiful se află în interiorul 
seifului încuiat !. l 

— Irezistibil ! exclamă Mathias, încer- 
când să-și ascundă spaima. 

O contempla pe „fetiță“ silindu-se să 
nu caște gura de stupefacție. Așadar, 
făptura aceea micuță putea trăi în pân- 
tecele monștrilor ca o cârtiţă în fundul 
galeriei ei ? Se târa probabil din tuburi 
în conducte, bălăcindu-se în secrețiile 
gastrice, orientându-se pe pipăite prin 
labirintul organelor. Dădea un șut într-o 
mare glandă gălbuie, iar fiara deschidea 
botul, fricţiona o capsulă cleioasă și gar- 
guiul adormea, strangula o venă, înnoda 
un nerv, iar dragonul devenea nebun de 
furie. 

— E o solistă, repetă directorul satis- 
făcut, o mare artistă ! 

Sarah făcu un pas înainte, întinzând 
mâna în direcţia „copilei“, apoi se răz- 
gândi.-Nici o scânteie de interes nu stră- 
bătu ochii fetiţei. 

— Nu simte nimic, confirmă directo- 
rul B.D.S. Nu e decât o asamblare de or- 
gane, un soi de ordinator meșterit din 
tuburi și țesut muscular. Se hrănește cu 
cnergie pură, la fel ca animalele. Când 
nu e solicitată, intră în transă cataleptică. 

— Deci o veţi face să coboare în burta, 
fiarelor ? întrebă Sarah Muraille cu o 
voce firavă. 

— Da, se va căţăra în botul fiecărui 
monstru, noi îi vom da casetele conţinând 
bijuteriile, iar ea le va duce până în sto- 
mac, târându-se de-a lungul tubului di- 
gestiv, după ce, în prealabil, va fi întă- 
surat cutiile plumbuite într-o reţea gastro- 
rezistentă țesută din părul ei. 

— Din părul ei ? sughiţă Fanning. 

— Da. în realitate, şuviţele ei sunt 
niște alge cu proliferare rapidă. E de 
ajuns să: le umecteze cu saliva sa pentru 
a declanșa un proces de proliferare acce- 
lerată. În câteva minute, un pumn de 
„fire de păr“ dă naștere unei foi proto- 
plasmice în care se poate ambala o ca- 
setă plină cu aur. Am vrut să evităm 
necesitatea de a manipula noi înșine peli- 
culele refractare la sucuri digestive. Mă 
temeam de'o eventuală sustragere... Fur- 

tul unui fragment din această materie 
le-ar fi permis hotilor competenţi să sin- 
tetizeze o algă cu proprietăţi similare și, 
deci, să fabrice scafandri rezistenți la 
procesele digestive ale garguilor. „Ciobă- 
niţa“ e unica deţinătoare a învelişurilor, 
și numai saliva ei le poate activa. Astfel, 
realizăm o dublă securitate. Puteţi în- 
cerca să-i smulgeţi o şuviţă de păr, dar 
n-o veţi forţa să vă scuipe în palmă. În 
orice caz, o agresiune împotriva ei ar pro- 
voca deșteptarea imediată a fiarelor. 

— Dar cum comunicaţi cu ea? Cum 
îi daţi de știre că trebuie să procedeze la 
deschiderea unui seif sau a altuia ? 

— Datele de deschidere au fost fixate 
în avans și preprogramate. Clienţii noștri 
au acceptat această constrângere, căci e 
minimă în raport cu garanţia de securi- 
tate pe care o asigurăm. La fiecare ase- 
menea scadență, pe care le păstrez se- 
crete, ciobănița va deschide botul fiarelor 
și ne va aștepta ordinele. Aceste ordine 
îi vor fi transmise cu ajutorul unui cod 
de frecvenţă vocală. Dacă nu identifică 
respectivul cod, sau dacă nu primeşte nici 
un mesaj în cele trei minute care urmea- 
ză deschiderii seifurilor vii, le va ordona 
garguilor să-și închidă la loc fălcile. În 
acest caz, procedura de. retragere va fi 
amânată până la viitoarea scadenţă. 

— Nu e un sistem foarte suplu, re- 
marcă Sarah. 

— Nu poţi să fii suplu când adăpostești 
destule bogății ca să cumperi întreg Pä- 
mântul ! îi replică omuleţul. Clienţii 
noștri preferă să-şi știe bunurile la loc 
sigur. Nu funcţionăm ca un distribuitor 
de bilete, scumpă prietenă ! 

— Un lucru mă nedumerește, mormăi 
Fanning. Cum poate „.ciobănița“ dum- 
neavoastră să 'comande patru gargui în 
acelasi timp? Aveţi patru „ciobăniţe“, 
nu-i aşa ? 

— Nu, dar unul din aceste animale 
îndeplinește funcţia de squadron-leader. 
Acţionând asupra lui, acţionează automat 
și asupra celorlalte. N-am să vă spun 
despre care este vorba. De altfel, sunt 
greu de deosebit, iar „ciobănița“ are în- 
totdeauna grijă să amestece turma când 
suntem întorși cu spatele. 

— În regulă, capitulă Mathias. Înainte 
de a-mi pronunţa verdictul, mi-ar trebui 
eșantioane de carapace şi câteva picături 
de suc digestiv. Vreau să mă asigur că 
atacă într-adevăr toate materialele rce- 
zistente. 

— Imposibil. Nici un secret de fabri- 
caţie nu poate trece de limitele acestei 
incinte. În plus, n-ati putea transporta 
sucurile disociatoare decât într-un săculeţ, 
confecţionat din algă refractară, ceea ce 

ar însemna să vă furnizăm formula ma- 
terialului gastro-resistent utilizat pentru 
protecţia casetelor. Dacă insistaţi, vom 
contacta o altă companie de asigurări. 

Sarah se agită. 

— Nu vă neliniștiţi! interveni ea. 
Căutăm doar să ne facem meseria. 

— Ştiu, dar nu e cazul să vă ambalaţi 
prea mult ! i-o tăie sec directorul. Ne ve- 
dem siliți să semnăm un contract de asi- 
gurare deoarece aşa ne obligă legea. De 
fapt, suntem convinși că nu ne paşte nici 
un pericol. Sistemul nostru de protecţie 
este perfect. Nimeni nu se poate strecura 
aici. „Ciobăniţa“ deţine în memorie am- 
prentele vocale ale persoanelor acredi- 
tate, fiind capabilă să depisteze orice 
imitație, oricât de iscusită ar fi. În plus, 
un seif nu poate fi deschis decât când 
formula de apel e pronunţată simultan 
de către bancher şi de proprietarul co- 
morii. Au pus la punct un adevărat labi- 
rint de obstacole insurmontabile. Dacă se 
comite o singură eroare, fiarele trec direct 
la atac. Nu prea văd cine s-ar aventura 
într-o asemenea capcană ! 

Sarah îsi înclină capul, făcând eforturi 
vizibile ca să nu-l pună la punct pe în- 
crezutul personaj. 

— Vizita a luat sfârșit ! anunţă direc- 
torul B.D.S. E timpul să urcăm. Vom 
discuta celelalte amănunte în biroul meu. 

— Când vor înghiţi seifurile prada ce 
le este destinată ? întrebă Mathias. 

— În acelaşi minut în care vom fi 
semnat acest contract. E un preambul le- 
gal pe care, din nefericire, trebuie să-l 
respectăm. De fapt, compania dumnea- 
voastră nu-și asumă nici un risc. În mod 
normal, n-ar trebui să achităm decât o 
primă derizorie ! 

Mathias îşi înfundă mâinile în bu- 
zunare. Suficienţţa omuleţului începea să-i 
înfierbânte urechile. 

Micul grup reveni la ascensor. Fanning 
ascultă distrat discuţiile juridice care ur- 
mară. Imaginile înregistrate în criptă i se 
învârteau prin creier într-un ritm accele- 
rat. Revedea pachidermele, fetița fără 
suflet, trapa metalică a depozitului de 
bombe. Niciodată nu mai întâlnise un 
asemenea dispozitiv. Se părea că B.D.S.-ul 
prevăzuse totul. Pătrunderea în criptă ar 
fi echivalat pur și simplu cu o sinucidere. 

Se părea... Formula îi răsuna în craniu 
ca un ecou ce refuză să se stingă. Și, in- 
dependent de vointa sa, un glas interior îi 
murmura că exista o falie in acea întrea- 
să desfășurare de forţe. O fisură minimă, 
dar care putea compromite tot edificiul. 

„E o idioţenie !“, mârâi el în sinea sa. 
„Nu există nici un risc. NICI UNUL.“ 

Parlamenţările luară sfârșit după o oră. 
Sarah își strânse hârtiile și se despărți de 

antipaticul director. Mathias o urmă. 
Când ajunseră la baza turnului, femeia 
lăsă să-i scape un oftat şi se răsuci spre 
poliţist. 

— Ei, ce părere ai ? E o fortăreață, nu? 

— Aş zice mai curând că seamănă cu 
un castel pentru filme de groază. O copi- 
lă zombi, monștri, bombardamente la ore 
fixe. Cu excepţia unor kamikaze, nu văd 
cine ar putea încerca o spargere în peisa- 
jul ăla de iad ! Semnează-ţi contractul și 
grăbește-te să uiţi acel coșmar ! 

Pronunţând aceste cuvinte, era con- 
ştient că minte. Era o impresie difuză pe 
care nu reușea să si-o explice. Dar știa 
deja că spiritul său înregistrase un defect 
în procesul defensiv al B.D.S. Odinioară, 
când lucra la anchetele criminalistice, 
creierul său proceda la fel, colaţionând şi 
analizând informaţiile aproape fără ca el 
să-şi dea seama... Mathias învățase să 
utilizeze acest curios procedeu de induc- 
ție, așteptând calm ca soluţia să iasă sin- 
gură la iveală. Aceasta se putea mani- 
festa sub forma unui vis sau a unei ima- 
gini cvasi-halucinatorii. 

Sarah se întorcea la sediul companici, 
așa că îi propuse să-l ducă până-n cen- 
trul oraşului. El o refuză, pretinzând că 
preferă să meargă pe jos, ca să se mai 
acrisească puţin. 

După ce rămase singur, Mathias se 
plimbă vreme îndelungată, fără să vadă 
pe unde calcă. Spectacolul din criptă îi 
defila necontenit prin minte ca un film 
montat în buclă : monștrii, fetiţa zombi, 
lansatorul de bombe... Nu ştia ce sens 
avea o asemenea încăpățânare. 

„Ai să-ţi capeţi procentajul. Ţi-ai dat 
avizul, acum poţi uita tot ce ai văzut !“, 
se mustra el. „E o afacere clasată !“ 

Curând începură să-l doară picioarele 
şi capul. Își dădu seama că mersese ca o 
brută, traversând jumătate din oraș în 
pas de marș. Epuizat, intră într-un restau- 
rant unde încă se mai servea carne ade- 
vărată. În general, gastronomii ocoleau 
aceste unităţi, datorită originii îndoiel- 
nice a tocăniţelor incluse în meniu. Se 
zvonea că bucătarii din acele unităţi fo- 
loseau fără nici o jenă carne de pisici și 
de câini pentru a-și asorta. felurile de 
mâncare. Lui Mathias puţin îi păsa, pre- 
fera să mănânce friptură de câine auten- 
tic decât pui de sinteză în constantă rege- 
nerare ! 

Se instală aproape de galantar. Se 
gândea la Patricia. Nu îndrăznea să-i 
anunțe viitoarea concediere și consecin- 
tele judiciare pe care, probabil, urma să 
le suporte. Ce-avea să se întâmple cu ea 
dacă era condamnat la șase luni de închi- 
soare ? Și-o imagina ducându-se să se 

prostitueze pentru a-și plăti în rate sca- 
fandrul de protecție urbană... 

Patricia era pe cale să-și piardă min- 
tile, la fel ca două treimi din locuitorii 
oraşului. Mathias se pomeni visând la 
ceea ce-i spusese Sarah Muraille în pri- 
vința ţărilor subdezvoltate, pe care unii 
le considerau adevărate paradisuri, rupte 
total de infernul tehnologic al orașelor 
moderne. 


Un zgomot de sticlă spartă îl făcu să 
tresară. Geamul zburase în mii de cioburi 
şi frânturi tăioase erau presărate pe jos. 
Fanning se ridică în picioare. De cealaliă 
parte a galantarului sfărâmat îl zări pe 
Armless. Acesta lovi din nou cu capul în 
vitrină, desăvârșindu-și opera, iar Mathias 
fu împroșcat cu cioburi de sticlă. Pe tro- 
tuar, Cască-de-os, rânjea și-și agita gro- 
tesc cioturile. 

— Te-ai ars, puișor! rânji mutilatul 
cu o strâmbătură oribilă. Într-o lună o să 
dormi la zdup și prietenii mei o să-aibă 
grijă să-ţi vină de hac. În timpu-ăsta, io 
o să mă ocup de gagica ta... Are craci 
mişto, din câte am auzit... ! 

Înâinte ca Mathias să fi putut schiţa 
un gest, ciungul sări înapoi, pierzându-se 
apoi în mulțime. Fanning își lăsă şerve- 
tul să cadă. Dintr-o dată, îi trecuse foa- 
mea. | 


CAPITOLUL VI 


Carapacea monstrului zgâria pereţii 
criptei, fărâmițând pietrele cu un zgomot 
asemănător celui produs de un cutremur 
de pământ. Platoșa osoasă părea tăiată 
ea însăși din cea mai dură rocă. O piatră 
concepută pentru a măcina zidurile for- 
tăreţelor, pentru a traversa spaţiul fără 
a suferi de pe urma frecării cu aerul. O 
simţeai capabilă să coboare pantele unei 
veşnice avalanşe fără a se toci sau a-şi 
pierde ceva din asperităţi. Fiara se învâr- 
tea în cerc prin subsolul băncii, dând lo- 
vituri cu capul în fundaţiile clădirii. Iar 
aceste șocuri surde se repercutau până în 
înaltul construcţiei, făcând să tremure 
antenele de televiziune instalate pe aco- 
periș. La etajele superioare, locatarii se 
chirceau din ce în ce mai mult, cu fiecare 
vibraţie. Lingurile şi furculițele zăngă- 
ncau pe fundul sertarelor, lustrele osci- 
lau, parchetele trepidau gemând.Tot tur- 
nul fremăta de nerăbdarea bestiei. Cu 
toţii stiau că în acea noapte trebuiau să 
doarmă în mijloeul cutremurului general, 

al acestei fibrilații a pereților și plafoa- 
nelor, dar se prefăceau că nu observă 
nimic, „ca să nu se sperie copiii“. Erau 
însă siguri că se va găsi un puști care să 
întrebe cu glas pițigăiat : 

— Auzi, mămico, de ce se mișcă casa ? 
Iar fuge dragonul din pivniţă după fetiţă, 
ca s-o mănânce ? 

Atunci mamele își strângeau pruncii la 
sân, murmurând vorbe incoerente ce 
aveau menirea să alunge frica. Atunci 
taţii blestemau încă odată B.D.S.-ul, 
aprinzându-şi nervoși o ţigară. Clădirea 
nu mai era decât un donjon ridicat dea- 
supra catacombelor unei cumplite hrube, 
un turn balastat la temelie de o stivă de 
bombe și stând în echilibru pe balonul 
găunos al unei cariere locuite de monștrii. 
Din ce în ce mai des izbucneau scene de 
familie. O femeie se arunca asupra soțu- 
lui ei, lovindu-l cu pumnii în piept. 

— Trebuie să ne mutăm ! urla ea. Nu 
se mai poate trăi aici ! Ascultă zgomotul ! 
Aud zăngănitul furculiţelor în sertarul cu 
tacâmuri, clinchetul ciucurilor  lustrei 
care se ciocnesc, și mai există si chestia 
aia din fundul pământului, care se plim- 
bă ca o fiară în cușcă! Trebuie să ple- 
căm, pricepi ? Într-o zi o să se sature 
de-atâta așteptat si O SĂ IASĂ ! Vrei să 
fim aici când se va întâmpla asta ? 

În criptă, garguiul îşi deschidea încet 
botul reptilian. Şi această căscare bruscă 
amintea de fisura unei plăci tectonice 
frânte de un cutremur. Botul i se pre- 
schimba deodată în cavernă vie, în cre- 
vasă umedă. Într-un concert de clipoceli, 
fetiţa cu ochi goliţi de expresie escalada 
atunci tunelul elastic al tubului digestiv. 
leșea brusc din fundul gâtlejului, încle- 
iată de secreţii, umblând în patru labe 
pe salteaua limbii grase cu papilele 
ridicate. Goală, cu trupul muiat în sa- 
livă. înainta spre bariera dinţilor fără 
a manifesta nici cea mai mică teamă. Lo- 
cuia în fiară, la fel cum alte fiare pot 
locui în om. Parazit minuscul, ea domnea 
peste imperiul organic al acelei mașinării 
de distrugere şi oroare. Era comandantul 
de bord al unui vehicul făcut din carne 
şi umori. Trăia în centrul unui motor, 
aidoma unui mecanic ce locuiește în ini- 
ma unei chiulase. Din când în când, ac- 
tiva o glandă, răsucea un nerv pentru a 
determina pachidermul să se miște și a-l 
feri de anchiloză. Se distra de mersul lui 
greoi ce făcea să se cutremure solul. Îi 
ordona să caște, așa cum i se ordonă unui 
submarin să iasă la suprafaţă. Atunci 
urca din nou spre lumină, târându-se 
prin tvaicctele lipicioase ale măruntaielor 
și se lungea pe limba fiarei ca şi cum s-ar 
fi tolănit pe o plajă. Privea cripta, reze- 

mându-și coatele de colții monstrului ca 
de o balustradă. Contempla universul 
limitat al carierei şi visa la spaţii infinite. 
Căldura ce urca din stomacul animalului 
ii mângâia fesele și spatele gol cu o du- 
hoare de viscere. În jurul ei, mirosea a 
măcelărie, a maţe revărsate din pântec 
de o lovitură ucigașă de cuţit. Mirosea a 
intimitate organică şi a ascunziş secrel. 
Dar fetița nu simţea nici un dezgust. În- 
genunchea leneșă pe limba garguiului, 
în timp ce carapacea dorsală a acestuia 
sfărâma stâncile carierei. Câteodată, când 
plictiseala stârnea în ea pulsiuni rele, 
constrângea animalul să dea lovituri cu 
capul în pereţi, așa, ca să-i zguduie, ca 
să se clatine turnul... Jubila gândindu-se 
la cei de la etajele superioare, la frica lor 
dementă. Şi-i închipuia stând cu urechea 
ciulită, lipită de ziduri, numărând ecou- 
rile ce urcau din adâncuri. 

Bum... Bum... 

Monstrul transformat în berbec ce lovea 
stânca, zgâlțâind pielea trotuarelor, fă- 
când să vibreze stâlpii şi să tremure vitri- 
nele. 

Bum... Bum... 

Într-o zi, la sfârşitul unei după-amiczi 
mai interminabile decât celelalte, avea să 
declanşeze un cutremur de pământ, pen- 
tru simpla ei.plăcere, pentru a asculta 
zgomotul pe care-l va face imobilul n4- 


LACĂATE CARNIVORE 105 


ruindu-se. Credeau cu toții că n-avea 
suflet, că în creierul ei nu se afla decât 
un pumn de reflexe condiţionate cu gri- 
jă... Se înşelau însă amarnic. Ea gândea. 
Încet, cu o amorțeală datorată lipsei de 
obișnuință, e drept, dar gândea. Simţea... 
lucruri. Vibraţii intense, mișcări nestă- 
pânite ce o făceau să fie tristă sau rea, în 
funcţie de oră. 

Uneori se întreba dacă, după chipul şi 
asemănarea garguiului, nu era și ea lo- 
cuită de un parazit, o ființă mai mică, al 
cărei rol ar fi fost s-o manipuleze, răsu- 
cindu-i nervii sau apăsând-o pe glande. 
Ar fi fost logic, nu ? Ideea asta o obseda 
de zile-ntregi. Deschidea gura și-o explo- 
ra pe dinăuntru cu vârful arătătorului 
pentru a încerca să surprindă creatura 
ieşită să ia aer curat. Ea locuia garguiul, 
cineva o locuia pe ea... Acest parazit era, 
poate, la rândul lui, gazda altui „condu- 
cător“ mai mic... De unde să știe ? Întot- 
deauna, în acest punct al reflecţiei o 
apucau ameţelile. În acelaşi fel, cripta, 
acea lume teribil de limitată, se deschidea 
poate spre un univers de încapsulări in- 
finite. În definitiv, cine pe cine manipula? 
Parazitul parazitului parazitului parazi- 
tului para... ! 

La ce nivel de profunzime se situa deci 
începutul lanţului ? Fără îndoială, nu 
făcea decât să se supună unui gnom 

găzduit în interiorul propriului stomac, 
tot așa cum garguiul răspundea solicită- 
rilor sale. Nu era decât o marionetă ce 
acţiona o altă marionetă... 

Toate acestea erau extrem de compli- 
cate. Prea complicate pentru creierul ci 
neantrenat. Într-o zi, când va fi reusit să 
deprindă obiceiul de a medita, va încerca 
să lămurească lucrurile... Pe moment, 
însă, nu-și putea solicita creierul mai 
mult de-o oră pe zi fără a îndura niște 
migrene groaznice. Nu-și permitea o 
existenţă interioară decât pe durata scur- 
telor recreaţii pe care şi le acorda în bo- 
tul monstrului. Acolo, rezemată cu coa- 
tele de balustrada colților sclipitori, se 
antrena să pună în mișcare lucrul acela 
cenușiu pe care i-l fixaseră în craniu. Cel 
mai adesea era extrem de dificil, căci 
circumvoluţiunile acelei materii cleioase 
semănau mai mult cu coridoarele unui 
labirint pustiu decât cu meandrele unui 
creier activ. 

Fetița ezita să păşească mai departe. 
Șonticăia în pragul conştiinţei ei, ca un 
ţânc înfricoșat la gura unei imense ca- 
verne pline de ecouri. Vidul o speria. Se 
întreba dacă, într-o bună. zi, va fi capa- 
bilă să urle atât de tare pentru a umple 
tot spaţiul acelui dom părăsit cu strigă- 


tul ei. 

Îşi amintea perfect de „nașterea“ ei în 
laboratoarele  Mikofsky. Feţe  aplecate 
deasupra cuvei unde începea să palpite, 
morman de gelatină protoplasmică fără 
a i se fi dat încă nici o formă definitivă. 
Avea ochi, un creier, dar nu şi corp. 
Aceste organe de înregistrare pluteau în 
profunzimea masei celulare în curs de 
formare, captând deja imagini, încercând 
cu disperare să le eticheteze. Vocile se 
gravaseră în ea ca pe o pistă magnetică, 
şi abia mult mai târziu putuse da un sens 
frânturilor de dialog stocate într-unul din 
sertarele așa-zisei sale memorii. 

— Dacă am face un personaj de ban- 
dă desenată ? spunea un tip masiv și 
neras, cu bluza albă împânzită de pete. 
Ar fi nostim, nu ? Livrăm fiarele împre- 
ună cu un omuleţ caraghios, care le-ar 
atenua aspectul oribil. Mie mi se pare o 
idee bună. 

— Comercialii nici nu vor s-audă, re- 
plicase atunci un om chel cu buza supe- 
rioară împovărată de o enormă mustață 
neagră. Se tem că o cheie în formă de 
Mickey Mouse ar dăuna seriozităţii ope- 
raţiunii. Fabricăm seifuri, nu pușculiţe 
pentru puştani ! 

— Okay. Atunci ce vor ? Un monstru 
şi mai hidos decât ăștia ? 

— Nu, sunt şi eu de acord cu ideea 
unui contrast care să îndulcească lucru- 
rile. Ceva plăcut ochiului. 

Discutaseră astfel o veșnicie. Unii pro- 
puneau un animal — o maimuță, de 
exemplu —, alţii se gândeau la un uma- 
noid stilizat, cu aspect liniștitor. 

— Nu, tranşase problema o femeie cu 
ochelari enormi, în nici un caz personaje 
din desenele animate ! Ne-ar lua drept 
nişte bufoni. De ce nu o fetiță ? Ceva 
care să se afle la mijloc între sirenă şi 
elf. Drăguță la privit, dar un pic ireală. 

Toți se aplecaseră spre vasul cu gela- 
tină vie. 

— Crezi că biftecul ăsta gânditor se 
poate transforma în ceva plăcut la ve- 
dere ? mârâise unul dintre bărbaţi cu o 
grimasă rea. 

— Eşti un nesimţit ! protestase femeia. 
Vorbeşti de un organism pe care tocmai 
l-am făcut să se nască. 

— Deja cazi în capcana romantismu- 
lui ! vociferă bărbatul. L-am fabricat, nu 
l-am făcut să se nască? E la fel ca și 
cum ai fi construit un motor cu țevi de 
carne şi nituri din cartilagiu. Nici măcar 
un biftec cj să i nu e, e un ordinator 
meșterit cu carne ! Comedia asta e com- 
plet lipsită de afectivitate. 

Fetiţa asculta în repetate rânduri 
aceste înregistrări așa cum ai răsfoi un 

vechi album de fotografii. Capul ei era 
un hangar încărcat de mobile cu serta- 
rele goale. Fusese învățată să execute 
gesturi, să adopte anumite atitudini. I se 
planificase viaţa în funcţie de rolul pe 
care urma să-l joace în burta fiarei, dar 
asta lăsa destule dulapuri neocupate, 
multe căsuțe albe, alveole virgine... 

Înlăuntrul ei exista o poftă monstruoasă, 
o exigenţă căreia nu ştia ce anume să-i 
dea. Un vârtej îi agita centrul craniului, 
un turbion ce aspira vidul. Ghicea că-i 
scăpa ceva fundamental, ceva pe care 
CEILALȚI îl posedau. Era invidioasă 
pe ei, ea, ordinatorul de carne. Îi... de- 
testa. Acest sentiment îi ţinea de cald, 
căci constituia o dovadă a capacității ei 
afective. Şi-l cultiva cu grijă, întreţi- 
nându-l ca pe o flacără rară, temându-se 
să nu-l vadă dispărând sau atenuându-se. 
Ea exista prin ură, și asta-i ajungea. Când 
îngreunarea mintală îi lua în stăpânire 
spiritul, când se simţea redevenind o ma- 
şină şi capul i se umplea de un zgomot 
confuz, asculta din nou înregistrările 
conversaţiilor premergătoare „nașterii“ 
ei, absorbind cu nesaţ disprețul conţinut 
în fiecare cuvânt : Biftec gânditor... Ma- 
şină de carne... Chestia asta... Comedia 
asta... 

Astăzi exista în ciuda lor, indepen- 
dentă de ei! Nu-i trebuia decât timp! 

Timpul de-a învăta să se slujească de 
bulgărele cenuşiu pe care i-l îndesaseră 
în cap. lar pentru asta trebuia să se men- 
țină în viaţă, să păzească scânteia de sen- 
timent ce pâlpâia în ea. Ştia că dacă acel 
licurici s-ar stinge, avea să piardă orice 
şansă de a-și depăşi condiția de maldăr 
de gelatină protoplasmică. 

Trebuia să-i urască, în fiecare clipă, în 
fiece minut. Într-o zi sau alta, avea să 
descopere la ce servea acest sentiment 
care palpita în ea și o ajuta să se smulgă 
din somnambulismul căruia îi fusese pre- 
destinată. 

Făptura aştepta, tupiliată în pântecul 
fiarei, chircită peste sine însăşi, sugându-şi 
degetul pentru a semăna cu o fetiță ade- 
vărată, Și lucrul acela creștea într-însa. O 
flacără roșie care lumina hangarul gol al 
spiritului ei. Într-o zi le va dovedi... 

Fetiţa cu ochii goi se lăsă să alunece pe 
limba monstrului pentru a ajunge în 
fundul beregăţii. Saliva fiarei înlesnea 
coborârea și căzu aproape de îndată în 
tunelul esofagului. Glandele ei olfactive 
o făceau imună la înfiorătoarea duhoare 
ce domnea în labirintul visceral al gar- 
guiului. Goni pe toboganul tunelului, în 
mijlocul băltoacelor de salivă. Monstrul 
închise fălcile, transmițând un ecou sură 


prin fiecare os al scheletului ei. 


LACATE CARNIVORE 11i 


Mathias o privea pe Patricia dormind în 
mijlocul cataloagelor mototolite. Din ajun, 
i se învârtea în cap o idee plină de rău- 
tate. O idee împrumutând numcle lui 
Cornelius Vladewsky. Între timp, se 
înnoptase, iar numele continua să-i alerge 
în cerc prin cuget: Vladewsky... Vla- 
dewsky... 

Mathias stătea așezat pe o saltea pusă 
direct pe podea. Neoanele luminau tal- 
meș-balmeș-ul din cameră, cu străfulge- 
rări albăstrii. Fanning își privea fix :ubul 
moale al sexului. Poate-ar fi fost mai bine 
să se arunce peste tânăra femeie pentru 
a uita ceea ce clocea încetişor înlăuntrul 
lui... Poate că ar fi trebuit s-o tintuiască, 
prin împingeri puternice ale şalelcr, pe 
somiera ce ţinea loc de pat... Numai că 
Patricia dormea somnul greţos pe care-l 
provoacă narcoticele. Iar ideea se invâr- 
tea în ţeasta lui Fanning ca un vultur 
descriind cercuri din ce în ce mai strânse. 

Se ridică şi începu să-şi îmbrace veş- 
mintele de predicator. Stofele lunecau 
greu pe pielea sa umedă de transpiraţie. 
Se încălţă clătinându-se şi ieși din apar- 
tament ca un hoţ. 

De îndată ce se văzu în stradă, o luă 
la fugă. Alerga ca să nu urle. Tensiunea 

nervoasă îi umfla pieptul cu un preaplin 
de vapori anunțând explozia. Se afundă 
sub arcade, dând din braţe ca să-şi ţină 
echilibrul.  Derbedeii ce se  învârteau 
pe-acolo o luară la sănătoasa văzându-l. 
convinşi că zăriseră un loup-garou” în 
plină transformare. Mathias se prăbuşi în 
capătul bulevardului, cu spume la gură. 
Încercă să-şi răcorească fruntea pe mar- 
mura unui monument închinat morţilor. 
dar avea o asemenea febră încât încălzi 
lespedea. 

Puțin maie încolo, o Unitate de justiție 
autonomă urmărea doi hoţi pe motcci- 
cletă. Pilotul mergea în zig-zag printre 
coloanele arcadelor, pentru a scăpa de 
cleştele articulat al tancului mobil, dar 
braţul de oţel nu lua în seamă aceste ter- 
tipuri și se năpustea pe scurtături, zdro- 
bind trunchiurile stâlpilor şi spărgând 
vitrirele. Când şenilele trecură huruind 
la câjiva centimetri de faţa lui, Mathias 
se ghemui lângă monument. Strada des- 


fundată împrăștia solzi scămoşi. Blinda- 
tul nebun sughița răspândind un miros 
de uki cald. Articulațiile braţului: de in- 
tervenţie scrâșneau la fiecare mișcare, iar 
fălcile cleștelui clănțăneau ca niște foar- 


* Loup-garon — (lit. „lup-laur“; engl. mwerczwolj) 
om atns de o maladie oculta, care se transforma 
în lup n aparitia lunii pline (aprox. „vârcolac“) (N.T) 

feci, muşcând fără discernământ trotua- 
rele sau mașinile staționate. 

După câteva clipe, Mathias se ridică și 
se năpusti pe o străduţă'lăturalnică. Sim- 
plul fapt de a fugi îl desemna ca pe o 
virtuală ţintă, dar nu se putea abtine. În 
cele din urmă, se opri gâfâind în holul 
unui imobil lepros. O cutie de scrisori 
turtită anunţa cu litere pe jumătate 
şterse : 

Cornâlius VLADEWSKY. Etaj 2. 

Fanning se agăță de balustradă și urcă 
greoi panta scărilor scârţâitoare. La etajul 
doi dădu peste o ușă blindată ce se între- 
deschise automat la apropierea lui. 

— Te-am văzut pe geam când ai sosit, 
rosti un glas gâjâit din interiorul aparta- 
mentului. Intră și ia un ciocan... 

Mathias se strecură prin crăpătura pa- 
noului de oţel. Un bărbat slab, descărnat. 
stătea în patru labe în mijlocul unui co- 
vor ros până la urzeală. Era în slip si 
tricou de corp, ca un om care tocmai a 
sărit din pat. Părul lung şi cărunt îi atâr- 
na în faţă, mascându-i trăsăturile scobite 
Bărbatul ţinea un ciocan și părea ocupat 
să pândească ceva ascuns sub un bufet. 

— Scârboșşeniile astea se iînmulţesz, 
mormăi el în loc de salut. Mai rău ca 
gândacii sau ploșniţele... Ar fi trebuit să 
fiu mai prudent... 

Fanning se lăsă să cadă pe un scaun. 
Apartamentul semăna mai mult cu un 
laborator decât cu o locuinţă. Acvarii cu 
gelatină protoplasmică umpleau tot locul. 
Cornelius Vladewsky amplasase cam peste 
tot cuve emailate pline cu o dulceaţă vie, 
alimentându-se din butelii mari cu glu- 
coză agăţate pe stative. În centrul încă- 
perii se afla un pat de campanie cu cear- 
şafuri îngălbenite. 

— Cu ce te ocupi, de când te-au pus 
pe liber de la laboratoarele Mikofsky ? 
întrebă Mathias, încercând să-şi poto- 
lească bătăile dezordonate ale inimi. 

— Lucrez pentru albumele de bandă 
desenată, bodogăni Cornelius. Fabric per- 
sonaje din gelatină protoplasmică după 
schiţele pe care le primesc prin poștă. 
Meșteresc șoricei care sar prin aer, rațe 
care zâmbesc, vaci care dansează... N-ai 
răsfoit niciodată vreuna din revistele 
astea pentru cretini ? 

— Ba da. Credeam însă că sunt con- 
cepute în ateliere aseptice... 

— Faci bancuri ? Ar costa prea scump. 
Ni se furnizează gelatina, asta-i tot. Noi 
trebuie să ne descurcăm pentru a o trans- 
forma în imagini mișcătoare. În plus, 
trebuie să fie parfumate și să aibă gust 
bun ! j 

Cornelius își prăvăli ciocanul peste o 
formă minusculă ce se târa pe covor. 

Mathias avu timp să distingă un fel de 
leu împopoţonat cu cască colonială și chi- 
loţi roşii. Bucata de gelatină explodă sub 
impactul ciocanului. Șocul stârni din 
ascunzători alți lei gătiţi la fel, care înce- 
pură să se ascundă în crăpăturile parche- 
tului. Se risipeau ca ihsectele nocturne 
surprinse de lumină. Cornelius îi urmă- 
rea dând cu ciocanul în podea. 

Fanning simţi că fierbe de nerăbdare. 

— Opreştezte ! urlă el. Ce faci, pentru 
Dumnezeu ? 

— E greşeala mea, gemu omul cu păr 
sur. Pentru a câștiga timp, am vrut să 
pun la punct o formă de protoplasmă ce 
se reproduce prin sciziune, ceea ce m-ar 
scuti să compun de două sute de ori ace- 
laşi personaj, întelegi ? Necazul e că nu 
mai reusesc să le-mpiedic să se reproducă. 
Sunt literalmente invadat de eroul unei 
benzi desenate complet idioate : Fanouk, 
leul explorator... Sunt peste tot, în fie- 
care fisură, după mobile. De cum sting 
lumina, o iau la fugă prin apartament şi 
se urcă pe mine. 

— Se reproduc ? 

— Da. Scindându-se pe mijloc, ca 
amoebele. La început era practic, câşti- 
gam o grămadă de timp. Indivizii mă 
plăteau ca să compun o sută cincizeci de 
Fanouki trăgând cu revolverul. Eu nu fă- 
ceam decât unul, iar următorii se fabri- 

cau de la sine... Dar, de la o vreme, au 
început să dea pe dinafară. Ascultă. mai 
bine ia un ciocan şi ajută-mă ! ê 

Mathias se supuse. Un leu mic se târa 
aproape de pantotul său stâng. Îl strivi. 
Personajul explodă pe dată, preschim- 
bându-se într-un scuipat lipicios și in- 
color. 

— E adevărat c-o să înfunzi puşcăria ? 
murmură dintr-o dată Cornelius cu un 
glas ciudat de şuierător. 3 

Fanning fremătă. Bătrânul nebun con- 
tinua să fugărească animalele de gelatină 
pe întinderea covorului peticit. 

— Ştiu de ce te afli aici, continuă el, 
fără a-şi privi interlocutorul. Nu-i prea 
complicat de ghicit. Am să-ți spun ceea 
ce vrei să auzi : FĂ-O ! 

— Despre ce vorbeşti ? 

— Despre spargere ! Îţi spun eu : fă-o! 

— Eşti ţienit ! 

— Iar tu, ipocrit. Știu că laboratoarele 
lui Papa Mikofsky au livrat patru seifuri 
vii la B.D.S. Mi s-a mai povestit și că ai 
fost să „expertizezi“ lădoaiele alea împu- 
tite... Așa se nasc, întotdeauna, ideile. 
Ţi-o repet : fă-o! Ai venit ca să-ţi vor- 
besc despre gargui, nu ? 

Mathias se ridică în picioare. Sudoarea 
i se prelingea pe frunte, revărsându-se 
peste sprâncene. Începu să măsoare în 
zig-zag încăperea, printre cuvele cu pro- 

toplasmă. Pașii săi furioși făceau să se 
clatine baloanele cu glucoză agăţate în 
cârligele lor. Într-un târziu, se opri. Două- 
zeci-treizeci de Fanouki fojgăiau pe masă, 
ronţăind un cotor de măr și niște firimi- 
turi de brânză. 

— Nu-ţi bate capul cu problemele de 
conştiinţă, îl sfătui Cornelius, băgându-și 
o mână în slip ca să se scarpine la testi- 
cule. Dacă respecţi regula jocului, te-ai 
fript. Vei sfârşi la ocnă, iar Cască-de-os 
o să-ţi transfere gagica în cine știe ce 
bordel. Cu ce găsesti în seifurile Băncii 
de Depuneri Speciale, poţi să-ţi cumperi 
jumătate din Pământ. 

— Ăsta-i delir! bâigui Fanning. Ni- 
meni nu poate da o asemenea lovitură ! 
Ar fi o adevărată sinucidere... 

Cornelius izbucni într-un râs astmatic 
care făcu să-i fluiere bronhiile pline de 
zgură. 

— N-o fă pe mironosiţa! rânji el. 
Dacă esti aici, înseamnă că ai deja o idee, 
nu-i așa? Ai rumegat şi-n cap ţi s-a 
aprins un beculeţ. Ai găsit mijlocul de-a 
băga mâna în chiloţii B.D.S.-ului, sunt 
sigur. Dă pe gură ! 

Mathias își şterse fruntea cu reverul 
mânecii. Ezita. Cornelius Vladewsky fu- 
sese deja dat afară de la laboratoarele 
Mikofsky pentru că se interesase prea 
îndeaproape de sistemul seifurilor vii. Se 

murmura chiar că imaginase un anumit 
număr de „antidoturi“, punând în pericol 
fiabilitatea cuferelor de sinteză. O aseme- 
nea crimă nu putea fi trecută cu vederea. 


— Prima problemă ! atacă el. Cum ai 
face ca să pătrunzi în bancă ? Fără îndo- 
ială, holurile, birourile şi ascensoarele 
sunt sub supraveghere electronică. Intra- 
rea prin efracție în localurile B.D.S. ar 
declanșa instantaneu zece semnale de 
alarmă. Or, nu ţi-e necunoscut faptul 
că acel sector e trecut sub controlul mai 
multor Unităţi de Justiţie Autonomă. Ai 
fi reperat şi prins încă înainte de-a fi apu- 
cat să te strecori în liftul ce coboară la 
criptă... 

Fanning înclină capul. . 

— Ştiu. Mă gândeam însă să pătrund 
în local într-ascuns, prin fereastra de la 
căcăstoare sau ceva asemănător. Cred că 
există un vicleșug ca să te furișezi fără 
riscuri în subsolurile băncii. 

— A, da ? Haide, ador istoriile de ge- 
nul ăsta, povesteşte ! Ştii că toată supra- 
faţa planşeului e echipată cu detectoare 
de greutate și că fasciculele electronice 
baleiază spaţiul localurilor "pentru a re- 
pera cea mai mică variaţie volumetrică ? 

— Da, mormăi Mathias, dar îţi repet : 
nu se pune problema să intru prin efrac- 
ție. Am să fiu livrat, 

— Livrat ? 
Cornelius tresărise. Astfel dichisit — 
în slip, cu ciocanul în mână — oferea o 


imagine vrednică de milă. 

— Ştii cum sunt hrăniți monștrii ăia ? 
reluă Fanning. 

— Cu descărcări energetice. 

— Exact. Această energie o obţin 
bombardând cripta. 

—— Așa, şi ? 

— Şi fără îndoială că nu ascultă bom- 
bele pe care le cumpără de la arsenal. 
Cineva care s-ar ascunde în interiorul 
uneia dintre ele ar fi automat coborât în 
interiorul depozitului şi n-ar avea decât 
să aştepte cu răbdare până-i vine rândul 
să fie aruncat fiarelor. 

— Stai-aşa ! Aşteaptă! Și cum ar 
supravieţui tipul de pe urma unei căderi 
de patruzeci de metri ? Crezi că se poate 
sări din înaltul unei trape de bombarda- 
ment ajungând pe sol printr-o simplă 
rostogolire ? Sau contezi pe o parașută ? 

— Nu. Voi cobori odată cu bomba. 
Mai înainte, însă, mă voi fi echipat 
într-un scafandru de protecţie urbană. 
Un scafandru dotat cu compensator de 
şocuri şi capabil să reziste la cele mai 
mari solicitări. 

Corndlius se scărpină în barbă. 

— Fir-ar să fie, șopti el, ar trebui 
să-ți cadă în mână un super-model. O 

armură de prima calitate. Presupun că pe 
urmă ai să te lasi înghiţit de unul din 
gargui ? 

— Da. Voi cobori în stomacul său și 
mă voi instala în peştera lui Ali Baba, în 
mijlocul casetelor pline cu aur, așteptând 
să se facă ziuă. Când se vor dezactiva 
sistemele de securitate, am să ies din ani- 
mal prin sfincterul anal și am să iau 
ascensorul. Mă pricep destul de bine la 
electronică ca să reușesc să şuntez cir- 
cuitul şi să urc până la parter. În final, 
nu-mi va mai rămâne decât să mă ames- 
tec printre angajaţi și clienţi. Le-am stu- 
diat planurile. Au- o asemenea încredere 
în jivinele alea încât n-au prevăzut ipo- 
teza că cineva ar putea urca din criptă 
ziua în amiaza mare. Chiar directorul 
mi-a spus că ascensorul nu e protejat 
decât printr-un cod foarte banal. Se poate 
ieși ușor din bancă, întrucât e practic 
imposibil să intri... cel puţin, așa cred ei ! 

— Așteaptă ! interveni Cornelius. În 
raționamentul tău sunt multe lucruri care 
nu merg. Dacă te laşi înghiţit de bestic, 
vei fi digerat automat de către sucurile 
gastrice secretate de stomacul ei. Nici un 
scafandru, fie el cât de perfecţionat, nu 
va rezista agresiunii diastazelor mai mult 
de treizeci de minute. Nici nu se pune 
problema să aştepţi liniştit deschiderea 
foalelor ca să ieși din ascunziș. La ora 

aia, scafandrul tău va fi complet dizolvat 
de substanțele corozive care-l vor im- 
pregna. 

Mathias clipi din ochi. 

— Dar credeam că armurile sunt in- 
vincibile... 


— Te laşi intoxicat dẹ publicitate. Fie- 


care agresiune suportată scurtează durata 
de viață şi eficacitatea unei cuirase. Un 
scafandru e ca o coardă de alpinism : re- 
zistă la o cădere, la două căderi, şi pe 
urmă... se rupe. În plus, aceste forme de 
protecţie au fost concepute pentru oră- 
şeni, nu pentru combatanți. O armură 
purtată de un om normal nu încasează 
nici în zece existenţe ceea ce o vei sili tu 
să îndure într-o oră. Treaba asta trebuie 
să-ți intre-n cap : de fiecare dată când 
o să înregistreze o nouă agresiune, se va 
„fragiliza* încă puţin. Pornind cu un 
scafandru foarte bun, ai șanse să reziști 
maximum trei sferturi de oră. Cele mai 
rele sunt sucurile gastrice. Au să-ţi 
halească platoșa într-un timp record. Ai 
s-o vezi inmuindu-se, dizolvându-se, şi-ai 
să te pomenești gol-goluţ în stomacul 
monstrului. Nu poţi aștepta momentul 
când au să debranșeze sistemele de secu- 


ritate. La ce oră se efectuează bombarda- 
mentul nutritiv ? 
— La miezul nopții. 

— Nouă sau zece ore în burta unui 
gargui ! E o demență ! Nu, e imposibil! 

— Şi dacă aş ieși cât mai repede posi- 
bil din monstru, încercând să fug către 
ascensor ? M-aş ascunde într-o înfundă- 
tură, după ce m-aş descotorosi de sca- 
fandrul dizolvat. 

— Exclus! Fiara te va urmări, fără 
să te slăbească o clipă. N-ai s-o poţi ține 
în şah până la ora deschiderii birourilor 
— n-are sens să-ţi faci iluzii. Şi-apoi, 
dacă trebuie să șuntezi închizătoarea 
electronică a liftului, vei fi nevoit să te 
expui cel puţin zece minute, iar ea va 
avea tot timpul să te devoreze. Dacă nu 
mai porţi cuirasa, de astă dată nu vei mai 
avea ocazia să te strecori prin gaura 
curului ! O să fii digerat în șaizeci de se- 
cunde ! Planul tău nu merge! Schema 
cu bomba e genială,,dar te împiedici la 
procedura de ieşire. 

— Vezi vreo soluţie ? 

— Acţiunea sucurilor digestive nu 
poate fi întârziată. Ar trebui să poţi 
manipula animalul din interior, acţio- 
nând asupra glandelor, ceea ce e foarte 
complicat. Ai cunoştinţe de fiziologie ? 

— Oarecum. La ce te gândeşti ? 

— La posibilitatea de a le provoca 
monștrilor o criză cardiacă. 

— O grenadă n-ar fi de ajuns ? Dacă 
explodează în pântecele bestiei. cred că... 

— Nu ! Porcăriile astea se hrănesc cu 
energie pură, știi doar ! Suflul grenadei 
tale ar fi de îndată digerat ca o acadea. 
Nu există decât o singură modalitate de 
a scăpa : să intervii direct asupra anato- 
miei animalului, imprimând glandelor 
formula care să-l ucidă „natural“. 

— Dar sunt patru gargui... Dacă omor 
unul, celelalte tot acolo vor fi, încercând 
să mă muşte de cur! 

— Nu și dacă ataci imediat monstrul 
care comandă turma. Odată cu moartea 
liderului, celelalte vor fi complet debuso- 
late. Le va trebui o bună bucată de vreme 
ca să se reconstituie sub formă de clan, 
şi asta-ţi va lăsa răgazul să-ţi faci baga- 
jele. 

— Eşti sigur de teoria asta ? 

— Pe cât de sigur, poţi fi de orice 
teorie neverificată în practică. Tu vei 
avea posibilitatea s-o verifici ! 

— Crezi că voi reuşi să-i provoc un 
infarct în mai puţin de treizeci de mi- 
nute ? 

— E posibil, dacă-ţi înveţi bine lecţia. 

— Dar cum să recunosc conducătorul 
turmei ? 

— Nu-ţi fă probleme! Întotdeauna, 
şeful atacă primul. Nu-ţi rămâne decât să 
aștepți până ești înfulecat. 

Mathias, măsura nervos apartamentul 
în lung și în lat. Mirosul de gelatină pro- 
toplasmică îi provoca crampe la stomac. 


— Mai e un amănunt, remarcă el. În 
interiorul garguiului principal e creatura 
aia căreia i se zice „ciobăniţa“... Cum o 
să reacționeze când voi da eu buzna ? 

— N-o să reacționeze nicicum. E o 
grămadă de carne fără inteligență, pro- 
gramată doar pentru a îndeplini un anu- 
mit număr de gesturi. Te va privi pro- 
babil cu gura căscată, ca o idioată-a- 
satului. Ceea ce vei face tu nu corespunde 
nici uneia dintre schemele implantate în 
creierul ei. Nu te ocupa de ea. Singura 
problemă reală e cum anume mă vei plăii 
pentru cursul de fiziologie pe care am să 
ţi-l predau. Vreau zece la sută din pradă. 
Merită ! Nimeni nu te-ar putea instrui 
mai bine. E necesar să fi stat ani de zile 
în preajma cuferelor vii ca să le cunoşti 
geografia măruntaielor ! 

— Cinci la sută, propuse Mathias. Eu 
îmi asum toate riscurile. 

— Okay! capitulă Cornelius. N-am 
stiut niciodată să mă tocmesc. Mă duc să 
fierb nişte cafea. Înainte de toate, însă, 
eşti sigur că-ţi poţi procura un scafandru 
excelent de protecţie urbană ? Îţi trebuie 
neapărat unul de primă clasă, nu platoșă 
de bucătăreasă... 

— Se face, confirmă Fanning, am unul 
în vizor. 

Vladewsky reapăru peste câteva mi- 
nute cu o enormă cafetieră aburindă și 
două cești. 

— E musai să-ţi reuşească lovitura ! 
oftă el. E ultima noastră şanşă de a fugi 
din țara asta de rahat, înainte ca roboții 
să-nceapă să ne plimbe în lesă ca pe niște 
câini. 

— Unde-ai să te duci ? 

— În Africa, sau în Indii... Acolo, încă 
mai poţi să te caci fără ca vreo mașină 
să vină imediat să-ţi ardă curul cu aero- 
sol bactericid. 

Bătrânul turnă cafeaua în ceşti, apoi 
se duse lângă bibliotecă și începu să co- 
trobăie prin rafturi. Deplasa cărţile gâ- 
fâind, ca şi cura ar fi fost cărămizi mari 
îngrămădite la nimereală. De fiecare dată 
când misca un volum, un cârd de leișori 
exploratori se împrăștiau de-a lungul 
etajerelor. 

„— Ascultă, spuse el, nu vreau să te 
amăgesc. N-am lucrat la proiectul gar- 
guilor, dar am compus destule animale 
sintetice ca să ştiu că fiziologia lor «e 
aproape întotdeauna calchiată după ace- 
easi schemă. Există bineînţeles, o doză de 
risc. Băieţii din laboratoare au putut re- 
curge la unele inovaţii. Oricum, a trecut 
un an de când m-au aruncat în stradă. 

Tu hotărăști dacă accepţi partea de înflo- 
rituri artistice din explicaţii... 

— N-am de ales, mârâi Fanning. Gră- 
beşte-te ! 

Cornelius se apropie, cu braţele încăr- 
cate de cărţi, broșuri și vederi în secţiune 
pe care le etală pe covor. Un peisaj de 
glande, nervi, vene invada pas cu pas 
planșeul. Bătrânul vorbea cu un glas mo- 
noton, de conferenţiar obosit. Degetele 
sale alergau pe traseul arterelor, indicând 
zonele strategice. Mathias avea impresia 
că studia un plan de metrou cu bifurcaţii 
extraordinar de complexe. 

— Nu-i chiar așa de complicat, co- 
menta Cornelius. Pilotarea unui animal 
sintetic poate fi învățată într-un weekend. 
N-am să intru în amănunte : ca să sim- 
plificăm, imaginează-ţi că anatomia fia- 
rei e un pian gigantic. Un pian din carne, 
ale cărui corzi sunt făcute din vene şi 
mușchi. Nervii sunt pe post de clape. 
Dacă ştii să apeşi la locul potrivit, vei 
obține reacţia dorită. Trebuie să înveţi 
un anumit număr. de acorduri fiziologice. 
Aceste acorduri guvernează garguiul, in- 
tervenind direct asupra secreţiilor lui 
hormonale... 

Vocea lui Vladewsky torcea în urechile 
lui Fanning aidoma unui pisoi pe cale de 
a adormi. Arătătorul îngălbenit de nico- 
tină fugea pe planșe şi planuri. Animale 

jupuite se succedau prin fața ochilor, 
imunde rămășițe aruncate pe taraba unei 
titanice măcelării. Mathias lupta cu obo- 
seala. Acum, că recunoscuse în faţa pro- 
priei conștiințe dorinţa de a da o sparge- 
re, tensiunea nervoasă îl părăsise dintr-o 
dată, lăsându-l moale, plutitor, ca un 
convalescent slăbit după o boală grea. 

Cornelius îl ghida printr-o arhitectură 
de came maltratată, șușotea, adoptând 
fără a-și da seama atitudinea unui conspi- 
rator de operetă. Semnala nervii ascunși 
sub grăsime : 

— Aici va trebui să sapi, insista el. 
Ciupind nervul, vei provoca o descărcare 
reflexă care... 

Pe măsură ce bătrânul avansa în pre- 
zentarea strategiei sale mortale, Fanning 
îşi dădea seama cât de dificilă era treaba 
la care se înhăma. 

— Toate astea o să le iei cu tine, să le 
studiezi serios, ca un elev care se pregă- 
tește pentru examen. Dacă ai nevoie de 
o explicaţie, mă găseşti aici. Repetă-ţi în 
gând că nu-i mai greu decât să conduci 
un camion mare sau un car de asalt. Sin- 
gura deosebire e că, în cazul nostru, ta- 
bloul de bord e viu și că nu vei dispune 
decât de treizeci de minute pentru a face 
balena aia să crape. Dacă cercetătorii din 
laborator au operat modificări fiziologice, 
va trebui să bâjbâi puţin... 

— Okay, oftă Mathias, îndeasă-mi 
toată literatura asta într-o geantă! Mă 
apuc să învăţ de mâine. Mai întâi, însă, 
trebuie să pun mâna pe scafandru. Fără 
el, n-are rost să mă aventurez acolo. 

— Vei jefui dugheana unui vânzător ? 
Ai grijă, sunt supravegheate de Unităţile 
de Justiţie Autonomă... 

— Nu, am un alt mijloc. Cunosc o fată 
care are o cuirasă extrem de perfecţio- 
nată pe care n-o foloseşte. Am să i-o iau 
cu imprumut pentru câteva zile. 

— Şi arsenalul, și bombele? Te-ai 
gândit cum vei proceda ? 

— Da. Cunosc bine dispozitivul . de 
securitate. Ca sticlete, am avut dosarul în 
mâini. Din partea asta, nu voi întâmpina 
greutăţi. 

Se ridicară de pe scaune, rămânând 
faţă în faţă. Tăcerea devenise dintr-o dat? 
mai densă. Pe parchet, personajele proto 
plasmice mișunau şi se fofilzu printre 
cărţile risipite. 

—, Încă mai poţi renunța, spuse blând 
Cornelius. Asta-i fraza rituală care se 
pronunţă în astfel de cazuri, nu ? 

— Ştii bine că n-am de ales. De altfel 
n-ai nici un chef s-o las baltă. 

— Așa e, recunoscu bătrânul, începână 
să strângă documentaţia într-un sac de 
pânză. 

Când Fanning părăsi imobilul, bezna 
începea să se dizolve pe deasupra acope- 
rișurilor. Se gândea la Sarah Muraille și 
la povestea pe care i-o pregătise : „Înţe- 
legi, e vorba de Patricia, nevastă-mea. E 
atinsă de sindromul ţestoasei, îi trebuie 
cu orice preţ un scafandru. Dacă nu-i 
găsesc unul în patruzeci şi opt de ore, e-n 
stare să se sinucidă. E pe punctul să-și 
piardă minţile. Împrumută-mi-l pe al 
dumitale... Nu rişti nimic. Am să ţi-l 
înapoiez...“. 

Era plauzibil ? Da, poate, dacă năvălea 
peste ea intempestiv şi ştia să-și joace 
rolul. 

Luă metroul. Oboseala şi enervarea îi 
depuseseră pe piele o peliculă lipicioasă. 
Avu nevoie de douăzeci de minute ca să 
iasă la baza imobilului unde locuia roşca- 
ta. O migrenă îngrozitoare îi sfâșia ţeasta 
deasupra sprâncenelor. Apăsă butonul de 
apel al interfonului şi-şi spuse numele. 
Sarah nu păru surprinsă să-l audă. Ac- 
ţionă poarta de la intrare și deblocă asce 
sorul. 

Mathias întră în cabină, cu stomacul 
contractat, repetând în minte textul. 
Epuizarea nervoasă îi conferea o expresie 
adecvată, dar se temea să nu vorbească 
fals. Iesi pe palier. Sarah Muraille îl aş- 
tepta în pragul apartamentului, întășu- 
rată într-un capot de mătase. Fără ma- 

chiaj, trăsăturile ei acuzau prima obosea- 
lă a celor patruzeci de ani. Avea ochii 
încercănaţi și obrajii umezi, ca o persoa- 
nă care nu pusese geană peste geană. 
Fanning avu brusc certitudinea că gura 
femeii duhnea a tutun și alcool. 

— Scuză-mă că te-am sculat la ora 
asta, atacă el, dar am o problemă. Patri- 
cia, soția mea... 

— Intră, îl întrerupse Sarah, făcân- 
du-i loc. 

Apartamentul era cufundat în întune- 
ric. O singură veioză răspândea o aură 
albăstrie. 

— Nu dormeam, murmură ea, cu o 
voce răgusită. Mă-ntrebam când te vei 
hotărî să treci... 

Fanning înghiţi dureros. Ochii nu i se 
puteau desprinde de pe ușa întredeschisă 
a dulapului, dincolo de care ghicea silueta 
greoaie a scafandrului. 

— Ştiu ce vrei să-mi ceri, spuse Sarah. 
Mai ştiu şi la ce te gândeşti. 

Mathias se răsuci pe călcâie. Femeia 

făcu un pas spre el, clătinându-se ușor. 
El pricepu că-și petrecuse noaptea bând. 
Sânii ei prea grei se înălţau şi coborau 
în ritmul respirației precipitate. 
Și pe tine te munceşte ! îl ironiză 
Sarah. Ti se-nvârte-n creier ca un pește 
roșu înnebunit să găsească ieșirea din 
acvariu... 

— Despre ce vorbesti ? se încumetă să 
întrebe Fanning, vizibil stânjenit. i 

— Despre B.D.S., şopti femeia, n-o fă 
pe nevinovatul! Boala te-a pocnit în 
mijlocul criptei, alaltăieri. Ţi-ai spus: 
„Si dacă ar fi o fisură ?“. Nu-mi înşira 
poveşti ! De atunci, n-am încetat o clipă 
să mă gândesc la treaba asta. Am privit 
planurile, am elaborat ipoteze... Dacă îmi 
ceri scafandrul, înseamnă că ai găsit o 
modalitate... Mă înșel cumva ? 

Mathias ezită. Sarah îl privea cu un 
soi de răutate avidă. Capotul i se între- 
deschisese şi i se distingea clar desișul de 
păr pubian. Acest fapt nu părea însă s-o 
afecteze. ) 

— Vreau partea mea ! aruncă ea cu o 
voce tăioasă. Dacă-i jefuiești pe nemer- 
nicii ăia, vreau să-mi trag un beneficiu. 
Eu te-am introdus acolo ! De scafandrul 
MEU e vorba ! x 

Se apropie de Mathias, mai-mai să-l 
atingă, iar el simți cum îl inundă mirosul 
acelei femei  neliniștite, cu subsuorile 
umede și gura păstoasă. 

— Am înţeles că trebuia s-o facem, 
reluă ea, fixându-l cu un aer halucinat. 
E o mână pe care ne-o întinde destinul, 
şi ocazia nu se va mai repeta ! Dacă ne 
îmbogăţina, vom putea fugi spre ţările din 
lumea a treia. Vom începe o viaţă nouă, 
departe de tot acest infern informatic, de 

aceşti roboți care ne vor înghesui nu 
peste mult timp în cuştile unei grădini 
zoologice... Vei cobori în criptă şi îi vei 
spinteca pe monștrii aceia, ca să-i faci să 
scuipe grămezile de diamante... 

Femeia se agățase de reverele lui 
Fanning. Negligee-ul îi alunecase de pe 
umeri, și ea rămăsese în întregime goală. 
Carnea ei avea o tentă de o atroce fragi- 
litate, un soi” de maturitate apropiată 
deja de pragul prăbușirii. Mathias o cu- 
prinse blând în braţe. Sarah plângea în 
tăcere, cu gura deschisă. 

— Ne rămâne atât de puţin timp! 
gemu ea. N-ai impresia că orele curg din 
ce în ce mai repede, că zilele se scurtează, 
că anii se chircesc ? Trebuie s-o facem 
iute ! Ia scafandrul ! Urmează să-mi ce- 
dezi douăzeci la sută din ce vei obţine. 
Ăsta va fi preţul colaborării și al tăcerii 
mele. Dacă ești prins, voi afirma că mi-ai 
furat armura. 

— Dacă dau greș, n-am să mai fiu gă- 
sit ! spuse sec Mathias. Nu există nici o 
şansă să mai găsească ceva. Monştrii or 
să mă digere, cu scafandru, cu tot, fără 
a lăsa nici cea mai mică urmă. 

Sarah se ghemui la pieptul lui, conti- 
nuând să plângă cu sughiţuri. Rămaseră 
astfel un lung răstimp, în timp ce lumina 
zilei creştea. 


CAPITOLUL VII 


Răsuflarea lui Mathias se repercuta în 
interiorul căștii cu acel şuierat vag me- 
talic ce li se atribuie scafandrilor din fil- 
mele de aventuri. Noaptea învăluise zona 
de sub copaci, dar amplificatoarele vizu- 
ale incorporate în fanta vizierei iluminau 
peisajul, dându-i aspectul unui vechi 
film alb-negru cu secvenţe supraimpre- 
sionante. Mathias privea arborii, tufișu- 
rile, încercând un ciudat sentiment de 
irealitate. 

Avea impresia că se aşezase în fața 
unui aparat t.v. ce difuza o retrospectivă 
a filmului expresionist german. Aproape 
că-l mira absenţa subtitrajului în partea 
de jos a imaginilor. 

Făcu câţiva pași. Exoscheletul armurii 
răspundea admirabil solicitărilor interne. 
Decalajul între amorsarea mișcărilor pi 
sagerului“ şi realizarea lor mecanică era 
infim. Pe Fanning îl surprindea suple- 
tea de manevră oferită de instalații. Se 
pregătise să înfrunte o maşinărie greoaie 
şi stângace, un jug cu mișcări aproxima- 

tive şi înfiorător de limitate. Dar scafan- 
drul n-avea nimic din roboții de uzină ce 
repetau necontenit cele trei gesturi de 
buză necesare ambalării unei stive, de 
cutii de conserve. Dimpotrivă, precizia 
mișcărilor sale era absolut surprinzătoare. 

Fanning porni printre copaci. Micro- 
foanele exterioare, cărora le dăduse pute- 
rea la maximum, îi transmiteau un tu- 
mult asurzitor făcut din zgomote minore. 
Fiecare crenguţă trosnea cu o detunătură 
de magnum .357, vântul prin frunze 
amintea  interminabila sfâşiere a unei 
pânze de corabie prinse în furtună. O 
pisică rătăcitoare miorlăia cu forța unor 
răgete de tigru... Mathias îşi auzea fie- 
care pas bubuind într-o vibraţie surdă de 
gong maltratat. Se gândea la monștrii 
aceia din filmele vechi science-fiction a 
căror înaintare era punctată prin bătăi de 
tobă. Înainta printre copaci ca prin mijlo- 
cul unei machete. 

„Voi scuipa foc“, își spunea, „voi strivi 
automobilele sub picioare, voi răsturna 
clădirile cu un dos de palmă...“. 

Se imobiliză sub coroanele arborilor. 
În faţa lui se înălța un zid de sârmă 
ghimpată cu încrucișări pline de ţepi. Un 
soi de tricotaj înfricoșător din plasă, al 
cărei fiecare ochi fusese conceput să 
smulgă pielea vizitatorilor imprudenti. 
Cadavre de animale rămăseseră prizo- 

niere ale acestei împletituri. Iepuri, ne- 
văstuici, spânzurau între firele de oţel; 
vântul le mișca rămășițele înnegrite, pu- 
trezite, răspândind în jur smocuri de 
blană... 

Dincolo de sârma ghimpată se întindea 
un teren viran accidentat, presărat cu 
cratere, care părea să fi suportat o ploaie 
de meteoriți. O pancartă mare și înve- 
chită, flancată de un cap de mort simbo- 
lic, anunţa : 


PERICOL ! CÂMP MINAT. 


Mai departe, se: ghiceau formele unei 
construcţii prelungi, în formă de buncăr. 
Arsenalul robotizat. 

Mathias deschise capacul panoului de 
comandă fixat pe antebraţ și opri micro- 
foanele. Dacă urma să calce pe-o mină, 
nu ţinea ca explozia amplificată să-i 
spargă timpanele. Respiră adânc pentru 
a izgoni nodul de teamă ce-i astupa gât- 
lejul, dar acest exorcism nu se dovedi de 
nici o utilitate. Transpira, în ciuda tem- 
peraturii interne relativ răcoroase. Ezita. 
Ca un pilot instalat în cabina unui tur- 
boreactor, consultă diversele cadrane ce 
împânzeau interiorul căștii. Totul părea 
normal. Scafandrul era încărcat-ochi, sis- 
temele sale de apărare arătându-se gata 
să suporte cele mai dure agresiuni. Ma- 
thias verifică afișajul compensatorului de 


136 SERCE BRUSSOLO 


şocuri. Totul depindea de acesta, de ca- 
pacitatea sa de a genera mini-câmpurile 
de forță capabile să contrabalanseze im- 
pulsurile exterioare și totodată să anuleze 
unde de şoc ce se năpustea asupra cos- 
tumului. 

Ploaia începu să picure pe geamul 
blindat al fantei de observaţie. Un șter- 
gător de parbriz intră imediat în func- 
țiune. Armura demară în direcţia sârme- 
lor ghimpate. Mathias întinse mîinile. 
Degetele sale robotizate secţionară firele 
de oţel care cedară pocnind, ca niște corzi 
de pian. Reuşi să facă o gaură la nivelul 
solului, prin care se strecură fără a-şi face 
griji de ţepii metalici ce zgâriau piapta- 
rul cuirasei. Îi trebuiseră două zile înche- 
iate pentru a învăța să manevreze sca- 
fandrul. Sarah îl ajutase mult, dirijân- 
du-l în mijlocul apartamentului pe care 
se străduise să-l. golească, pentru a ușura 
evoluţiile monstruoasei carapace. Mathias 
făcuse destule stricăciuni în cursul pri- 
melor ore de instrucție, pulverizând o- 
glinzile, porțelanurile și chiar anumite 
mobile. 

— E bine ! decretase roșecata. O să te 
descurci de minune. Manualul spune că 
e nevoie de o săptămână de exerciţii, îna- 
inte de-a ști să-l mansevrezi corect. 

— Nu putem aştepta atât de mult ! i-o 
tăiase Fanning. Trebuie să ne grăbim ! 
Nu ştiu câte zile voi rămâne blocat în 
arsenal. 

— Depozitul de bombardament are o 
autonomie de o săptămână, spusese Sa- 
rah. Presupun că este aprovizionat în 
fiecare duminică:.. 

Mathias ieși de cealaltă parte a sârme- 
lor ghimpate. Câmpul minat îi oferea 
acum perspectiva sa lunară, devastată. 
Din consultarea vechilor însemnări, știa 
că acolo fuseseră îngropate toate tipurile 
de încărcături imaginabile. Se găseau mi- 
ne anti-personal cu fragmentare, mine 
„săritoare“ prevăzute spre a ţâșni din 
pământ şi å exploda în aer împrăştiind 
maximum de schije, dar și piese mari 
concepute pentru a disloca tancurile și 
vehiculele blindate. Nomenclatura admi- 
nistrătivă reținea şi prezenţa „oalelor-cu- 
foc“, acele mine aruncătoare-de-flăcări 
ce degajau într-o secundă o căldură îns- 
păimântătoare, capabilă să carbonizeze 
un soldat încă înainte de-a avea timp să 
tipe. Nimeni, cu excepția creierului elec- 
tronic ce guverna arsenalul, nu cunoștea 
coordonatele de implantare ale minelor. 
Mai mult, un număr dintre ele aparțineau 
genului „furişător“, adică se mișcau în 
permanenţă ca nişte cârtițe ocupate cu 
săpatul de galcrii. Era, deci, inutil să 

speri că le-ai putea localiza fără un ma- 
terial extrem de complex. Mathias apăsă 
un buton pentru a acţiona transfocatorul 
ecranului vizual. Obţinu astfel o vedere 
în detaliu a suprafeţei solului. Pământul 
răscolit, săpat, sfâșiat, nu-i dădea nici un 
indiciu. Eroarea capitală consta bineînţe- 
les în a pune piciorul îr craterele lăsate 
de fostele explozii. Bună parte din ele 
erau probabil minate. Același lucru era 
valabil și pentru pietre, buturugi sau bo- 
lovani, aparent prea grei ca să fie ridicaţi 
şi reprezentând, la prima vedere, puncte 
de sprijin „sigure“. Mathias auzise că se 
fabricau arbuşti falși destinaţi acoperirii 
minelor. Un șiretlic redutabil consta în a 
imprima pe sol imitații ale urmelor unor 
labe de câine. Novicele avea întotdeauna 
tendința să urmeze acel itinerar, pornind 
de la principiul că animalul, într-un fel, 
„degajase drumul“. În majoritatea cazu- 
rilor, urmele îl duceau drept spre o cap- 
cană de foc care-l sfârteca înainte de-a 
fi apucat să-și înţeleagă greşeala. 
Fanning făcu trei pași. Nu trebuia să 
piardă vremea reflectând. Rolul scafan- 
drului era tocmai ca să-l apere de pașii 
greșiți. Se temea totuși că, acumulând 
prea multe explozii, i se va slăbi com- 
pensatorul de șocuri. „Vei sări de la o 
înălțime de patruzeci şi cinci de metri, 
cu picioarele alăturate“, își spunea el. 

„Fără compensator, care are sarcina să 
disperseze unda de şoc în punctul de im- 
pact, coloana vertebrală ţi se va disloca 
precum un colier căruia i se rupe firul !“ 

Alungând acest gând neplăcut, avansă 
în linie dreaptă. Îi era imposibil să de- 
termine cea mai mică strategie. Linia 
dreaptă avea meritul de-a economisi tim- 
pul. Făcu cincisprezece pași, apoi infer- 
nul se deșteptă sub tălpile lui, proiectân- 
du-l în văzduh la peste trei metri dea- 
supra solului. Fu orbit de lumina explo- 
ziei, dar nu percepu decât un ecou înde- 
părtat, foarte înfundat. Recăzu în noroi, 
fără a avea nici o senzaţie de șoc sau cioc- 
nire. Nu păstra de pe urma deflagraţiei 
decât o stranie impresie de „lichiditate“, 
ca şi cum ar fi efectuat o întoarcere brus- 
că în inima unei piscine cu apă înche- 
gată. Se sculă, cu urechile bâzâindu-i. 
Compensatorul îi murmura în spinare. 
Persistenţa undei de anulare îi dădu sen- 
zaţia că plutea deasupra solului ca un 
fakir în transă. Nici vorbă, însă. Avea 
picioarele fixate bine-mersi în mâlul răs- 
colit de explozie. Se degajă şi-şi reluă 
mersul. Mai avea o sută de metri până 
la a doua perdea de sârmă ghimpată. Dis- 
tanţa i se părea colosală. Grăbi pasul și... 
zbură în aer pentru a doua oară. 

Înainte să aterizeze din nou, auzi su- 
prafaţa scafandrului pocnind sub bilele 
de oţel ale minei cu fragmentare. Când 
atinse solul, instalaţia hi-fi din interiorul 
căştii se puse în funcţiune și fu cufundat 
în torentul sonor al unui rock heavy- 
metal al grupului ,„.Chewing Magnetic 
Tape“. 

Înjură. Muzica îi umplea urechile, ac- 
centuând ușoara greață provocată de fas- 
ciculul de unde protectoare. 

Pipăi, în căutarea claviaturii de co- 
mandă de pe antebraţ, dar era buimăcit 
si nu reusi decât să programeze un vals 
de Strauss. 

Era furios și neliniștit. Dacă armura 
dădea deja semne de dereglare la a doua 
explozie, începuse prost ! 

„Fără îndoială, claviatura de comandă 
a lovit o piatră !“ dearetă el, încercând 
să se liniştească. Stomacul își reprima cu 
mare efort spasmele asemănătoare celor 
provocate de răul de avion. Compensa- 
torul de şoc ţiuia de toată frumusețea, 
degajând un miros de plastic cald. 

„E un scafandru de protecție urbană“. 
bombăni Fanning. „Îl cam doare şi e nor- 
mal. A fost fabricat pentru a rezista a- 
gresiunilor nocturne și eventualelor aten- 
tate, nu unui tir de baraj !“ 

Se opri pentru a da timp-mașinii să-și 
revină. Nu parcursese decât jumătate din 

drum, dar distingea mai bine clădirie 
arsenalului. Era un buncăr masiv cu col- 
țuri obtuze, fără deschizături. Nici o fi- 
intă omenească nu-i trecea vreodată pra- 
gul. Toate manevrele erau efectuate de 
roboţi industriali pe care o mişcare gre- 
şită nu risca să-i omoare. Mathias strân- 
se din fălci şi o luă la fugă spre perdeaua 
de sârmă ghimpată. Era nerăbdător să 
termine. Ghetele scafandrului împroşcau 
în jur cu bulgări mari de noroi. Reuşi să 
facă vreo zece paşi. apoi solul se trans- 
formă într-un gheizer de foc, iar el de- 
colă spre cer aidoma unui om-ghiulea. 
Pusese piciorul pe o mină antitanc. Su- 
flul exploziei îl proi&ctă direct în ochiu- 
rile plasei de oţel ce înconjura uzina. Sâr- 
ma ghimpată cedă sub această lovitură 
de berbec şi Fanning se rostogoli în 
curtea arsenalului. 

I se învârtea capul. Acest nou şoc ză- 
păcise ordinatorul ce coordona mezanis- 
mele interne ale armurii. Muzica își spori 
intensitatea, iar ecranul vizual fu invadat 

e imaginile. unui film pornografic szos 
din videoteca portativă a complexului de 
producție. Mathias vomă, în timp ce deci- 
belii formaţiet Chewing Magnetic Tape 
îi maltratau timpanele şi un tip înzestrat 
cu un penis enorm sodomiza o fată blon- 
dă la douăzeci de centimetri distanţă de 
ochii lui. Apoi se culcă pe spate, dibuind 

după pupitrul de comandă. Comise mai 
multe manevre greşite, accentuă, apoi di- 
minuă încălzirea, ejectă o tabletă-prânz 
pe care o primi între sprâncene, înainte 
de a reuşi să scoată din circuit sistemul 
de distribuire a activităților distractive. 
Liniştea ce se instală instantaneu îi creà 
senzaţia unei dureri care se estompează. 
Văzu că era întins la mică distanţă de 
clădiri. Barajul de sârmă ghimpată se fă- 
cuse literalmente zob, în prezent o gaură 
uriașă căscându-se în mijlocul plasei de 
oţel. 

Cadranele de control clipeau disperate 
în interiorul căștii. Compensatorul de șoc 
se deconectase pentru a trece pe auto- 
regenerare. „Necesită reîncărcarea“, a- 
numță cadranul. „Durata de indisponibi- 
litate estimată la o oră și treizeci şi opt de 
minute“. 

Mathias se ridică într-o rână. Imper- 
turbabil, arsenalul îl domina cu fațada 
sa oarbă şi cenusie. Trecură câteva mi- 
nute, apoi solul începu să tremure sub 
apropierea unei masini grele, probabil 
echipată cu șenile. Fanning mârâi o ob- 
scenitate. Trebuia acum să, înfrunte ine- 
vitabilul câine de gardă robotizat, dulăul 
cibernetic programat pentru a se roti ne- 
obosit împrejurul clădirii. Unitatea auto- 
nomă dădu brusc colțul construcţiei, cu 

brațul articulat înainte, clănțănind din 
cleşte. Mathias nu schiță nici o mișcare 
de-a o lua la fugă. Cu stomacul strâns, 
se forță să ţină ochii deschişi în timp ce 
falca de oţel a braţului de intercepție se 
închidea asupra lui. 

„Doamne Sfinte !“ își spuse el, „ciudat 
efect“... 

Fu ridicat de la pământ parcă de către 
trompa unui elefant. Unitatea de supra- 
veghere se afla acolo pentru a incinera 
orice ființă vie care se hazarda în peri- 
metrul arsenalului. 

Mathias se pomeni dintr-o dată cu pi- 
cioarele-n sus, iar sângele-i veni-n cap. 
Cu ochi injectaţi, văzu deschizându-se 
lent capacul chesonului de incinerare. 
Își reprimă un spasm de groază. Era pri- 
ma oară când se confrunta într-un mod 
atât de... intim cu oroarea procesului au- 
tomatizat de distrugere. Instinctiv, încer- 
că să se degajeze, apoi îşi dădu seama cât 
de ridicolă îi era atitudinea. Venise acolo 
în unicul scop de a fi incinerat, şi n-avea 
sens să se răzgândească în ultima secun- 
dă. În orice caz, chiar de-ar fi dorit-o, 
cra pus în imposibilitate fizică de-a o 
face. Braţul articulat îl aruncă pe fundul 
chesonului ca pe o lighioană periculoasă 
pe care te grăbești s-o azvârli într-un 
fund de ladă. Casca i se izbi de pardo- 

seala temniţei incineratoare, în timp ce 
cleştele se retrăgea. 

Capacul sinistrei cutii se închise neîn- 
târziat. 

„Asia e“, cugetă Fanning. „Dacă sca- 
fandrul nu rezistă, în două minute te-ai 
prăjit complet.“ 

Se ridică greu, strâmtoarea carcerei 
stânjenindu-i mișcările. În clipa când 
ajunse în picioare, pereţii începură să 
iradieze o aură roşiatică sporind foarte 
iute în intensitate. 

Rezistenţele se încingeau. În câteva se- 
cunde, tuburile de metal ce protejau con- 
ductorii electrici virară spre roșu, roz, 
apoi alb... Temperatura din interiorul 
scafandrului se ridică sensibil, ceea ce în- 
semna că actualmente armura se afla în 
inima unui veritabil cuptor. Mathias simţi 
înţepături asaltându-l în locurile unde 
cuirasa era mai subțire. Un miros de pân- 
ză uitată sub fierul de călcat îi urcă în 
nări, ca şi cum învelișul armurii s-ar fi 
pârlit la extremități. 

„Ţine-te bine !“, vociferă el mental, 
„tine-te bine !“ 

Frica îi cuprindea sufletul. Maltratase 
cumplit cuirasa în cursul minutelor pre- 
cedente ; dar, mai presus de orice, se te- 
msa să nu vadă topindu-se un circuit sau 
un semnal de alarmă aprinzându-se pen- 
tru a decreta evacuarea imediată. Își pri- 


LACATE CARNIVORE 145 


vi brațele. Vopseaua exterioară se bășica 
formând un roi de clăbuci mari a căror 
textură evoca guma de mestecat. Acum 
pereţii chesonului emiteau o lumină or- 
bitoare ce satura complet dispozitivul de 
amplificare vizuală a ecranului de obser- 
vaţie. Fanning gâfâia ca un cardiac într-o 
saună, sângele îi bubuia în tâmple, iar 
pielea-i ardea. 

După un veac, rezistențele se stinseră 
treptat şi-şi pierdură înfiorătoarea stră- 
lucire pentru a-și regăsi tonurile roşii sau 
violacee. Mathiasgse culcă pe planșeu, cu 
braţele în lungul corpului. Armura fu- 
mega ca un pneu şcos din foc. Căldura 
din centrul chesonului atinsese fără în- 
doială o mie de grade ca nimica. Unita- 
tea de supraveghere se puse în mișcare, 
iar Fanning percepu clănțănitul șenilelor 
repercutându-se în dinţii săi, în pofida 
grosimii metalului. 

Dacă totul se desfășura conform proce- 
durii legale, robotul-dulău urma în mod 
normal să se ducă să-și verse prada car- 
bonizată în sasul prevăzut în acest scop. 
Era singura cale de a pătrunde în uzină : 
prin ghena de gunoi rezervată rămășițe- 
lor intruşilor ! Legea obliga serviciul de 
protecţie cibernetică să conserve trupu- 
rile „interpelaţilor“ timp de un an. O 
dată la fiecare douăsprezece luni, contai- 
nerul unde se găseau stocate cadavrele 

era dus la Institutul medico-legal din 
oraș, astfel ca un. medic de la poliţie să 
arunce o privire rapidă carcaselor înne- 
grite şi să semneze tradiționalul bon de 
descărcare. După aceea, conţinutul tom- 
beronului era deversat într-o groapă co- 
mună. 

Mathias se sili să rămână nemișcat. 
Unitatea de supraveghere se oprise lângă 
um perete al clădirii. Chesonul de execu- 
ţie basculă ca o benă, plasându-se în fata 
toboganului de evacuare. Capacul culisă. 
Fanning ridică uşor capul. O diafragmă 
mare se dilata în faţa lui : intrarea ghe- 
nei. Dincolo de ea se afla toboganul de 
gunoi, şi la capăt — în inima uzinei — 
containerul unde erau îngrămădite cada- 
vrele. 'Temniţa-crematoriu basculă, pro- 
jectându-l înainte. Se simţi lunecând pe 
o lungă pantă metalică, trecu printr-o 
nouă diafragmă şi se rostogoli peste cap 
pe o movilă de gunoaie. 

Ciuli urechea, încercând să detecteze 
zgomotul diferitelor valve închizându-se, 
dar tăiase circuitul microfoanelor şi nu-și 
auzi decât zgomotul propriei respiraţii. 
Oftă, pentru a-și elibera pieptul compri- 
mat de angoasă. Amplificatorul vizual îi 
transmitea imaginea unui container plin 
cu minuscule carcase ca smoala, asemănă- 
toare unor statui de bazalt. Ridică una. 
Era un cadavru de animal, o pisică — 

sau un căţel — pe care robotul pesemne 
că-l surprinsese în incinta uzinei. Se gă- 
seau multe forme prelungi, mari cât pum- 
nul, al căror aspect îl amintea pe acela 
al unor pere caramelizate. Mathias sfârşi 
prin a-și da seama că erau șobolani ! Ro- 
zătoare reduse la starea de statuiete gu- 
dronoase, prin grija sasului de incine- 
rare... 

În absenţa oricărui criminal om, uni- 
tatea de patrulare vâna șoareci ! Fanning 
își înăbuşi un hohot de râs. 

Mătură terenul cu lovituri de picior și 
porni spre fundul containerului. Acum 
trebuia să atace peretele cu lampa de su- 
dură. De cealaltă parte se afla o pivniţă, 
apoi urmau un culoar și, în sfârșit, ate- 
lierele. 

Deschise trusa ignifugată prinsă pe şold 
și scoase un creion laser militar conceput 
spre a decupa blindajul tancurilor. O 
dâră de lumină albastră ţâșni din vârful 
stiloului. Metalul începu să-și schimbe 
culoarea, apoi să clocotească. Jerbe de 
scântei ricoșau pe pieptul lui Fanning. 
Oţelul cedă foarte repede. În interval de 
zece minute, Mathias deschisese o gaură 
destul de mare ca să-i încapă umerii. 

Se târi în deschizătură și ieși într-o 
pivniţă betonată plină de lăzi. Un minus- 
cul robot vânător-de-șobolani circula bâ- 
zâind la nivelul solului. Depistându-l pe 

Mathias, începu să-l bombardeze cu infi- 
ma sa rază laser, ca și cum ar fi fost vor- 
ba de un rozător gigantic. Fanning îl 
înlătură cu o lovitură de gheată și porni 
pe culoarul ce ducea spre ateliere. Uzina 
era cufundată în tăcere. ȘŞine șerpuiău 
pe caroiajul coridoarelor, şi, din când în 
când, câte-un mic vagonet ieșea printr-o 
poartă cu doi batanţi pentru a pleca în 
căutarea pieselor detașate, în fundul vre- 
unei. magazii. 

Mathias bântui puţin prin labirintul de 
bifurcaţii, apoi reuşi în fine să se orien- 
teze. Atelierul central era format dintr-o 
multitudine de benzi rulante dominate la 
intervale regulate de structurile mobile 
ale roboților de asamblaj. Focoasele de 
oțel “ale diferitelor tipuri de bombe în 
curs de fabricare defilau de-a lungul lan- 
urilor, pentru a se oferi braţelor meca- 
nice. Mathias reperă foarte repede spe- 
cializarea diferitelor blocuri după tipul 
de carenaj utilizat. Erau acolo bombe pe- 
netrante al căror vâri ascuţit putea stră- 
punge indiferent ce blindaj. Acestea însă 
erau prea scurte pentru ca un om să poa- 
tă lua loc înăuntru. Doar bombele de uz 
general îl interesau. Lungi de vreo doi 
metri, cântărind fiecare câte două sute 
douăzeci şi cinci de kilograme, ele dispu- 
neau în interior de un spaţiu destul de 
încăpător pentru a adăposti un pasager 

clandestin. În plus, carenajul loc relativ 
subtire era uşor de decupat cu arzătorul 
de buzunar. B.D.S.-ul n-avea nici un in- 
teres să folosească bombe cu penetraţie 
pentru a hrăni monștrii. Fiind prea ascu- 
țite, acestea s-ar fi putut îniige adânc în 
pământ la momentul căderii. În plus, de 
vreme ce sarcina lor explozivă nu depă- 
șea cincisprezece la sută din masa totală, 
ele nu reprezentau un aport alimentar 
suficient pentru a astâmpăra apetitul fia- 
relor. Mathias miza pe bombele de uz ge- 
neral, proiectate spre a dezvolta un masiv 
efect de suflu însoțit de-o undă de șoc 
într-adevăr terifiantă. El trebuia să se 
strecoare în burta uneia din aceste torpile 
obeze, în locul încărcăturii explozive, du- 
pă ce avea să repereze lotul destinat Băn- 
cii de Depuneri Speciale. Efectiv, nu-și 
putea asuma riscul de a greşi stocul, a- 
jungând, de pildă, în pântecul unui bom- 
bardier ce pleca spre cine stie ce teritorii 
de peste mări și ţări ! Atent la etichete, 
parcurse tot lanţul pentru a localiza ra- 
mificarea de distribuţie.  Furişându-se 
printre roboții purtători, se strecură în 
hangarul de depozitare unde minele, ra- 
chetele și torpilele erau stivuite conform 
destinaţiei. Grămada cea mai modestă 
purta emblema B.D.S. şi nu conţinea de- 
cât bombe de uz general... Mathias ră- 
suflă ușurat. 


150 SERGE BRUSSOLO 


Planul său continua să funcţioneze aşa 
cum prevăzuse ! Nu-i mai rămânea decât 
să culeagă de pe benzile rulante materia- 
lul necesar fabricării unei false bombe 
în care avea să-și ocupe locul ca o mumie 
în sarcofagul ei ! Întreaga operaţie nece- 
sita mai multe ore, căci trebuia să pre- 
vadă destul balast pentru a atinge greu- 
tatea regulamentară. Exoscheletul scafan- 
drului, ajutându-l să ridice poveri consi- 
derabile, urma totodată să-l scutească de 
intervenția roboților purtători. Odată 
instalat în găoacea bombei goale, în mij- 
locul grămezii de exploziv destinată 
B.D.S.-ului, nu-i mai rămânea decât să-și 
adune răbdarea şi să aștepte data livră- 
rii. Asta putea dura mai multe zile, o 
ştia, dar stafandrul fusese prevăzut pen- 
tru a înfrunta acest gen de claustrare. 
Rezervele nutritive asigurau o lună de 
autonomie... Cât despre așteptare, Ma- 
thias nu avea nici o problemă să și-o facă 
mai suportabilă, folosind videoteca încor- 
porată. 

„O săptămână“, își spunea el. „Gân- 
dește-te că vei rămâne poate o săptămâ- 
nă închis între flancurile unei bombe de 
două sute de kilograme, în sânui unei ar- 
muri etanșe ca un ou !“ 

Se înfioră. Era de ajuns o pană, ca sè 


moară asfixiat. Un microprocesor cart 

s-ar fi ars pe nepusă-masă putea scoate 
din funcţiune circuitul ce asigura recicla- 
rea aerului poluat, sau pe cel ce comanda 
distribuirea raţiilor nutritive... În oricare 
din cazuri, ar fi murit în depozitul de la 
B.D.S., imobilizat între alte bombe gata 
de lansare. O asemenea perspectivă n-a- 
vea nimic încurajator. 

Se scutură. Trebuia să trează la acţiu- 
ne, nu să cadă pradă gândurilor sumbre. 

Răsucindu-se pe călcâie, o luă în di- 
recția sălii de asamblare pentru a pre- 
leva de pe lanţ diferitele” pie metalice 
cu care urma să-și clădească sarcofagul... 
Calul său troian. 

În câteva ore avea să-și îmbrace costu- 
mul de oţel, rochia sa de bal. O rochie 
cu aripioare, cu nasul îngrozitor de cârn. 
O rochie cu profilul morţii. 


CAPITOLUL VIII 


B.D.S.-ul proiectase turnul în inima 
unui infern. La toate etajele se știa de-a- 
cum că imobilul era construit pe o pul- 
berărie. 

— E ca şi cum am locui deasupra unui 
arsenal, bolborosea la fiecare reuniune 
reprezentantul locatarilor. Trebuie _să 
semnăm o petitie, să depunem o plân- 
gere. Această situație este intolerabilă ! 
Dacă nu putem obţine expulzarea B.D.S. 
din localurile pe care le ocupă la parter, 
să pretindem în compensație o micșorare 
a chiriilor ! 

De la un etaj la altul, oamenii se orga- 
nizau pe șoptite. Priveau fix în jos, mo- 
chetele sau linoleumul, ca și cum ar fi 
fost posibil să distingă prin toate acele 
diverse straturi silueta sinistrelor bombe 
stocate în fundaţiile clădirii. 

— Dacă se produce o scânteie, dacă 
acele încărcături explodează, turnul va fi 
literalmente retezat de la bază, gâfâia 


reprezentantul sindicatului. O să ne pră- 

buşim ca un copac lovit de trăsnet... Ca 
un copac lovit de trăsnet! 

Această comparaţie îi făcea pe locatari 
să simtă fiori îngheţaţi pe şira spinării. 
Noaptea, în așternuturi, își imaginau cu 
un morbid lux de amănunte întreaga ca- 
tastrofă. Li se părea că văd clădirea os- 
cilând într-un scârţâit de stejar tăiat cu 
securea. Lipsită de bază, construcţia se 
năruie, răsturnându-se de-a curmezișul 
bulevardului, antrenând în cădere şi imo- 
bilele învecinate... Aceste imagini alimen- 
tau insomnii sau coşmaruri. Oamenii pân- 
deau cea, mai mică vibraţie, cu dinţii 
strânşi, boțind nervos cearșalurile între 
degetele umede. „Curând o să fie miezul 
nopţii...“, îi șoptea nevasta soțului. Şi 
toate privirile se întorceau spre cifrele 
roșii ale pendulelor electrice. Se știa că 
la miezul nopţii trapele depozitului se 
deschideau automat pentru a lăsa să cadă 
în fundul criptei o uriasă bombă de două 
sute de kilograme. Unul din acei monştri 
cu aripioare, capabili să pulverizeze cea 
mai rezistentă zidărie. Se aştepta explo- 
zia, ZGOMOTUL, suflul. Bineînţeles, nu 
se percepea niciodată nimic, dar imagina- 
ţia suplinea lipsa de acuitate auditivă. 

— De data asta, s-a mișcat ! se bâlbâ- 
iau ei. Robinetul din baie a început brusc 
să curgă. Şi apoi a gemut pianul. Sunt 

sigur, era o notă sinistră... un la-bemol, 
poate. Ca un suspin. 

Se ridicau pentru a inspecta pereţii. 
Pe culoare, puteau fi zăriți locatari în 
halat de casă examinând zidurile de sus- 
tinere cu ajutorul unor lanterne puter- 
nice. Fisurile erau încercuite cu treion 
roșu pentru a se vedea dacă se dilatau 
cu timpul. 

— Asta n-o să poată merge aşa la ne- 
sfârșit ! ţipa câte unul. De altfel, e aproa- 
pe sigur că lighioanele lor împuţite nu 
devorează explozia în totalitate. Indubi- 
tabil, la fel ca orice câine, lasă resturi în 
castron ! a 

— Resturi ? se mirau naivii. 

— Da, prin asta vreau să spun că nu 
absorb complet efectul exploziei, și că 
unde de șoc zdruncină temeliile turnului 
aidoma unui mini-cutremur, repetat zil- 
nic. 

„Mini-cutremur zilnic“ era o expresie 
ce începuse să circule din gură în gură. 
Cei mai îndrăzneţi se hotărâră să sem- 
neze petiția. Seara, locatarii se adunau 
în jurul lifturilor ca animalele în peri- 
metrul unet adăpători. Se comentau simp- 
tomele observate în timpul nopții : 

— Acvariul peștișorului meu roşu a 
plesnit ! Era un acvariu now! Nu-i nor- 
mal ! 

— Tablourile agăţate pe pereţii mei 
sunt mereu strâmbe. Asta-i un semn! 
Degeaba le tot aliniez corect, dimineaţa 
le găsesc înclinate. Vibraţiile le clatină, 
nu văd nici o altă explicaţie... 

Șușotelile umpleau culoarele cu şuiere 
ca de viperă. Fiecare nouă noapte aducea 
după sine creșterea numărului insomnia- 
cilor. Santinele în pijama bântuiau cori- 
doarele şi dependinţele comune, cu ochii 
aţintiți pe ceas, așteptând ora... 

Atunci, la miezul nopţii, cu ochii în- 
chiși, urfnau în minte traiectoria bombei. 
Cădea, într-un înfiorător efect de ralenti 
cinematografic. Nu mai înceta să cadă. 
Se putea detalia totul după voie, i se nu- 
mărau niturile carcasei, i se găsea o ase- 
mănare cu un rechin, un pește carnivor 
cu nasul cârn. În acest timp, ea continua 
să cadă, sfâșiind aerul cu un șuierat si- 
nistru. 

— Ascultaţi ! Ascultaţi ! urlau pânda- 

i. Şuieră, ca un Stukas în picaj! 

— Ba nu, obiectau raţionaliștii, e o 
kuktă pe aragaz! 

— O kuktă pe aragaz ! La miezul nop- 
ţii ?! Fiţi serioşi! 

— Atunci e o sirenă de poliţie undeva 
pe bulevard... 

— Nu ! Este EA ! ESTE EA! 

Respirațiile se întrerupeau, piepturile 
se blocau. Se vizualiza izbucnirea. Fo- 

coasele zdrobite de impact anclanșau de- 
tonatorul, și imediat se deschidea uriașa 
floare purpurie. O sută de kilograme de 
exploziv eliberându-și puterea distrugă- 
toare. Se imaginau monștrii căscând bo- 
tul pentru a hăpăi soarele infernal ce in- 
vada cripta. Viziunea dura o eternitate 
de una sau două secunde... apoi totul re- 
intra în normal. Insomniacii se despăr- 
teau, cu cearcăne sub ochi, convinși că şi 
de data aceasta au scăpat ca prin ure- 
chile acului de cea mai mare catastrofă. 

Petiţia fu respinsă de consiliul'munici- 
pal. Banca de Depuneri Speciale dispu- 
nea de protectori puternici. În plus, ga- 
ranţia laboratoarelor Mikofsky ajungea 
pentru a infirma temerile formulate de 
către sindicatul locatarilor. Unii se muta- 
ră, alţii începură să ia somnifere. 

— Toate astea se vor sfârși prost ! pre- 
zise delegatul etajului șase. Catastrofa se 
coace. Azi-mâine, solul se va surpa sub 
clădire, și cele treizeci de etaje ale noas- 
tre se vor lungi de-a latul bulevardului. 
Asta o să facă zgomot, credeţi-mă... 

Societatea de gestiune, dornică să pună 
capăt trăncănelilor, acceptă să diminueze 
cuantumul chiriilor, cu condiţia ca banca 
să acopere pierderile. B.D.S.-ul acceptă 
fără să clipească aceste constrângeri, care 
pentru ea nu reprezentau decât o chel- 
tuială neglijabilă. În ciuda prezenţei „în- 

fricoțătorului pericol“, mulți locatari ră- 
maseră pe loc, conștienți că repurtaseră 
o victorie deloc neglijabilă... 

Acvariile cu peștişori roșii continuară 
să se spargă, pianele să plângă pe note 
lugubre. Drama se înstăpânea, infectând 
cotidianul prin mii de simptome mărunte, 
reale saw fictive. Livrările de bombe se 
efectuau noaptea, cu ajutorul unor cami- 
oane banale afișând sigla unei binecunos- 
cute companii de: deratizare. Transportul 
sarcinilor se făcea într-o modalitate com+ 
plet automatizată, fără ca o singură fiin- 
tă omenească să participe la instalarea 
uriașelor bombe lucitoare, al căror care- 
naj albăstriu evoca într-adevăr pielea 
unui selacian. 

Acest subterfugiu a fost totuşi decons- 
pirat de un locatar insomniac care avea 
obiceiul să-și plimbe câinele pe peluzele 
spaţiilor verzi ce împrejmuiau clădirea. 
El se grăbi să raporteze. descoperirea ve- 
cinului său de palier. 

— Un serviciu de deratizare ! Desigur, 
avem şobolani în pivnițe, dar ca să ne 
descotorosim de ei ar trebui să-i ajutăm 
să crape de indigestie. Poate că o bombă 
atomică i-ar face pe nenorociţii ăia de 
monștri să-și bășească pipota... Siliţi să 
se îndoape cu energie, vor sfârşi chiar 
prin a exploda, nu credeti ? 

DI a aaa i 


Cu toţii dădea din cap alene, gândin- 
du-se la ziua când vor trebui într-adevăr 
să se resemneze cu mutarea. 

— Chiar mi-ar părea rău ! gemeau me- 
najerele. Totul e atât de bine organizat 
aici. E prima dată că nu-i putem reproşa 
nimic arhitectului ! 

Sub rădăcinile imobilului, în adâncul 
sferei de granit a criptei, fetiţa cu ochi 
goi începea să devină conștientă de frica 
pe care le-o provoca oamenilor. E drept, 
nu știa nimic despre angoasele locatari- 
lor, dar avea ocazia să citească pe feţele 
bancherilor, ca într-o carte deschisă. De 
fiecare dată când ișeau din ascensor pen- 
tru a aduce o casetă bătută în buloane şi 
benzi metalice, se minuna de paloarea 
lor, de sudoarea ce le lucea pe frunte și 
pomeți... Indivizii respirau repede, în ra- 
fale mici, cu plămânii contractaţi de neli- 
niște. Unii înghiţeau dureros, ca și cum 
nodul de cravată i-ar fi sugrumat deo- 
dată precum ștreangul de piele al unui 
călău. Avansau ezitând, iar praful cenu- 
şiu al criptei li se așternea pe frumoșii 
lor pantofi lustruiți. 

Fetiţa se distra prelungindu-le supli- 
ciul, făcându-i să aștepte. Simula imbe- 
cilitatea, se deplasa cu încetinitorul ac- 
centuându-și expresia halucinată din pri- 
vire. Așezată în botul garguiului, îi do- 
mina aidoma unei regine instalate pe un 

tron de carne însuflețită. Cu mâna dreap- 
tă scotocea în îndoiturile pielii, apăsând 
puncte nevralgice doar de ea cunoscute. 
Monstrul cobora capul pentru a o depu- 
ne pe sol. Ea aștepta, hieratică, înveșmân- 
tată numai cu propriul ei păr, unsă cu o 
peliculă de salivă. Așezată în poziţia lo- 
tus, se lăsa depusă în praf de către inter- 
minabila limbă violacee ce ţâșnea din 
caverna bucală a fiarei. 

Atuncea vedea aprinzându-se o scân- 
teie de spaimă în pupilele bancherilor.: În 
clipa aceea se știa frumoasă ca o zeiţă 
barbară, ca un idol păgân. Lua cunoştinţă 
de puterea ei. 

— Doamne, ce palidă-i copila asta ! 
glumea unul din cadrele de la Statul- 
Major, cu o voce groaznic de falsă. I-ar 
prinde bine puţin soare. 

Ceilalţi se forțau să râdă ca să-și as- 
cundă frica, dar sudoarea continua să le 
umezească palmele. = 

— Daţi-i caseta ! ordona bancherul. Să 
terminăm odată ! 

Se apropiau  strâmbându-se, temân- 
du-se mai presus de orice să nu-i stro- 
pească o picătură de salivă corozivă. De- 
puneau cufărașul greu pe genunchii fe- 
tiţei şi se retrăgeau în grabă. În clipa a- 
ceea, ea își stăpânea cu greu pofta brutală 
care-o inunda, de a-i lua de gât strigând: 
„Tăticule ! Dă-mi un pupic!“ : 

Da, i-ar fi plăcut să-i audă urlând de 
groază, ar fi vrut să-i vadă zbătându-se 
pentru a fugi de contactul cu carnea ei 
muiată în acid. Ea s-ar fi agăţat de ei, cu 
falsă naivitate, jucându-se de-a bebelu- 
şul: „Oh, tati, ia-mă-n braţe, plimbă-mă 
pe umeri... !“ 

Ei ar fi scos răcnete de durere, în timp 
ce pielea li s-ar fi descojit, dezvăluind 
masa purpurie a țesutului muscular. I-ar 
fi plăcut să facă din ei nişte jupuiţi, nişte 
semi-cadavre fugind în cerc de jur-îm- 
prejurul criptei. Oh ! da... Cât de mult 
s-ar fi distrat! 

De îndată ce caseta îi era fixată între 
coapse, ordona fiarei să bage limba-n 
gură. De-a-ndaratelea, reintra în caver- 
na băloasă împrejmuită de colţi, în timp 
ce bancherii băteau în retragere spre as- 
censor. 

Înainte ca fălcile garguiului să se su- 
deze la loc, asista la busculada cadrelor 
superioare ce se înghionteau pentru a in- 
tra în cabină, iar acest spectacol o um- 
plea întotdeauna de o imensă fericire. 

Apoi, urma rutina. Își smulgea o șuvi- 
tă de păr şi o făcea cocoloș, pentru a o 
băga în gură, astfel încât să se îmbibe 
complet cu salivă. O mesteca puţin, ca 
pe un chewing-gum fibros. După câteva 
minute, alga începea să se dezvolte. A- 
tunci o scuipa și o aplatiza cu palma, dân- 

du-i forma unei turte subțiri. Foarte re- 
pede, substanța supraactivată prolifera, 
şi se obținea o foaie translucidă bătând 
vag în verde. Nu-i mai rămânea decât să 
ambaleze caseta plumbuită în această pe- 
liculă plastifiată şi s-o coboare în stoma- 
cul animalului. 

Fetiței nu-i plăcea acest moment, căci 
stomacul garguiului, detectând sosirea u- 
nui corp străin, începea întotdeauna să 
secrete sucuri din abundență, luând cu- 
rând aspectul unei spume cleioasă și vio- 
lent-corozive ce se aglutina pe casetă în- 
tr-o forfotă de clăbuci înfometați. 

Copila cu ochi goi se întreba uneori ce 
s-ar întâmpla dacă într-o zi ar refuza să 
„imbălsămeze“ sacrosanctul colet şi l-ar 
arunca direct în esofagul monstrului ca-n 
fundul unei lăzi de gunoi. Fireşte, dias- 
tazele l-ar fi devorat imediat, iar lucrul 
acesta i-ar fi contrariat peste măsură pe 
bancherii ce păreau a acorda o impor- 
tanță nefirească păcătoaselor cufărașe de 
fier. Asemenea ipoteze o cufundau în- 
tr-un hău al visării. Ştia totuşi că n-ar 
putea trece niciodată la fapte. Programul 
ce-i guverna creierul îi interzicea orice 
manifestare negativă în privinţa oameni- 
lor. Îşi putea închipui că le face rău... 
dar îi era total imposibil să-și concreti- 
zeze această pulsiune. 

Totul fusese prevăzut pentru a-i repri- 
ma ranchiuna, mânia. Dacă ar fi dat 
vreun semn de distrugere a comorii, sau 
i-ar fi ordonat garguiului să-i devoreze 
pe bancheri, un dispozitiv de blocaj i-ar 
fi scurtcircuitat creierul în chiar aceeaşi 
secundă, suspendându-i mișcările și cu- 
fundând-o într-o stare catatonică profun- 
dă. Era condamnată să viseze la răzbu- 
nare, să se desfete cu fantasme, cărora 
însă nu le putea da viaţă. 

Prizonieră a monștrilor, fetiţa era, în 
același timp, și captiva propriei sale ne- 
putinţe. Licărul de conștiință ce palpita 
în cutia ei craniană se izbea de edictele 
structurii de programare. Trăiau în ea 
două fiinţe : revoltata şi sclava supusă, 
ciobăniţa ascultătoare. Mâna ei recădea 
inertă de fiecare dată când schiţa un gest 
distructiv ce ameninţa integritatea ana- 
tomică a garguiului sau pe aceea a pa- 
tronilor B.D.S. Nu se putea mulţumi de- 
cât cu fantomele din vis, iar acest suro- 
gat o lăsa descumpănită. 

Putea fi însă și mai rău : începea să se 
teamă că ura prea mult timp reţinută 
avea să se întoarcă împotriva ei, tot așa 
cum maladiile psihosomatice îi afectează 
pe oameni. Nu era nimic absurd în asta. 
Din dorința de a distruge, risca să se au- 
todistrugă. Erau necesare puţine lucruri: 
de pildă, să-și oprească funcționarea glan- 


LACĂTE CARNIVORE 163 


delor sudoripare, privându-se astfel de 
pelicula protectoare ce o izola în fața su- 
curilor gastrice... 

Nu fusese concepută pentru a nutri 
sentimente, a cultiva ranchiuni. Nu era 
decât o unealtă fără stări sufletești... 

Cel puţin asta se dorise. 

Dar «se întâmplase ceva. Afectivitatea 
se dezvoltase într-însa ca o maladie mis- 
terioasă. Începuse atunci să resimtă fap- 
tul că nu era făcută decât pentru a cal- 
cula. Toate astea o înspăimântau. Pe de 
altă parte, se temea — dacă ar fi încetat 
să-și mai urască stăpânii — că în aceeași 
clipă ar înceta să mai existe! Ura o fă- 
cuse să se nască, ura avea s-o mențină în 
viaţă atâta vreme cât avea să ştie s-o în- 
treţină. Simţea, mai mult sau mai puţin 
obscur, că viaţa sa mintală depindea de 
această flacără. A o lăsa să se stingă, ar 
fi însemnat reîntoarcerea la opacitatea 
protoplasmică, la somnul golemului. Pen- 
tru nimic în lume nu dorea o asemenea 
regresie. Pentru a-și păstra sensibilitatea, 
trebuia să continue să-i deteste pe toţi 
cei ce se apropiau de ea... 

Răscolea aceste gânduri în vreme ce 
stătea pitită în grota stomacală a garguiu- 
lui, cu mâinile încleştate sub ceafă și pi- 
cioarele rezemate pe cofretul ce conţinea 
comoara bancherilor. Plutea, dusă de va- 
lurile unei somnolenţe populate cu năs- 

trușnice vise. Sufla în tăciunii furiei ei, 
construind imposibile planuri de răzbu- 
nare. 


Mathias se străduia să-și contracteze 
şi să-și destindă fiecare mușchi pentru a 
evita amorţeala. Efectua acest exerciţiu 
din trei în trei ore, încleştându-şi pum- 
nii, înălțându-se pe vârfurile picioarelor, 
pe scurt. folosind tot spaţiul de manevră 
pe, care i-l lăsa cuirasa, ea insăşi prizo- 
nieră în interiorul bombei. Se temea să 
nu cadă victimă unui cârcel subit, să nu 
se trezească paralizat. Era închis de pa- 
truzeci şi opt de ore în găoacea torpilei 
de oţel albastru. Patruzeci și opt de ore 
de cvasiimobilitate și așteptare intermi- 
nabilă. La început, se apucase să asculte 
muzică, apoi să vizioneze filme. În pre- 
zent, nu mai auzea și nu mai vedea ni- 
mic. Imaginile se amestecau înaintea o- 
chilor, sunetele se contopeau într-un clo- 
cot infam. Îi era prea frică pentru a se 
mai concentra şi asupra altor lucruri, în 
afara propriei sale angoase. Se, simţea 
mumificat, prizonier al unui sarcofag ui- 
tat de lume, înmormântat în fundul unei 
piramide care, la rândul ei, fusese aco- 
perită de o furtună de nisip. Trăia expe- 
riența unui mort-viu, a unui schelet ză- 

vorât în dublul înveliş al unui coşciug de 
fier. Aștepta momentul când roboții pur- 
tători vor veni să-l ia pentru a-l urca în 
camion, dar nu știa în ce ordine vor fi 
încărcate bombele. Nu putea deci deter- 
mina timpul ce-i rămăsese până la lan- 
sare. Această amânare putea varia între 
una şi şapte zile, totul depinzând de po- 
ziţia sa în interiorul depozitului. 

Dacă avea noroc, urma să facă parte 
din al doilea sau al treilea bombarda- 
ment ; dacă soarta i-ar fi fost potrivnică, 
trebuia să aștepte ultima zi a săptămânii 
pentru a se prăvăli spre fundul criptei. 
Această eventualitate îl speria. Nu se 
vedea în stare să petreacă șapte zile de 
nemișcare. După cât timp devenea omul 
claustrofob ? Îşi amintea poveşti groaz- 
nice cu supraviețuitori îngropaţi sub dă- 
râmături, oameni înmormântați de vii, 
prizonieri uitati un an în fundul unei car- 
cere minuscule. De câte îşi amintea ase- 
menea anecdote, se trezea acoperit cu o 
sudoare îngheţată. Îi era frică. Frică să 
nu clacheze și să înceapă să urle, implo- 
rând să vină cineva să-l elibereze. Oare 
va ajunge şi în această fază ? După pa- 
truzeci şi opt de ore de claustrare, nu era 
departe de-a o crede. 

Nu se punea problema să recurgă la 
somnifere. Dacă dormea în momentul 
lansării, risca să se trezească într-o stare 

de confuzie psihologică, ceea ce l-ar fi 
împiedicat să-şi continue acţiunea. 

„Revezi-ţi lecţiile !“ își tot repeta. „Eşti 
sigur că stăpâneşti temeinic nomenclatu- 
ra psihologică a fiarei ? Cunoști toate a- 
cordurile necesare punerii în mișcare a 
proceselor hormonale ?“ 

Aidoma unui candidat ce se pregătește 
să se supună probelor examenului de 
conducere auto, își punea „întrebări în- 
cuietoare“. Vizualiza traiectul nervilor şi 
al venelor, desena în minte schiţe pre- 
văzute cu săgeți. Dar, din cauza spaimei 
ce se năpustea asupra lui în valuri, indi- 
caţiile se înceţoșau, schemele anatomice 
furnizate de Cornelius Vladowsky se su- 
prapuneau, toate sfârşind prin a forma 
harta inutilizabilă a unui animal impo- 
sibil. 

— Şi dacă monștrii ăştia nu sunt con- 
struiti după același model ? îngăima deo- 
dată Fanning, șiroind de sudoare. Dacă 
anatomia lor a fost presărată cu capcane 
pentru a provoca pieirea unui eventual 
intrus ? 

Ipoteza n-avea nimic neverosimil. Pro- 
iectanţii din laboratoarele Mikofsky erau 
șireți, perfect adaptaţi epocii lor. Putu- 
seră să prevadă o tentativă de infiltrare 
cu ajutorul vreunui costum protector, 
și... Mathias închega scenarii de groază 
a căror eternă victimă era el. Încarcera- 

rea şi imobilitatea forțată îi înteţeau 
frica. 

Iar frica genera insomnie. 

„Într-o săptămână, voi fi terminat !*; 
medita el sinistru. „N-am să mai fiu de- 
cât o zdreanță incapabilă...“ 

Întrucât tensiunea nervoasă creştea, se 
decise să ia din.stocul infirmeriei încor- 
porate câteva calmante slabe, care-l fă- 
cură rapid să basculeze într-o torpoare 
vecină cu năuceala. 

În timp ce se cufunda într-o comă oni- 
rică populată cu imagini delirante, un șoc 
zgudui sarcofagul de metal albăstrui. 

Un robot purtător apucase bomba cu 
cleştii lui de încărcare! 

Stocul de explozivi rezervat B.D.S.- 
ului părăsea uzina automatizată. 

Începea numărătoarea inversă. 


CAPITOLUL IX 


Abrutizat de neuroleptice şi epuizare 
nervoasă, Mathias căzu într-o stare apro- 
piată de halucinație. Percepția sa asupra 
timpului se deterioră total. Astfel, călă- 
toria cu camionul până la sediul B.D.S. 
i se păru că durează un secol, în vreme 
ce primele două zile petrecute în depozi- 
tul de bombe se contractaseră în maniera 
acelor spasme temporale ce populează 
visurile și fac ca un an să treacă în câ- 
teva zeci de secunde. Din când în când, 
își recăpăta cunoștința și, uitând cu totul 
de planurile sale, se credea îngropat de 
viu. Atunci începea să scoată groaznice 
strigăte de disperare și încerca zadarnic 
să se zbată în interiorul scafandrului. A- 
poi recădea în apatie. Absența zgomotu- 
lui, obscuritatea, căptuşeala armurii ce 
funcționa după un sistem ce prevenea 
iritarea epidermei şi formarea de rosături 
în punctele de frecare contribuiau la de- 
zorientarea lui Fanning. Orb, surd, cu 
trupul plutind în derivă pe ceea ce 
părea a fi o saltea de nori, se gă- 

sea de-acum în aceeași situatie cu un om 
cufundat într-o incintă de anihilare sen- 
zorială. Cum se întâmpla de obicei în a- 
cest gen de experienţe, spiritul îi fu 
foarte repede invadat de o mulţime de 
construcţii onirice, cu o puternică tentă 
halucinatorie. i 

În două rânduri, îl deșteptă rostogoli- 
rea bombei pe şinele ce duceau spre tra- 
pă. De fiecare dată se învârti ca un titi- 
rez și fu cât pe-aci să vomite un val de 
fiere. 

Petrecu patruzeci și opt de ore în a- 
ceastă stare de somnolenţă, apoi braţul 
i se izbi pe peretele bombei. Din fericire, 
acest şoc declanșă un contact al pupitru- 
lui de comandă dereglat în timpul tra- 
versării câmpului minat. Dintr-o dată, 
muzica explodă în cască, smulgându-l pe 
Mathias din torcpeala sa vegetativă. Bui- 
mac, încercă să se ridice și-și lovi frun- 
tea de geamul blindat al vizierei. Creie- 
rul i se dădea de-a dura dintr-o parte în 
alta a craniului ca un puzzle dezarticu- 
lat. Informaţii şi senzaţii transfozau în- 
tr-o suită de raccourci-uri grotești. Se 
strădui din răsputeri să-și reprime un În- 
ceput de panică și claustrofobie şi, pen- 
tru a mobiliza bezna sarcofagului, îi co- 
munică lectorului-laser al videotecii co- 


ordonate fanteziste ce aduseră pe ecran 

imaginile unui vechi film ce relata; aven- 
turile Culturistului Nebun. 

Mathias se strâmbă sub efectul culo- 
rilor violente. Înarmat doar cu halterele 
sale, Culturistul se năpustea să asedieze 
o fortăreață, căreia îi demola zidurile. 
Din când în când, scotea din slip un disc 
de fontă greu de zece kile și-l arunca în 
capul duşmanilor. Craniile celor răi, pul- 
verizate de impact, explodau în gheizere 
de dulceaţă stacojie. 

Mathias absorbi zece minute din acest 
uragan punctat cu o muzică heavy-me- 
tal, apoi tăie coniactul. Se simţea mai 
bine. Îi era teribil de foame. Consultă 
ceasul instalat în coif. Află astfel că, timp 
de două zile, fusese total rupt de reali- 
tate. Își jură ca pe viitor să nu se mai 
atingă de tranchilizante și ejectă mai 
multe porţii de pastă nutritiv-hidratantă. 

Pentru a-și „flexibiliza“ creierul, trecu 
în revistă schemele lui Cornelius Vladew- 
sky. Această gimnastică mintală îl aduse 
până la hotarele migrenei, dându-i pri- 
lejul să constate că nu erâ într-o formă 
psihică prea bună. Claustrarea prelungită 
îi înmuiase muşchii membrelor. Se sim- 
tea cam în aceeaşi stare ca un convales- 
cent care se ridică în capul oaselor pe 
marginea patului, după patruzeci și opt 
de ore de febră intensă..., cu deosebirea 
că el nici măcar nu avea posibilitatea de 


LACĂTE CARNIVORE 171 


a sta așezat ! Mai presus de orice, încer- 
ca să nu se gândească la timpul ce-i ră- 
măsese de petrecut în găoacsa bombei. 
Singurul aspect benefic al acestei inter- 
minabile așteptări fusese faptul că sca- 
fandrul avusese posibilitatea să-şi reîn- 
carce bateriile.  Exoscheletul era, deci, 
pregătit să înfrunte o situație de criză. 

Orologiul căștii afișa „Orele douăzeci 
și două treizeci“. Mathias întoarse capul 
într-o parte, ca să nu-l vadă. Nu trebuia 
să se lase hipnotizat de defilarea secun- 
delor ale căror cifre digitale tresăltau în 
extrema dreaptă a cadranului. Ştia că 
mai puteau trece încă cinci zile înainte 
de-a fi aruncat în criptă. Nų voia să re- 
înceapă să-și roadă căpăstrul în aștepta- 
rea „clipei supreme“... 

Nouăzeci de minute mai târziu, şuie- 
rul bielelor umplu depozitul, aidoma res- 
pirației unui animal gigantic. Angrenaje 
se puseră în mișcare, descuind diferitele 
sisteme de securitate. 

Mathias simţi că se rostogolea pe pla- 
nul înclinat ce ducea spre trapă... 

Un spasm. îi agită intestinele şi, preţ 
de-o secundă, crezu că se va scăpa pe el. 
Bomba se rostogolca, luând viteză, făcând 
să crească în interiorul criptei un hodo- 
rogit de bute venind de-a dura pe o stra- 
dă pietruită. 

„Asta a fost !“ îşi spuse Fanning, sim- 
tindu-şi sângele înghețându-i în vine. 

Torpila se rotogolea, se restogolea... şi 
zgomotul goanei ei suna în urechile lui 
Mathias ca o vibrație de clopot crăpat. 

Era o senzație atroce. Ştia că fugea 
spre prăpastie, că se va prăbuşi de la o 
înălțime de patruzeci de metri. 

Se văzu rostogolindu-se, gol, spre mar- 
ginea unei faleze abrupte... căzând de pe 
terasa unui imobil... prizonier al unui a- 
vion în picaj vertical... închis într-un as- 
censor cu cablurile rupte... 

Imaginile se succedau, atroce, fulgeră- 
toare. 

Și, brusc, stomacul i se întoarše pe dos. 
Torpila cădea spre fundul criptei. Ampe- 
najul ei sfâşia aerul emițând un şuierat 
furios. 

Mathias ştia că prăvălirea nu va dura 
decât o secundă, dar simţurile sale exci- 
tate îi măreau percepţia clipei. Urlă, cât 
pe ce să-şi rupă coardele vocale. Sângele 
îi năvălea în cap, dilatându-i venele, adu- 
cându-i pe limbă un gust de hemoragie. 

Se învârtea în jurul propriei. axe, în 
timp ce bomba continua să ţiuie căzând 
spre sol. Dacă nu-i funcţiona compensa- 
torul de șoc, avea să se zdrobească în pra- 
ful de cretă ca o tomată enormă. Scafan- 
drul se va aplaţiza, comprimat de acor- 
deonul de tablă al torpilei sfărâmate. 

Fanning va fi prins în menghina carca- 
sei ca o bucată de carne într-o mașină 
de tocat. Oasele îi vor exploda, scuipân- 
du-și măduva gălbuie, viscerele i se vor 
tasa unele peste altele pentru a forma un 
terci fără nume... $ 

În aceeaşi secundă în care voma, atin- 
se pământul. 

Compensatorul de şoc anulă complet 
impactul, reducându-l la o pălmuire sea- 
că ce trimise un ecou dureros prin căl- 
câiele lui Fanning. Scuturătura fugi în 
lungul coloanei vertebrale, și avy impre- 
sia că era în pielea unui ucenic dè para- 
șutiști care ia contact cu solul, ţinând pi- 
cioarele alăturate. Fălcile îi trosniră și-și 
simţi măselele sfărâmându-se. Ochii îi ie- 
şeau din cap, ca și cum ar fi fost spânzu- 
rat de picioare ore-ntregi. Vomă iar, dus 
de vârtejul undelor anulatoare. Mini- 
câmpul de forţă îi perturba toate func- 
tiile fiziologice, dezlănțuind o furtună de 
electroni de-a lungul terminaţiilor ner- 
voase. 

Bomba se spărsese. Metalul carenaju- 
lui zburase, făcut bucăţi, ricoșând pe ca- 
rapacea garguilor. Mathias se rostogoli în 
praf în mijlocul niturilor, ál buloanelor 
și-al plăcilor de metal îndoite. L-ai fi luat 
drept un cavaler ţâșnind din carcasa u- 
nui 2 CV care se izbise de un pilon. Se 

nărui între pietre, în timp ce, în vârful 
bolţii, trapa se închidea încet. 

În interiorul căştii, semnalele de alar- 
mă dezlănţuiseră o sarabandă infernală. 
Compensatorul de șoc se declara „scos din 
uz“, iar exoscheletul suferise mai multe 
distorsiuni care-i compromiteau de-acum 
buna funcţionare. 

„Sunt viu !“ îşi spuse Mathias, ascul- 
tându-și inima în galop, „sunt încă viu 
după ce am sărit de la patruzeci de me- 
tri înălţime, cu călcâiele lipite...“. 

Se rezemă în mâini pentru a se ridica. 
Articulațiile armurii urlară, și făcu efor- 
turi să-și dezdeaie genunchiul drept. Clă- 
tinându-se, făcu câțiva pași în centrul 
criptei. 

Monştrii îi priveau cu ochii lor răi, de 
crabi. Cel din mijloc schiță o mişcare 
spre a ieși în întâmpinarea  intrusului. 
Botul său reptilian se întredeschise, dez- 
văluind o pădure de colți. Mathias avu 
impresia că vede dilatându-se o fisură 
orizontală într-o placă stâncoasă. Fiara 
era într-atât de acoperită de carapace, 
încât cu- greu ar fi putut să fie conside- 
rată drept ființă vie. Singure labele cu 
gheare dovedeau că, într-adevăr, era vor- 
ba de un animal, iar nu de o stâncă. 
~ Fanning, ar fi vrut să fi avut puţin 
timp la dispoziţie, ca sărşi tragă sufletul... 
Era absurd, bineînţeles, pachidermele fu- 

seseră programate să suprime toţi intrușii 
care s-ar fi hazardat în perimetrul crip- 
tei. Nici nu se punea problema de a lăsa 
să treacă mai mult de un minut între 
localizarea prăzii și... înghiţirea ei. 

Solul vibra sub greutatea animalelor 
lente şi monstruoase. Un praf fin se 
scurse din fisurile pietrei, anunțând par- 
că un apropiat cutremur de pământ. 

Mathias se dădu instinctiv înapoi. Şe- 
ful de turmă înainta cu acel pas sacadat 
care caracterizează apropierea reptilelor 
uriașe. Botul i se căsca peste o limbă cle- 
ioasă, ascuţită ca un vârf de lance. 

„Treizeci de minute“, își spuse Fan- 
ning. „De cum te vei găsi în gura acelei 
monstruozităţi, vei avea la dispoziţie 
treizeci de minute pentru a o face să 
crape !“ înghiţi în sec și apăsă butonul 
cronometrului. 

Numărătoarea inversă își începu fărâ- 
miţarea temporală. Garguiul înclină blo- 
cul granitic ce-i ținea loc de cap. Mathias 
îşi înfrână o poftă bruscă de-a o lua la 
fugă. Fuga n-ar fi rezolvat problema.. Era 
acolo ca să se lase devorat... Dar cine 
poate rezista impasibil în faţa unei vä- 
găuni mărginite de săbii ? Cine poate ac- 
cepta cu seninătate să se vadă înghiţit 
de un bot capabil să sfârtece cu ușurin- 


tă un elefant ? 

Mathias închise ochii. În secunda ur- 
mătoare, se simti înşfăcat de un tenta- 
cul musculos și ridicat în aer. 

Limba animalului i se înnodase pe du- 
pă mijloc pentru a-l smulge de la pă- 
mânt. Scafandrul protestă când dinţii în- 
cercară să-l sfărâme la trecerea printre 
ei, dar exoscheletul se ţinu bine. Mathias 
se pomeni propulsat într-un univers moa- 
le şi cleios. Avu reflexul să-şi înfigă cleş- 
tii-crampoane în salteaua cauciucată a 
limbii pentru a-și opri căderea. Rămase 
astfel suspendat deasupra tunelului eso- 
fagian, cu picioarele în gol. Animalul.de 
sinteză, lipsit de sensibilitate internă, de- 
ja nu-i mai sesiza prezenţa. Fanning își 
anclanșă sistemul vizual crepuscular. Ba- 
lele spumegau pe învelișul plastifiat al 
armurii. Vopseaua ce acoperea  toracele 
şi antebraţele se desprindea în mătănii 
de bășici, ca și cum ar fi fost stropită cu 
decapant. 

Saliva nu constituia un real pericol; 
fiind slab încărcată cu suc disociator, nu-i 
putea veni de hac scafandrului în mai pu- 
țin de două ore, dar anunţa totuși sinis- 
tra putere a diastazelor secretate de sto- 
mac ! 

Mathias încercă să se orienteze. Cor- 
nelius îl prevenise : văzute din interior, 
animalele de sinteză nu prezeniau decât 
puţine raporturi cu sistemele întâlnite de 

obicei pe plansele anatomice. Aici, vene- 
le, glandele, semănau mai mult cu nişte 
circuite imprimate decât cu componen te- 
le unor organisme vii. Însăși textura lor 
amintea mai mult de cauciuc decât de 
carnea vie. Dar acest cauciuc palpita, se- 
creta, tremura în spasme interminabile. 
Fanning era suspendat pe coasta unui 
munte de mucoase artiliciale. Carnea în 
care îşi înfipsese degetele i se părea falsă 
şi reală în același timp. Glandele saliva- 
re ce căptușeau fundul gâtlejului aveau 
fizionomia unui şir de extinctoare de in- 
cendiu. Venele ce brăzdau țesutul roza- 
ceu păreau făcute din furtunuri de aspi- 
rator puse cap la cap. Creată de o mași- 
nä, fiinţa protoplasmică păstrase un aer 
mecanic. Curburile, formele sale îi tră- 
dau originea. 

Mathias întinse mâna pentru a atinge 
un ciorchine de glande. S-ar fi zis că sunt 
niște burdufuri transparente mari, um- 
plute cu un lichid fosforescent. 

„Nu te aştepta la localizări logice“, spu- 
sese Cornelius. „Faptul că te vei afla în 
piept nu înseamnă c-ai să vezi plămâni ! 
Fiara aia nu are probabil nevoia de așa 
ceva. Fără îndoială, pielea ii serveşte de 
sistem respirator şi desigur . reciclează 
bioxidul de carbon fără nici un ajutor 
din afară...“. 

Planşele anatomice defilau în capul lui 
Fanning, dar glandele fosforescente nu-i 
aminteau de nimic. În disperare de cau- 
ză, le arse un picior. Șocul provocă un 
torent de lichid în traiectele înconjură- 
toare. Trecură câteva secunde, apoi ani- 
malul, se înfioră. Mathias detectă propa- 
garea unor spasme îndepărtate, poate in- 
testinale. 

Transpira abundent și începu să se a- 
larmeze. Pe armură, vopseaua spumega 
în chip neliniştitor. Un afişaj se aprinsese 
în cască : 

Eroziune anormală a învelișului ex- 
tern. Timp de rezistenţă estimat la o sută 
zece minute. Necesitate de a scăpa de a- 
gresiune înaintea expirării acestui in- 
terval. 

Mathias se afundă cu doi-trei metri în 
canalul ce servea drept esofag. În pofi- 
da multiplelor avertismente ale lui Cor- 
nélius, era dezorientat. Acea cavernă vie 
n-avea nimic de organism normal consti- 
tuit. Semăna mai mult cu o marionetă 
pentru filmele de groază decât cu o fi- 
inţă înzestrată cu mobilitate. Căută să-și 
amintească de acordurile fiziologice labo- 
rios învăţate, dar totul i se învălmăsea 
în cap. Efectuă o serie de manipulări a- 
proximative care, provocând spasme ale 
tubului digestiv, declanșară o criză de 
aerolagie cu râgâieli înfiorătoare. Fruc- 

tuațiile animalului îl loviră pe Fanning 
între umeri cu violența unor bile” de cau- 
ciuc trase dintr-o puşcă. Compensatorul 
de şoc, fiind defect, nu amortiză lovitu- 
ra. Mathias se dezechilibră și alunecă pe 
toboganul esofagian. Reuşi să-și stopeze 
căderea agățându-se de o ciotcă de cap- 
sule vâscoase din care radia o pânză de 
păianjen formată exclusiv din vase capi- 
lare. Substanțe ţâşniră, ejaculate de pre- 
siune, concentrați hormonali se deversa- 
ră în venele afundate sub stratul adipos. 
Căldura internă a garguiului crescu cu 
mai multe grade, ca si cum ar fi fost a- 
tins de o febră puternică. Fiara deschise 
botul și clănţăni violent din fălci sub a- 
saltul unui trismus tetanic. Totul dură 
câteva secunde, apoi reintră în normal. 

Mathias regreta că nu adusese cu el o 
sabie sau un topor. Ar fi vrut să sco- 
bească la întâmplare, sfârtecând toate a- 
cele cărnuri,  masacrând canalizările fi- 
broase prin care se prelingeau lichide 
roşiatice sau albastre... 

De altfel, îşi amintea că-i propusese a- 
ceastă soluţie lui Vladewsky. 

„Ar fi idiot și inutil“, obiectase bătrâ- 
nul cercetător. „Animalul ăla e înzestrat 
cu o putere regeneratoare extraordinară. 

Celulele distruse, țesuturile nimicite se 
recompun cu o viteză halucinantă. O pla- 
gă deschisă se reînchide în câteva secun- 

de. N-o să ajungi nicăieri mizând pe car- 
tea asta a măcelăriei şi a vandalismului 
chirurgical. Dimpotrivă, e nevoie să dai 
dovadă de multă meticulozitate. Singurul 
mijloc de a distruge un gargui este de a-l 
scurtcircuita. Trebuie să întorci împotri- 
va sa enormu-i potenţial energetic, să-l 
faci să moară de-o criză cardiacă provo- 
cându-i o... implozie ! E cam ca și cum ai 
sili un pește-torpilă să se electrocuteze 
singur !*. 

În teorie, toate acestea păreau perfec- 
te. Pe hârtie, reţelele fiziologice păreau 
la fel de uşor de urmărit precum cablu- 
rile unei instalaţii telefonice. În realita- 
te, însă, lucrurile stăteau cu totul altfel. 
Mathias clefăia printr-o mocirlă neiden- 
tificabilă. Înainta pe dibuite, poticnin- 
du-se de organe ce nu semănau cu nimic 
cunoscut ! Ciuperci de carne jalonau tra- 
seul tubului digestiv. Ce funcţii aveau ? 
Oare întreaga „aparatura“ internă a ani- 
malului era concentrată în acel unic 
tunel ? 

Fanning nu era departe de a da cre- 
dit unei astfel de ipoteze. Fără nici o în- 
doială, enorma masă a fiarei se compu- 
nea din muşchi hipertrofiaţi şi oase la 
fel de dure ca nişte grinzi metalice. Tå- 
nărul desfăcu braţele și picioarele pentru 
a se opune spasmelor ce-l aspirau în jos. 
Vroia să-și întârzie la maximum intrarea 

în stomac, ştiind că odată ajuns în punga 
digestivă va fi imediat stropit cu sucuri 
acide ce-i vor coroda cu repeziciune deli- 
rantă cochilia protectoare. 

Mări debitul de oxigen al sistemului 
respirator ce ventila casca, întrucât sân- 
gele îi bubuia în tâmple. Degetele lui sco- 
toceau în pliurile mucoaselor. Unde, oare, 
se ascundea inima ? 

„S-ar putea să fie minusculă“, sugera- 
se Cornelius, „trebuie să te aștepți la 
orice. Când ai de-a face cu un animal de 
sinteză, nu trebuie să raţionezi logic. O 
fiară atât de enormă poate fi foarte bine 
ținută în viaţă de o inimă miniaturizată, 
cu nimic mai mare decât pumnul meu! 
Un animal de sinteză nu este, de fapt, de- 
cât un ansamblu de «purici» biologici. Un 
robot ale cărui fire electrice au fost în- 
locuite de nervi...“. 

Mathias se târa acum printr-un soi de 
groapă mustind de lichid năclăios. Putea 
urmări progresia scânteilor energetice 
de-a lungul ramificaţiilor nervoase ; ele 
sfârâiau, iluminând tunelul de carne. 
Fanning le compară cu o ploaie de foc 
țâşnind dintr-un punct de sudură cu arc 
electric. Cramponându-se' de burdutul 
violaceu al unei capsule umflate cu se- 
creții spumegânde, provocă un spasm 
mai puternic decât celelalte și-și pierdu 
echilibrul. De data asta nu mai reuși să-și 

frâneze prăbuşirea şi se năpusti cu vite- 
za unei bombe în sacul stomacal. 

Primul lucru pe care-l distinse fu cu- 
fărul cu comoara, învelit în pelicula sa 
de algă protectoare. Caseta plumbuită 
trona în mijlocul unei bălți de sucuri aci- 
de... iar o fetiță era aşezată pe capac, cu 
genunchii, adunaţi sub bărbie, într-o po- 
ziție de sirenă melancolică. Părul lung şi 
alb îi ascundea umerii și o parte din fată. 

Mathias miji ochii. Era... ciobăniţa, fi- 
reşte ! „Cheia“ care comanda deschiderea 
animalelor. Cornelius îi recomandase să 
nu-i dea nici o atenţie acestei plăsmuiri 
din protoplasmă, lipsită de orice urmă de 
inteligenţă. „Nu e decât o cheie electro- 
nică. Ea ascultă de un cod auditiv al că- 
rui cifru îl posedă bancherii B.D.S. În 
restul timpului, Q.I.-ul ei e cam la fel de 
ridicat ca al unei chiftele cu ceapă. N-o 
privi. Nu-ţi va remarca deloc prezenţa. 
Nu e programată să reacționeze la apari- 
ţia unui intrus“. 

Mathias se ridică. I se părea că sca- 
fandrul începuse să-i fumege ca o bucată 
de cretă stropită cu acid. O lumină de a- 
larmă îi invadă casca, pulsând precipitat. 

Atenţiune, proclama afişajul digital, 
învelişul dumneavoastră exterior este su- 
pus unei agresiuni extrem de periculoase. 


În condiţiile actuale, intervalul de salv- 

gardare nu va depăși treizeci şi patru de 
minute. Repetăm... 

Fanning înjură, încercând să se deba- 
raseze de spuma adezivă care-i acoperea 
armura, spumă ce începuse să digere pic- 
sele de înfrumusețare făcute din metal 
moale. Se agită atât de mult încât îsi pier- 
du echilibrul și căzu în balta corozivă. 

— Sunteţi un hoţ? întrebă deodată 
fetiţa cu o curioasă voce lipsită de timbru. 

Mathias tresări. Creatura îl privea cu 
ochii ei goliți de orice expresie. Chipul 
ei încremenit trăda o totală absenţă a 
mușchilor faciali. Era drăguță, agreabilă 
de privit... dar nu mai mult decât o sta- 
tuie ! Trăsăturile, gura şi nasul său roz 
păreau modelate în porțelan. Deși apa- 
rent era făcută din carne, îi lipsea incon- 
testabil consistenţa omenească. Se sim- 
țea că niciodată nu-si încreţise fruntea, 
nu strâmbase din nas... că lacrimile nu-i 
brăzdaseră nicicând obrajii şi bărbia. 
Doar buzele se căzneau să articuleze 
stângaci cuvintele. 

— Tu... tu vorbeşti ? lăsă el să-i sca- 
pe, fără să Vrea. 

Se înjură în gând. Era o idioţenie să i 
se adreseze acelui bulion protoplasmic. 
Se simţea ca şi cum ar fi încercat să con- 
verseze cu un fier de călcat ! 


154 SERGE BRUSSOLO 


t 


— Am învăţat, spuse creatura. Am un 
vocabular de cincizeci de mii de cuvinte 
şi locuţiuni. Cred că am putea comunica. 

— Dar nu eşti concepută pentru a... 
comunica ! exclamă Fanning, Mi s-a 
spus că... 

— Că aş fi un „biftec viu“! Așa e. 
Dar, totodată, s-a întâmplat să fiu și un 
bifteck gânditor. Sunteţi un hoţ ? Aţi ve- 
nit să luaţi caseta de fier ? i 

— Vrei să mă Împiedici ? riscă Ma- 
thias, tulburat de acest obstacol nepre- 
văzut. Ș 

— Nu, spuse creatura, nu sunt pro- 
gramată pentru a apăra caseta. Garguiu- 
lui îi revine rolul de a asigura această 
parte a muncii. Eu nu sunt decât o che- 
ie. Pot totuși să vă semnalez că veţi fi 
digerat în circa o jumătate de oră. Aces- 
te sucuri sunt extrem de corozive, știu 
asta pentru că am asistat la testările din 
laborator. Am văzut dizolvându-se mai 
multe maimuțe, precum şi un condam- 
nat la moarte... Cred că veţi suferi mult. 

Fanning simţi în gât un nod dureros. 
Fetiţa nu schițase nici un gest. Remarcă 
faptul că nu clipea din ochi, tot așa cum 
nici nu respira. Această absenţă a mişcă- 
rilor obișnuite îi alcătuia o mască de me- 
duză destul de impresionantă. 

— Cum ai învăţat să vorbeşti ? între- 
bă el ca să câștige timp. 

— Îi ascultam pe cercetători, din fun- 
dul bazinului meu. „Pasta“ din care sun- 
tem formați e capabilă să înmagazineze 
un număr extraordinar de informaţii. 
Ştiţi că deja e folosită în locul vechilor 
microprocesoare ? 

„E o poveste dementă !“ își spuse Ma- 
thias. „Acidul îmi haleşte cuirasa, iar eu 
stau la palavre cu o grămadă de gelatină 
deghizată în fetiță“. 

— Ascultă, o întrerupse el, intenţionez 
să fur această casetă și să ucid fiara. O 
să faci ceva ca să mă împiedici ? 

— Nu pot cauza direct moartea unei 
fiinţe umane. Acest privilegiu îi revine 
garguiului. Dar nu veţi reuși să-l omo- 
râți, fiindcă se hrănește cu energie pură 
şi nu se teme de atacurile fizice. Bine- 
înţeles, puteţi, încerca să ieşiţi prin ori- 
ficiul anal. Nu-l blochează nici un excre- 
ment, dar ar trebui să vă târâţi prin labi- 
rintul intestinului, trăgând și cufărul du- 
pă dumneavoastră, şi asta vă va lua cel 
puţin două ore. Între timp, însă, nu va 
mai rămâne nimic din scafandrul dum- 
neavoastră. 

— Şi dacă l-aș face să deschidă gura ? 

— V-ar urmări din nou și v-ar înghiţi 
înainte să ajungeţi la ascensor. Nu sun- 
teți într-o situație prea strălucită ! Oare 

conținutul cutiei merită să vă asumaţi 
toate aceste riscuri ? 

Mathias nu răspunse și se cufundă în- 
tr-o cercetare a peretilor. Cornelius se în- 
șelase. Garguiul nu semăna cu nimic cu- 
noscut. Era un puzzle anatomic cu pic- 
sele împrăstiate. O capcană semănată cu 
glande aparente şi nervi inutili destinaţi 
să înșele un eventual intrus. „Bucătarii“ 
de la laboratoarele Mikofsky 0 garnisise- 
ră cu uși false, cu broaște înșelătoare. şi 
culoare pictate ! Monstrul n-avea de ce 
să fie invidios pe marile piramide din 
Egiptul antic ; și el era capabil să-și ape- 
re cu străşnicie comorile,  închizându-și 
meandrele asupra hoţilor imprudenți și 
apoi digerându-i, pentru a-i transforma 
în grăsime. 

Fanning se hotări să încerce imposibi- 
lul. Nu mai avea la dispoziție decât do- 
uăzeci de minute și nu-și putea permite 
să lenevească. 

— Voiam să-i provoc fiarei o criză 
cardiacă, spuse el, bătând cu pumnul în 
peretele elastic. Mi se indicaseră un anu- 
mit număr de operaţiuni de efectuat, dar 
nu mai găsesc organele respective... 

Fetița înălță capul. 

— Presupun că doreaţi să acceleraţi 
bătăile mușchiului cardiac prin suprasar- 
cină energetică..., observă ea. E într-a- 
devăr un mijloc bun. Asia ar echivala cu 

intensificarea treptată a curentului ce ali- 
mentează un ordinator, până ce acesta a- 
junge să explodeze. Se pot dilata venele, 
se poate provoca un aflux sangvin gis- 
proporţionat care va perturba funcţiona= 
rea diferitelor ventricule... 

„Ciobăniţa“, gândea cu glas tare, fi- 
xându-l pe acel om ridicol în ârmura sa 
deja înmuiată. Ştia că avea o șansă de 
salvare, poate chiar UNICA ei posibilitate 
de evadare. Nu-și închipuia cât timp a- 
vea să treacă până ce un alt inconștient, 
un alt nebun, va încerca să pună mâna 
pe comoară... Existau însă motive serioa- 
se de a paria că o asemenea întâmplare 
nu se va mai repeta NICIODATĂ. Cartea 
viitorului ei se juca azi, chiar în acest 
moment. Depindea de acest necunoscut 
care urma să moară aici, în douăzeci de 
minute, digerat de diastazele buzunarului 
stomacal. Totuşi, dacă se hotăra, îl putea 
folosi, servindu-se de el ca de un inter- 
mediar... Ea nu avea posibilitatea de a in- 
terveni direct asupra anatomiei animalu- 
lui... DAR NIMIC NU-I INTERZICEA 
SĂ JUDECE CU VOCE TARE ȘI, PRIN 
ASTA, SĂ INDICE UN ANUMIT NU- 
MAR DE OPERAȚIUNE CARE... Hoţul 
putea deveni astfel braţul răzbunării ei. 

„Se va mișca în locul tău“, murmură 
în sinea ei. „Va executa manevrele pe ca- 

re tu nu le poţi nici măcar schița fără a 
cădea de îndată în catalepsie“. 

Îl privi pe necunoscut. Omul se temea. 
Venise după cufărul acela de fier şi se 
pomenise prizonier într-un labirint de ar- 
tere. Oare crezuse că-şi va putea băga 
mâinile în motorul garguiului la fel cum 
moșmondești sub capota unei maşini de 
serie ? Animalele de sinteză erau din ce 
în ce mai complexe.. Pentru a preveni 
orice formă de efracţie, organele erau 
trucate în mod curent, ascunzându-se, de 
exemplu, inima, în interiorul unei false 
glande, sau disimulându-se arterele în- 
tr-o imbucare de canalizări multiple. O 
pereche de falși plămâni ambalau rinichii 
adevăraţi, și așa mai departe. Monştrii se 
hrăneau cu energie, dar, în absenţa bom- 
bardamentelor, după cele douăsprezece 
luni ale postului de siguranţă, făceau a- 
pel la vechiul lor sistem de alimentare 
şi reînvăţau să-și folosească dinţii şi ori- 
ficiul anal. De-asta fusese concepută o 
mașină organică pusă perfect la punct: 
pentru a face față oricărei eventualităţi. 
Fiarele digerau lumina și căldura explo- 
ziilor, dar; în caz de eşec, ştiau la fel de 
bine să-și culeagă tainul din oamenii și 
animalele ce se aventurau prin preajmă. 

Fetița își dezdoi picioarele. Ochii ei 
goneau în lungul circuitelor vasculare. 
Firește, era la curen+ cu toate localiză- 

rile strategice, cunoștea toate punctele 
slabe. Geografia intimă a animalului nu 
mai avea pentru ea nici un secret. În 
fond, pentru asta fusese programată, spre 
a fi capabilă să localizeze mintal, într-o 
fracțiune de secundă, glanda cea mai bi- 
ne disimulată. Nomenclatura anatomică a 
garguiului era depozitată în creierul ei 
după un sistem de neșters... 

Hoţul, însă, putea să acţioneze. Nici un 
blocaj mintal nu risca să-i paralizeze mâi- 
nile dacă schița un gest ce submina in- 
tegritatea viscerală a seifului viu. „cei 
era un atu capital. 

Fetița reflecta cu toată viteza. Omul 
acela care nu mai dispunea decât de do- 
uăzeci de minute de existenţă era capa- 
bil să taie gratiile temniţei de carne... 
Trebuia să-l folosească ! Trebuia să se a- 
puce cu ambele mâini de pfăjina ce-i fu- 
sese întinsă. 

De îndată ce hoţul ar fi fost digerat, 
ar fi regăsit solitudinea puşcăriei orga- 
nice şi trista perspectivă a anilor ce ur- 
mau. Ani de claustrare în fundul unui 
stomac doldora de casete metalice! Nu 
putea accepta asta ! Firava ei sensibilita- 
te presimţea întreaga disperare ce înso- 
țea această încarcerare pe viaţă. 

— Ascultaţi ! spuse, întorcându-se spre 
efemerul ei tovarăș ge captivitate. Am să 

vă propun un târg : vă ajut să luati co- 
moara, dar, în schimb, mă scoateti și pe 
mine de aici. Sunteţi de acord ? * 

Mathias se legăna de pe un picior pe 
altul. Avea de ales ? Cornélius, cu con- 
cepțiile lui anatomice învechite, îl trimi- 
sese pur și simplu la moarte. Consultă 
cadranele ce se agitau în interiorul căștii. 
Dacă sucurile își continuau acțiunea co- 
rozivă. cochilia scafandrului avea să se 
preschimbe în dantelă peste cel mult un 
sfert de oră. 

— Okay ! Okay ! Fac tot ce doreşti ! 
Spune-mi cum, Săjomor garguiul şi vom 
fugi până la astensor. 

Fetiţa dădu din cap. Imediat își smul- 
se o şuviţă de păr, o duse la gură și o 
umezi îndelung cu salivă, Servindu-se de 
capacul cufărului cg- de d masă de lucru, 
începu apoi să confecționeze o peliculă 
protectoare asemănătoare cu cele pe care 
le utiliza la ambalarea casetelor plum- 
buite. Când folia vegetală proliferă sufi- 
cient, i-o întinse lui Mathias. 

* —Înfășuraţi-vă cu asta, ordonă ea. Va 
încetini acțiunea sucurilor gastrice care 
vă devorează armura. Astfel veți câștiga 
o oră. 

Fanning îi urmă sfatul pe dată, dra- 
pându-se cu grijă în acel linţoliu trans- 
lucid, la fel de maleabil ca o bucată de 
celofan. 

— Să nu vă credeţi salvat cu asta! 
continuă „copila“. Diastazele vă vor roa- 
de mai departe cochilia, dar cataplasma 
pe care v-am dat-o le va reduce apetitul. 
Consideraţi că sunteţi ambalat într-un 
fel de pansament gastric... cel mult. 

— Ce trebuie să fac ? întrebă Mathias. 

— Voi enunţa doar teoremele fiziolo- 
gice, explică fetiţa. Dumneavoastră tre- 
buie să ştiţi să le aplicaţi. Nu pot să vă 
dau ordine precise fără a fi afectată de 
blocajul mental înscris în creierul meu. 
Ascultaţi-mă bine! Voi recita adevăruri 
anatomice, dar n-am să vă spun nicioda- 
tă: faceţi asta sau ailaltă. Încercaţi să 
vă descurcaţi cât puteţi de bine. Mi-e 
imposibil să vă explic cu de-amănuntul 
cum ar proceda un Sabotor perfect. 

Mathias ar fi vrut să-şi smulgă casca 
pentru a-și șterge sudoarea care-i curgea 
în ochi. Se îndoia că încă mai avea des- 
tul sânge rece pentru a rezolva ghicitori. 

— Haide, dă-i drumul ! o îndemnă el. 
Oricum, în punctul în care am ajuns... 

Fetiţa începu să înșire o suită de defi- 
niții ce păreau scoase direct dintr-un 
manual de anatomie. Mathias încerca să 
se orienteze, să localizeze organele des- 
crise, să improvizeze tehnici de sabotaj, 
transpunând în practică ceea ce-l învă- 
tase Cornelius Vladewsky. Se târî prin 
tunelurile slinoase, înnodă nervii între ei 

la fel cum se împleteşṣte izolația unui ca- 
blu electric. Strivi sub călcâi glande, sec- 
ționă vene aparent lipsite de importanță. 
Gâfâia, tâmplele îi bubuiau, în vreme ce 
încerca să construiască o strategie a ma- 
sacrului pe baza hărţii pe care i-o pre- 
zenta verbal fetita. Era ca și cum, după 
ce abia s-ar fi familiarizat cu diferitele 
miscări executate de piesele unui joc de 
șah, i s-ar fi cerut imediat să alcătuiască 
un manual pentru uzul jucătorilor profe- 
sioniști. Pipăia prin penumbra viscerală, 
tăind, înnodând şi scurteircuitând maşi- 
năria vie, amintindu-și când și când de 
rudimentele de vandalism pe care i le 
prezentase Cornelius. Nervii i se răsuceau 
între degete ca niște năpârci negre sau 
ca nişte ţipari. Lega noduri marinărești 
cu frânghii vii șiroind de sânge sau u- 
mori. 

În cele din urmă, fetita tăcu, iar Ma- 
thias se lăsă să alunece în punga stoma- 
cală, epuizat, cu genunchii tremurându-i 
de oboseală. 

— Acum trebuie să aşteptăm, decretă 
„copila“. Hormonii se vor scurge, inva- 
dând sistemul nervos. Prima reacţie va 
avea loc în cinci minute, cel mult şase. 

— Sper că blestemăţia asta o să crape ! 
gâfâi Mathias. Vom ieşi prin bot şi vom 
fugi spre ascensor. Mi s-a spus că ceilalti 

monștri vor fi dezorientaţi de moartea 
şefului de turmă și ne vor lăsa in pace, 
aşa este ? 

— Când moare un șef de turmă, apare 
întotdeauna un moment de suspensie, 
confirmă fetiţa. În mod normal, ar trebui 
să părăsesc carcasa animalului scos din 
functiune şi să-mi aleg domiciliul în- 
tr-unul sau altul din animalele ce aş- 
teaptă. 

— Okay! bătu din picioare Fanning. 
Numai că de data asta te vor aștepta 
mult și bine. O să deblocăm liftul şi vom 
urca la parter. Pe urmă ne vom amesteca 
printre clienţi şi angajaţi pentru a ieși 
din bancă. 

—— E un plan complet idiot! remarcă 
puştoaica fără nici un strop de însufle- 
ţire în glas. Chiar credeţi că voi fi luată 
drept clientă ? Goală pușcă și cu părul 
meu alb ? Nici dumneavoastră nu veti 
reuși să treceţi prin valva de ieşire. De 
ambele părţi ale intrării au fost postați 
fizionomiști cu experiență. L-am auzit pe 
director vorbind despre asta cu adjuncţii 
lui. Nici unul dintre ei nu-și va aminti 
de figura dumneavoastră ! Vor da ime- 
diat alarma şi veți rămâne blocat în mij- 
locul ecluzei antiglonț, cu toţi sacii de 
aur şi diamante în cârcă, aidoma unui 
imbecil perfect. Planul meu e mult mai 
bun... 

— PLANUL TĂU ? icni Fanning. Ce 
tot vorbeşti ? Mi-ai dat, doar, modalita- 
tea de a-i provoca monstrului o criză 
cardiacă... 

— Nu. N-aş fi putut-o face. M-ar fi 
împiedicat blocajul mental. 

— Fir-ar să fie! înjură Mathias. Lu- 
crul ăla manual pe care m-ai pus să-l im- 
provizez ce era ? 

— O simplă procedură de purgaţie e- 
nergetică. Animalul va scuipa energia ca 
o locomotivă sau ca un cazan care expul- 
zează aburi sub presiune. E o manevră 
care nu poate în nici un fel să aducă pre- 
judicii animalului. Îi vom curăţi „circui- 
tele“ de înmagazinare. N-am făcut decât 
să vă sugerez mărirea puterii acestei epu- 
rări, atâta tot ! Dar, încă o dată, vă re- 
pet : garguiul nu pățeşte nimic. 

— Şi acel „jet de aburi“ ne va permite 
să fugim cu prada? 

— Cred că da. Dacă informaţiile iri 
sunt exacte, vom pulea părăsi cripta în 
câteva minute. 

Fanning nu-şi credea urechilor. Se lă- 
sase manipulat de un boţ de gelatină pro- 
toplasmică ! 

Deodată, fiara fremătă, cabrându-se ca 
un cal electrocutat. Mathias își pierdu 
echilibrul şi se rostogoli peste cap. Casca 

sa răsună, ciocnindu-se de un colţ al cu- 
făraşului de fier. 

Monstrul tremura, contractându-și 
mușchii. Arcuindu-și coapsele enorme, 
făcu mai multe salturi în mijlocul crip- 
tei. Sub impactul săriturilor, pietrele se 
crăpară şi creta de pe jos se ridică în nori 
pulverulenţi. 

Sub carapacea osoasă, carnea își schim- 
base culoarea. Fluxul sangvin se accele- 
ra, venele vibrau ca o rețea de țevi ie- 
şind dintr-un boiler ce sta să explodeze. 
Din bolta cavernei se desprinseră mał 
multe pietre care se prăvăliră cu vuiet 
nebun în centrul arenei. 

Ceilalţi monștrii, după un moment de 
ezitare, începură să imite comportamen- 
tul şefului de turmă. Curând, cele patru 
pachiderme se prinseră într-o horă dez- 
lănţuită. Săltau grotesc pe circumferința 
criptei, aidoma unor broaște colosale îm- 
plătoșate ca tancurile. Spectacolul era în 
același timp grandios și total ridicol. 
Treptat, mișcările lor se accelerară. Pere- 
ţii carierei amplificau această sarabandă 
nebunească, dându-i puţin câte puţin am- 
ploarea unui cutremur de pământ sau a 
unei avalanșe în formare. 

Imperfect sincronizată, turma se des- 
fășura într-un vacarm de iceberg ce sfâ- 
şile coca unei nave. Aceste şocuri zgâl- 
țâiau subsolul și făceau să zbârnâie ca- 

blurile ascensorului. S-ar fi zis că un ca- 
taclism înspăimântător urca pe furis din 
centrul pământului. 

Brusc, garguiul ce comanda debandada 
se opri şi-şi ridică botul spre bolta de 
piatră. 

Ochii săi de crab își pierdură culoarea 
neagră, începând să iradieze o uluitoare 
lucire albăstrie. În cele din urmă, două 
fascicule de energie pură îi țâșniră din 
orbite şi izbiră domul drept în mijlocul 
trapei de bombardament. 

Razele sfâșiară întunericul ca două linii 
trasate cu laserul, în timp ce aerul vibra, 
țiuind pe o notă incredibil de stridentă. 
Căldura din interiorul criptei deveni de-a 
dreptul înfricoșătoare. Trapa metalică 
dădu rapid în clocot. Voleurile sale, în- 
muiate, se deschiseră cu un zgomot flase 
de pânză udă, dezvăluind interiorul de- 
pozitului. 

Razele albastre pătrunseră în arsenal 
şi linseră formele ispititoare ale bombe- 
lor fixate pe cărucioarele lor. Ceea ce 
trebuia să se întâmple se întâmplă... 

Patru sute de kilograme de explozibil 
se volatilizară într-o enormă flacără pur- 
purie. Deflagraţia, fiind - localizată la o 
înălțime mult prea mare, nu putut fi ab- 
sorbită de către gurgui. În schimb, se 
răspândi în subsolul imobilului, devas- 
tând structurile de beton, topind grinzile 

metalice. Unda de şoc goni de-a lungul 
zidăriei, şi toate geamurile imobilului 
zburară în cioburi, în timp ce planșeele 
primelor zece etaje se tasară unele peste 
altele, prinzând locatarii între feliile unui 
sandwich din ciment... Efectul suflului îi 
ucise pe cei mai mulţi. La nici trei secun- 
de după explozie, turnul începu să osci- 
leze ca un copac căruia i s-a tăiat baza. 
Lipsit de rădăcini, edificiul se clătina 
deasupra  acoperişurilor înconjurătoare. 
La nivelul solului, pe un perimetru larg, 
trotuarele se topiseră. Asfaltul în clocot 
atinsese cealaltă parte a străzii, maculând 
fațadele. Numeroase mașini, catapultate 
de explozie, aterizaseră în vârful caselor 
situate în zona sinistrată. Se înfundaseră 
în poduri, străpunseseră ultimele etaje, 
prăvălindu-se apoi peste locatarii ce se 
odihneau în paturile lor. 

O tăcere densă urmă vacarmului de- 
flagraţiei. Turnul trosnea, oscilând între 
stabilitate și surpare. Cele trei subsoluri 
şi parterul nu mai existau. Stătea proptit 
într-un ciot înnegrit, pe care nici o rădă- 
cină nu-l mai ţinea înfipt în pământ. 
Apoi clădirea începu să se mişte, lent, cu 
un balans de metronom abia perceptibil. 
Locatarii rămași în viață urlară de groază, 
înfigându-și unghiile în lemnul mobile- 
lor dislocate. Imobilul păru să ezite câte- 
va clipe, ca și cum ar fi fost ţinut în echi- 

libru de suflul unor vânturi contrarii, 
după care începu să se prelingă spre sol... 

Cei ce-l văzură prăbușindu-se răma- 
seră multă vreme cu impresia că asista- 
seră la surparea unui munte. Cele treizeci 
de etaje se culcară pe babord, sfărâmân- 
du-se la jumătatea înălțimii înainte de 
a atinge solul. Șocul fu groaznic. Epava 
se nărui de-a latul bulevardului, zdrobind 
sub diferitele sale tronsoane o multitu- 
dine de imobile din împrejurimi. 

Era ca şi cum un elefant mort s-ar fi 
prăvălit în mijlocul unui camping. 

Izbucniră incendii, iar conductele de 
gaz rupte prilejuiră noi explozii. În câ- 
teva minute, cartierul rezidenţial luă as- 
pectul unei uzine bombardate. Coloane 
de fum gros și gras începură să se înalțe 
în noapte, în vreme ce geografia străzilor 
se umplea de ruguri roșşiatice. 

Din adâncul craterului lor, monștrii 
priveau cerul... 

Pereţii criptei se dislocau, blocuri de 
stâncă se rostogoleau până pe fundul are- 
nei, micsorând spaţiul vital al turmei. 
Era timpul să-și găsească un alt bârlog. 
Fiara care comanda clanul sări afară din 
groapă cu o formidabilă detentă a labe- 
lor posterioare. Celelalte o imitară fără 
să şovăie. Țâşnind din haos, creaturile 


de apocalips invadară bulevardul și înce- 

pură să se deplaseze printre frânturile de 
zidărie. 

Erau puţin cam dezorientate pomenin- 
du-se în mijlocul unui nou spaţiu căruia 
nu-i percepeau limitele. Dar flăcările și 
exploziile li se părură de bun augur. Un 
lucru era sigur : în inima unui asemenea 
desfrâu energetic, n-aveau să ducă lipsă 
de hrană... 

Confuzia era atât de mare încât nu li 
se remarcă imediat prezența. E drept, 
însă, că platoșele lor puteau fi confun- 
date cu uşurinţă cu mormanele de pietre 
sfărâmate împrăștiate în jur. 

În interiorul animalului ce comanda 
turma, Mathias încerca zadarnic să se ri- 
dice. Șocul pe care-l suferise când bestia 
sărise afară din crater îl ametise pe ju- 
mătate. Chiar fără să vadă ce se petrecea 
afară, ghicea fără greutate că iniţiativa 
fetiţei declanșase o veritabilă catastrofă. 
Vacarmul exploziei, chiar și amortizat de 
țesuturile adipoase ale garguiului, îi spăr- 
sese timpanele. Apoi, fără îndoială, per- 
cepuse distinct vibraţiile unui mic cutre- 
mur de pământ. În prezent, fiara se de- 
plasa în salturi succesive, ca o broască 
gigantică. Era extrem de greu să stai 
drept în acea nacelă ce se balansa con- 
tinuu. 

— Încetaţi să vă mai bâţâiţi ! îl admo- 
nestă fetița. O să vă rupeți învelișul pro- 

tector ! Doar nu credeţi c-o să-mi smulg 
părul din cap ca să vă croiesc mantale 
gastro-rezistente la fiecare cinci minute ? 

Fanning remarcă insolenţa puștoaicei 
şi înţelese că fusese manipulat de la bun 
început. Creatura aceea ştiuse tot timpul 
că purgaţia circuitelor energetice avea să 
provoace distrugerea depozitului de bom- 
be. Îl împinsese să saboteze animalul în 
așa fel încât „supapa“, în loc să expul- 
zeze un simplu jet de vapori, să dezlăn- 
țuie o răsuflare de aruncător-de-flăcări. 
Manevrase astfel încât să nu i se declan- 
şeze nici un moment procesul de bloca; 
implantat în creier. Sabotajul nu se în- 
rudea cu vandalismul, nu era decât am- 
plificarea unei funcţii naturale. În plus. 
nici o clipă nu băgase mâna „în sac“... 
Toate aceste măsuri de prevedere îi per- 
miseseră să evite subtil interdicțiile în- 
scrise în spiritul ei. Planul dovedea o 
mare abilitate intelectuală. 

— Ce s-a întâmplat ? se bâlbâi Fan- 
ning. Tot vacarmul ăsta... ce-a fost ? 

— Cred că depozitul de bombe instalat 
în subsolurile băncii a sărit în aer, spuse 
dulce fetița. Iar în acest caz, fără îndo- 
ială, fiarele au scăpat din criptă. Nu ne 
mai rămâne decât să găsim un colţișor 
liniştit și să ieşim din ascunzătoare... 

— Un colțișor liniștit ? sughiță Ma- 
thias. Dar pun pariu că toate privirile sunt 

aţintite asupra noastră ! Şi, pe urmă, cum 
vrei să ieşim din monstrul ăsta ? 

— Provocându-i o criză cardiacă. Par- 
că ăsta era planul dumneavoastră iniţial, 
nu ? Adineaori nu aveam nici o şansă să 
reuşim, căci gardienii nu ne-ar fi lăsat 
să ieșim din bancă. Am fi fost împușcați 
în eeluza de control. Acum, nu mai există 
nici gardienii, nici banca. 

Fanning bodogăni în sinea lui. Nu-i 
ajuta la nimic să discute în contradicto- 
riu. Copila nu deţinea decât informaţii 
fragmentare, date pe care probabil le ex- 
trăsese din diverse bănci informatice, iar 
aceste piese de puzzle îi conturau o ima- 
gine foarte aproximativă asupra lumii 
exterioare. Ea nu putea înţelege că orașul 
avea să se prefacă în scurtă vreme într-o 
capcană inextricabilă. La ora actuală, 
centrala poliţiei era fără-ndoială asaltată 
de telefoane ce semnalau prezența gar- 
guilor pe bulevardul central. Dispoziti- 
vul avea să se instaleze... 

Mathias încruntă din sprâncene. Dis- 
pozitivul ? CARE DISPOZITIV ? 

Niciodată forţele poliţiei nu avuseseră 
de înfruntat o trupă de seifuri vii a că- 
ror putere de foc o depăşea pe aceea a 
unui car blindat de luptă hiper-sofisti- 
cat ! În general, Unităţile de Justiţie Au- 
tonomă se războiau cu hoţii, nu cu ase- 
menea monștri ! 

„Ce rahat !“ înjură el în gând. 

Înţelegea că puștoaica profitase de a- 
pariţia lui pentru a improviza un plan de 
evadare total dement. Undeva, cândva, 
existase o hibă. În mod normal, „ciobă- 
niţa“ ar fi trebuit să fie complet lipsită 
de afectivitate și să rămână indiferentă 
în faţa perspectivei — puţin îmbuoură- 
toare, e drept! — de a-și petrece toată 
viața în stomacul unui monstru. „O le- 
gumă programată“, spusese Cornelius. 
Dumnezeule mare ! Cât de orbi fusese- 
ră! „Biftec“-ul, „leguma“ își permitea 
luxul de a avea stări de spirit, aere ! Își 
refuza rolul de „cheie“ docilă și-și lua 
tălpășiţa distrugând un imobil ticsit de 
locuinţe. Cei de la laboratoarele Mikofs- 
ky subestimaseră vizibil capacităţile afec- 
tive ale protoplasmei din care plămădeau 
fiinţele de sinteză ! 

„Ei, haide !“ îşi spuse Mathias, „dacă 
n-avea chef să scape, acum ai fi fost deja 
halit de sucurile digestive. Te-a salvat 
pentru că are nevoie de tine ca să sabo- 
tezi monstrul. De-asta te păstrează în 
viaţă...“ 

Se deplasă astfel încât să poată arunca 
o privire în tunelul esofagului. Dar totul 
era negru. Animalul își ţinea fălcile 
strânse. 

Pipăi cu vâriul degetelor suprafaţa 
scafandrului. Coroziunea avansa pe ne- 

simţite. Clăbucii, deşi mai mici decât la 
început, reprezentau o dovadă vie a diso- 
luţiei învelișului exterior. Giulgiul gastro- 
rezistent nu făcea decât să amâne ine- 
luctabilul. În cel mult patruzeci de mi- 
nute, armura urma să capete aspectul u- 
nui burete. Atunci diastazele aveau să-i 
atace carnea, descompunând-o cu o vi- 
teză remarcabilă, separând glucidele, li- 
pidele, triind proteinele, clasificând... 
Mathias se înfioră. O observă pe furiș 
pe fetiță. Faţa ei afişa aceeaşi limpezime 
neomenească. Aştepta cuminte, așezată 
pe capacul sipetului. Prea cuminte... 
Fiarele coborau bulevardul. Curioşii ie- 
şiţi la ferestre le arătau cu degetul, sco- 
ţând strigăte înfricoșate. La Cartierul Ge- 
neral al poliţiei, centrala telefonică înce- 
pea să fileze, în pragul unui colaps. 
„Monştri !“, urlau cărşstile auditive. 
„Dragoni ! Pe bulevardul central. Au dis- 
trus imobilul B.D.S... Faceţi ceva !“ 


CAPITOLUL X 


La comisariatul central, Juvia Trent 
gesticula, încorsetată în uniforma ei pă- 
tată de sudoare. Amuzaţi şi neputincioşi, 
cu nasurile turtite pe geamuri, inspectorii 
asistau la debandada mecanicilor ce mi- 
şunau de-a lungul pistelor ca niște fur- 
nici cuprinse de panică. În lipsa unei 
strategii adaptate, fuseseră chemate la 
apel toate Unităţile de Justiţie Autonomă 
parcate în hangare. Maşinile soseau uru- 
ind, cu cleştii pe jumătate ridicaţi, clăn- 
tănind din șenile. Defilau prin mijlocul 
băltoacelor de ulei albăstrui, inundând 
garajul cu vacarmul lor de Panzer-e tre- 
când în linia întâi. 

— E o idioţenie ! observă Goobble, stri- 
vindu-și paharul de cafea între degete. 
Unităţile de patrulare n-au nici un motiv 
legal de a interpela seifurile scăpate de 
la B.D.S... Şi chiar dacă s-ar încumeta, 
cum vor proceda ? Credeţi că vor încerca 
să îndese pachidermele în chesonul lor 
de incinerare ? 

Răsunară râsete acide. Foştii soldați ai 
asfaltului se bucurau de inevitabila în- 
frângere a unităţilor robotizate. Era evi- 
dent că mașinile se vor acoperi de ridi- 
col. Fotografiile monştrilor, procurate de 
la laboratoarele Mikofsky, treceau din 
mână în mână. 

— Încetaţi să vă mai hliziți ca nişte 
puştani ! lătră Juvia. Am citit raportul 
tehnic. Lighioanele astea sunt practic in- 
vulnerabile. Nu știu, absolut deloc cum 
s-ar putea relua controlul asupra turmei. 
Directorul B.D.S., ca de altfel şi cadrele 
sale de stat-major, locuia la etajul întâi 
al imobilului. La ora actuală, toţi sunt 
morți. Nimeni n-are nici cea mai vagă 
idee despre codul care le permitea să in- 
tre în contact cu seifurile. Fiarele se vor 
preumbla prin tot orașul, iscând o panică 
monstruoasă. 

— Ce putem face? repetă Goobble. 
N-avem la îndemână nici măcar o puşcă 
de vânătoare... 

— Veţi pleca pe urmele unităţilor ! or- 
donă Juvia Trent. Trebuie ca tancurile 
de patrulare să încadreze turma ca niște 
câini ciobănești, înțelegeţi ? Dar în nici 
un caz să nu încerce să le atace. Anima- 
lele alea dispun de un potenţial defensiv 
care ar face să pălească de invidie până 
şi marina militară, 

— De ce s-a dărâmat imobilul ? între- 
pă cineva. Era un turn nou-nouţ. O ches- 
tie super-lux... 

— BDS.-ul 'avea un întreg arsenal 
depozitat în beciuri, răspunse laconic Ju- 
via. Cred că un detonator defect a declan- 
şat scânteia ucigaşă. Speriate de explo- 
zie, seifurile vii s-au împrăștiat. Trebuie 
oprite şi conduse la grădina zoologică. 
L-am prevenit pe director să ţină la dis- 
poziţia noastră câteva gropi dezafectate. 
Dacă procedăm cu discreţie, totul o să 
meargă bine. Animalele alea nu trebuie 
nici un moment să aibă impresia că sunt 
victimele unei deturnări sau ale unei ten- 
tative de efracţie... căci s-ar apăra ! Go- 
obble, fugi pe bulevardul central și obli- 
gă-i pe mecanici să reducă tendinţele 
ofensive ale unităţilor autonome. 

Goobble își luă mantaua de piele și 
ieși în zona de manevră. Juvia strânse din 
fălci, presimţind apropierea catastrofei. 
Unităţile cibernetice nu aveau destulă 
abilitate pentru a duce la bun sfârșit o 
asemenea operaţiune. Practica lor în do- 
meniul justiţiei expeditive avea să se 
transforme într-un handicap insurmonta- 
bil. De astă dată, din păcate, nu mai era 
vorba să ia de guler un hoţ mărunt pen- 
tru a-l vâri la rotisor. Monștrii care in- 
vadau chiar în acel moment artera cea 
mai circulată din capitală nu cunoșteau 

frica. Aveau să apere până la capăt co- 
morile ce se bălăngăneau în fundul sto- 
macurilor lor. 

Femeia cea grasă își șterse cu dosul 
mâinii sudoarea ce-i îmbrobonea fruntea. 
Era de ajuns un simplu pas greşit pentru 
ca întregul oraş să se trezească azvârlit 
în plin coşmar. Telefonul sună din nou. 
Căpităneasa merse spre biroul ei cu pas 
greu. Pendula afișa orele zero treizeci și 
patru. 


Maşina de serviciu urca bulevardul, 
mergând în zig-zag printre barierele mo- 
bile instalate de pompieri. Girofarurile de 
pe capota diferitelor vehicule de inter- 
venţie licăreau în noapte aruncând ful- 
gere albastre şi roşii ce aprindeau reflexe 
curioase pe căștile cromate ale salvatori- 
lor. Goobble nu mai avea chef de râs. 
Spectacolul turnului doborât de-a curme- 
zișul străzii şi al imobilelor învecinate 
reduse la stadiul de mormane de cără- 
mizi fumegânde îi spulberase orice do- 
rință de a se distra pe seama altora. 

Zece unităţi autonome înaintau spre 
Piaţa Verneuve, locul unde se aflau ac- 
tualmente monștrii. Pe măsură ce distan- 
ţa scădea, Goobble devenea tot mai ner- 
vos. Neliniștit, bătea darabana pe tabloul 

de bord, privindu-i pe pompierii ce aler- 
gau printre blocurile de beton încastrate 
în asfalt. Bulevardul părea să fi căzut 
victimă unui cutremur de pământ. Solul 
nu se mai vedea sub sticla spartă prove- 
nită de la ferestre şi pretutindeni te îm- 
piedicai de obiecte absurde : o cadă de 
baie încoronând o cabină telefonică, mo- 
bile îngrămădite claie peste grămadă în- 
tr-o gură de metrou, haine acoperind în- 
tinderea trotuarelor. 

Cadavrele, sau cel putin ceea ce se reu- 
şise să se extragă dintre dărâmături, o- 
dihneau sub prelate plastifiate. Protube- 
ranţele neregulate pe care le conturau pe 
sub acoperitori permiteau să se deducă 
halul în care erau. Un miros de pulbere 
arsă plutea în aer, iar vântul sufla rafale 
de funingine ce maculau autopompele cu 
pete negre ca nişte alice. 

Goobble se foi în scaun. Lângă el, me- 
canicul brigăzii de noapte își ştergea de 
transpiraţia ce-i curgea pe față cu o câr- 
pă slinoasă. 

— La dracu! ! ocări inspectorul. Ai re- 
glat sigur unităţile de justiţie la nivelul 
minim de agresivitate ? 

— Da, bombăni mecanicul, dar nu vă 
faceţi cine ştie ce iluzii ! Reglajele astea, 
's o panaramă. Carele de intervenţie au 
tendinţa să reacționeze în funcţie de mă- 
rimea țintei. Se adaptează, ce mai ! Masa 

fiarelor riscă să le perturbe circuitele de 
detecție. Dacă se simt amenințate, vor 
ataca din prima, ca să descumpănească 
adversarul. 

— Ce mai budă! mugi Goobble. Nu 
mai lipseste decât ca nenorociții ăștia de 
roboţi să-ncerce să le bage cu forța în 
chesoanele de incinerare ! 

Imaginea părea atât de grotescă încât 
cei doi izbucniră într-un râs nervos. Cinci 
minute mai târziu, zăreau siluetele în- 
spăimântătoare ale seifurilor vii adunate 
în centrul pieței. Monștrii păreau a sta 
în expectativă, perturbaţi de spaţiul in- 
finit ce se deschidea în faţa lor. Adopta- 
seră instinctiv o dispunere în cerc, ce le 
permitea să facă fală unci eventuale a- 
gresiuni, 

Unităţile de intervenţie își încetiniră 
înaintarea clănțănind, ca niște tancuri 
ajustându-și linia de tir, apoi trecură la 
atac, cu cleștii ridicaţi. 

„Parc-ar fi nişte măturătoare pregătin- 
du-se să curețe molozul“, îşi spuse in- 
spectorul. Şi simţi în aceeași clipă că lu- 
crurile aveau să ia o întorsătură rea. 
Foarte rea... 

Carele de patrulare se repeziră asupra 
animalelor ca şi cum ar fi fost vorba de 
niște simpli câini turbaţi ce puteau fi săl- 
taţi de pielea cefei ! Cleștii se prăvăliră 
peste şira spinării garguilor, fără a reuşi 

să muste substanţa cornoasă din care erau 
alcătuite carapacele. Goobble văzu clar 
ţâșnind scântei din degetele metalice care 
se frecau de armura granitică a monştri- 
lor. Înjură. Așa cum prevăzuse, toate uni- 
tăţile îşi deşchiseseră capota chesonului 
de incinerare, cu dorinţa vădită de a sfâr- 
şi cât mai repede cu broscoii ăia ce tul- 
burau liniștea publică. 

— Grijania mă-sii ! şopti inspectorul. 
E ca şi cum ar încerca să bage un elefant 
într-o kuktă ! 

Picioarele îi tremurau. Căută febril taină 
crofonul staţiei radio. 

— Doamnă Căpitan! Doamnă Căpi- 
tan ! gâtâi el. Merge foarte prost ! Robo- 
ţii vor să prăjească fiarele ! Ce facem ? 

Abandonând carapacele, braţele arti- 
culate atacau acum părţile moi din ana- 
tomia seifurilor vii. Mâinile de oţel se 
încleştau pe coapsele sau labele anterioa- 
re, ciupindu-le pielea solzoasă cu inten- 
ţia bine definită de a le-o sfâşia. 

Nemișcaţi, monştrii începură totuşi să 
dea semne de nerăbdare. Boturile ca de 
șopârlă li se deschideau lent. Între timp, 
tancurile de justiţie se încăpățânau să 
măcelărească mai departe vânatul captu- 
rat în flagrant delict de vagabondaj. Cleş- 
tii scârțâiau, îndârjindu-se să smulgă þu- 
căți de carne pentru a le arunca în che- 
soanele incineratoare. 

„Din moment ce acesti contravenienți 
sunt prea mari“, părea să fi decretat or- 
dinatorul de sancţionare, „ii vom arde 
bucăţică cu bucăţică !“ 

Unităţile-roboţi se agitau zăngănind, 
deconcentrate de rezistenţa acelei cărni 
elastice dar imposibil de rupt. Unele din- 
tre ele, agăţale de gâtul fiarelor ca niste 
nevăstuici, nu mai atingeau solul. Asta 
cra prea mult. Monştrii trecură la atac. 
Goobble văzu căscându-se boturile cele 
mai îngrozitoare din câte existaseră vreo- 
dată pe pământ. Acele crevase presărate 
cu colţi se prăvăliră asupra carelor robo- 
tizate, sfărămându-le cu eficacitatea unor 
prese hidraulice. Tăbliile urlară îndoin- 
du-se, chesoanele de incinerare făcură 
explozie, vomându-și măruntaiele încinse 
până la alb. Garguii mestecau oţelul ca 
niște fiare ce-și devorau prada. Buloanele 
li se rostogoleau printre colţi, în timp ce 
rezervoarele explodau. 

— Iisuse Christoase ! bâigui mecanicul 
închinându-se. 

Goobble. strângea microfonul ca pe 
lămâie. 

— Doamnă Căpitan ! urlă cl cu glas 
isteric. Monștrii înfulecă unităţile de jus- 
tiție ! Ce facem ? 

— Nimic, replică ep i surdă a Juvici 
Trent. Retrăgeţi- vă ! Acum e rândul ar- 
matei. 

Gyobble dădu din cap, incredul. În faţa 
lui, monștrii îşi încheiau festinul cu ulti- 
mul car de intervenţie. 


+ 


Sarah Muraille fu prima care auzi eli- 
copterele. Era culcată pe patul ci, goală, 
umedă, cu coapsele încă îmbibate de 
sperma call-boy-ului agenției de plăceri 
la domiciliu. Băuse mult și, preţ de-o se- 
cundă, crezu că vuielele ce-i umpleau 
capul erau semnele ce anunțau o puter- 
nică migrenă etilică. 

Se ridică și pielea ci jilavă fremătă dez- 
lipindu-se de perne. Se simţea greoaie şi 
bătrână. Se întoarse cu spatele spre oglin- 
dă, pentru a nu-și surprinde reflexul fe- 
ţei buhăite de excesele nopţii. Micul gi- 
golo dormea, cu braţele şi picioarele des- 
făcute. Era un tânăr slab și blond, dotat 
cu un penis incredibil de lung. Femeile 
măritate făceau adesea apel la el pentru 
a le încununa fantasmele născute din câte 
o după-amiază de trândăvie. Clientela i 
se compunea aproape exclusiv din soţii 
de cadre superioare, sătule de expoziţiile 
de pictură şi saloanele de ceai. 

Sarah merse clătinându-se până la fe- 
reastră. De la plecarea lui Mathias, prac- 
tic nu încetase să bea, sperând să-și anes- 
tezieze astfel angoasa ce creștea într-insa, 

pe măsură ce zilele treceau. Organismul 
ei începea să dea semne clare de intoxi- 
cație, dar nu se putea abţine să n-o ia de 
la capăt, golind pahar după pahar. 

Își rezemă fruntea fierbinte de geam. 
Elicopterele zburau la joasă înălțime, prin 
canionul delimitat de fațadele imobilelor. 
Erau echipate cu proiectoare puternice 
ale căror fascicule măturau strada. Sa- 
rah se înfioră, cuprinsă brusc de un pre- 
sentiment rău. Aparatele acoperite uni- 
form cu o vopsea kaki erau puternic înar- 
mate. Mitraliere mari cu triplă ţeavă ro- 
tativă încadrau bula translucidă a car- 
lingii, precum acele unei insecte purtă- 
toare de maladii mortale. Elicopterele 
zburau în ralenti, răscolind alene aerul, 
dar suflul paletelor lor pălmuia fațadele 
clădirilor, făcând geamurile să tremure. 

Sarah deschise fereastra. Primi o lovi- 
tură de pumn invizibil între sâni şi tre- 
bui să se retragă precipitat. În interiorul 
apartamentului, hainele împrăștiate îşi 
luară zborul, urmate de revistele Şi zia- 
rele dispuse în vraf la picioarele patului. 

— Hei ! protestă micul gigolo. Ce-i cu 
uraganul ăsta ? 

Sarah nu răspunse. Tocmai zărise fia- 
rele, imobilizate la o sută de metri în su- 


sul bulevardului. Inima ei rată o bătaie, 
Cum ieşiseră din criptă ? Fanning nu plă- 

nuise nici un moment așa ceva! „Ceva 
n-a mers“, îşi spuse ea, „era de aștep- 
tat...“ 

În aceeași clipă, elicopterele se dispu- 
seră în formaţie de luptă și atacară mon- 
ştrii, deschizând focul. 

Gloanţele explozive sfâşiară spaţiul în- 
tr-un vacarm de tablă spintecată. Sarah 
își astupă urechile, pentru a scăpa de 
stridenţa acelei agresiuni sonore. Undele 
de șoc i se repercutau în carne și făceau 
să-i tresalte sânii. Câteva tablouri se des- 
prinseră de pe pereţi şi numeroase cărți 
basculară pe jos din rafturile bibliotecii. 
În capătul bulevardului, proiectilele ex- 
plozive ricoşau de pe carapacea gargui- 
lor, răspândind jerbe de scântei. Pachi- 
dermele se răsuciră greoaie, ca să facă 
față acestei noi agresiuni. 

Sarah strânse pumnii. Gloanţele rico- 
şate mușcaseră adânc din fațadele celor 
mai apropiate imobile. O mulţime de cu- 
rioși înghesuiți în balcoane căzuseră, fi- 
ind secerati de aceste rafale ce nu-i viza- 
seră pe ei. Sângele începea să curgă de 
pe pervaze, înscriind lungi dâre purpurii 
pe albeaţa pietrei. 

Elicopterele trecură razant pe deasupra 
fiarelor şi zburară până la Piaţa Extre- 
mei-Miruiri, pentru a-și executa întoar- 
cerea. Gloanţele perforaseră asfaltul și 

betonul, fără a le provoca monștrilor nici 
cea mai mică vătămare... 

— La dracu'!! înjură micuțul blond, 
rezemându-se cu coatele de pervaz. Ce-i 
cu bâlciul ăsta ? 

— Îmbracă-te ! i-o tăie Sarah. Împa- 
chetează-ţi sula și ia lovelele de pe nop- 
tieră ! Îţi dau eu un semn zilele-astea, 
dacă mai scăpăm vii din toată tevatura ! 

— Faci mişto ? o ironiză blondul, rân- 
jind galben. 

Sarah nu catadicsi să-i răspundă. Se 
îmbrăcă în grabă, alegându-și haine so- 
lide şi impermeabile, cu multiple buzu- 
nare. Îndesă în ele bani, un cuţit, un mic 
revolver cu pat de sidef, precum şi o mi- 
nitrusă de prim ajutor. 

— Hei, observă tânărul, ce învârţi a- 
colo ? Te pregătești de exod. sau ce ? 

Nu apucă să spună mai mult. Apara- 
tele reveneau. Deschiseră focul, luând 
bulevardul în anfiladă. Gloanţele pier- 
dute ciuruiră fațadele și făcută terci ma- 
şinile oprite de-a lungul trotuarelor. 

Dar fiarele ajunseseră la capătul răb- 
dării. Cea care părea să comande turma 
ridică botul pentru a fixa roiul de elicop- 
tere. O secundă, lăsă senzaţia că era un 
enorm tun ce-și alinia reperele de ochi- 
re, apoi două jeturi de energie pură îi 
ţâşniră din orbite și loviră aparatele din 
frunte. 

Sarah scoase un urlet. Maşinile zbură- 
toare se prefăcură în globuri de foc, în 
timp ce elicile continuau să li se rotească 
în gol, îndepărtându-se de carcase. Sarah 
holbă ochii, îngrozită. Palele scânteietoa- 
re zburau printre imobile ca nişte gigan- 
tice stele ninja. În cele din urmă deri- 
vară la tribord, apoi percutară o fațadă, 
explodând ca un buchet de lame de ras. 

Sarah Muraille se aruncă pe burtă. 
Tronsoanele de metal despicau strada. 
spintecau casele, într-un vâjâii de săbii 
țâșnind din teci. 

— Də’ căca-m-aş ! icni blondul, reze- 
mat în coate la fereastră. 

O secundă mai târziu, capul i se ros- 
togolea pe mochetă, la câţiva centimetri 
de fața lui Sarah. Trupul decapitat, pra- 
dă unei mișcări reflexe, făcu câţiva pași 
de-a-ndaratelea, ca și cum ar fi ascultat 
de un ordin sosit prea târziu. 

Sarah se târi în grabă spre ieşire. Pri- 
virea nu reuşea să i se desprindă de cor- 
pul gol, cu gâtul retezat la nivelul cla- 
viculelor, care-și pierdea sângele în pre- 
lungi spasme purpurii. Reuși, totuşi, să 
descuie ușa şi se năpusti pe scări. 

În stradă, monştrii terminau de distrus 
ultimii supraviețuitori ai escadrilei de 
vânătoare. Această hărţuială îi enervase, 
împingându-i să ţopăie pe loc pentru a-şi 
manifesta furia, provocând şocuri năpras- 

nice ce dislocau trotuarele. Asfaltul se 
jupuia, dezvelind vechiul caldarâm ce 
căptușea bulevardul. 

Secreţii complexe le stimulau creierele, 
activând una câte una diferitele faze ale 
unei strategii de răspuns gradual. Aţâ- 
tate fără răgaz, animalele se simțeau a- 
cum obligate să treacă ele însele la atac. 
Această efracţie de anvergură depăşea 
cadrul replicilor obișnuite. Nu mai era 
cazul să se mulțumească doar cu respin- 
gerea asediatorilor. Venise vremea să-i 
distrugă, pentru a le descuraja perseve- 
rența. Animalele încetară să mai salte şi 
porniră imediat să pască pietrele de cal- 
darâm ! Devorară astfel o treime din 
bulevard, înghițind micile cuburi de gra- 
nit cu o viteză fenomenală. Când se ri- 
dicară, cu botul plin de bolovani, înce- 
pură să-i scuipe de jur-împrejur cu ca- 
dența unor mitraliere, nimicind forțele 
de poliţie şi camioanele armatei ce încer- 
cau să le bareze calea. Propulsate cu o 
rară violenţă, pietrele turtiră oameni şi 
vehicule. Era ca și cum, dintr-o dată, o 
mie de catapulte s-ar fi apucat să bom- 
bardeze bulevardul. 

Între timp, Sarah ajunsese la parter. 
Voia să fugă până la cea mai apropiată 
stație de metrou și să se ascundă în 
fundul labirintului de culoare, acolo unde 
monștrii n-o puteau atinge. 

Se opri în hol. Toţi locatarii blocului 
așteptau pe paliere, ţinând câte o geantă 
sau o valiză în mână, neştiind ce atitu- 
dine să adopte. Copiii se smiorcăiau, agă- 
tati de fustele mamelor, bărbaţii, foarte 
palizi, încercau să facă faţă onorabil. 
— Ce se-ntâmplă ? șopti o bătrână. Aţi 
văzut animalele alea ? De unde-au ieșit ? 
— Din imobilul B.D.S., răspunse por- 
tăreasa. Trăiau în pivnițe. Cred că le fo- 
loseau ca să asigure încălzirea centrală... 
Izbucniră strigăte de indignare. Sarah 
traversă holul şi riscă o privire în stradă. 
Fiarele nu mai mișcau, iar staţia de me- 
trou părea un liman al salvării, la mai 
puţin de o sută de metri mai încolo... 
Oare putea străbate această distanţă 
fără a atrage atenţia monștrilor ? 


Preferă să nu mediteze prea mult și o 
luă la fugă, cu coatele lipite de corp, fără 
a privi în urmă. Portăreasa urlă văzând 
atâta imprudenţă, dar Sarah fugea deja 
ca vântul, în zig-zag, pentru a nu-și suci 
gleznele pe bolovanii ce împânzeau dru- 
mul. 

Strada vibră, ca şi cum animalele s-ar 
fi pus în mișcare, atrase de această pradă 
minusculă ce li se plimba pe sub nas. 

Sarah se năpusti în jos pe treptele ce 
duceau spre staţie, împinse cu umărul o 
ușă cu geam și sări pe deasupra turniche- 

ților de controlat biletele. I se păru că o 
umbră gigantică se prelingea ca un acor- 
deon pe treptele scării. Își repetă însă că 
nu risca nimic. Monstrii erau mult prea 
mari ca să pălrundă în coridoarele me- 
troului. Se agăţă de balustrada cauciucată 
a unui escalator și se lăsă dusă până pe 
peron. Tunelurile caroiate cu alb erau 
deja pline de refugiaţi cu priviri hăituite 
ce târau în urma lor valize pântecoase. 
Pe peron, o mulţime febrilă se înghesuia 
cu riscul de a cădea pe șine. Cu toţii aş- 
teptau prima garnitură pentru a fugi spre 
una din porţile orașului. Sarah fu ime- 
diat împinsă înapoi cu ghionturi. Se ră- 
suci, strivită de un distribuitor de dul- 
ciuri, cu răsuflarea tăiată și stomacul în- 
durerat. 

Garnitura ţâșni din tunel. Vagoanele 
erau deja pline de călătorii ce-și începu- 
seră mai devreme exodul subteran. De 
cum se deschiseră portierele începu bus- 
culada. Cei aflaţi înăuntru îi respingeau 
pe cei care vroiau să urce. Sub apăsarea 
acestei gloate în delir, geamurile se spar- 
seră, ușile se îndoiră. Sarah renunţă să ia 
parte la bătălie. Se smulgeau scaune şi 
banchete pentru a mări spaţiul disponibil. 
Conductorul declanșase sirena de plecare, 
fără a reuși însă să întrerupă şuvoiul ce 
lua cu asalt vagoanele. 


220 SERGE BRUSSOLO 


Brusc, o vibratie cumplită zgudui so- 
lul. Bolta tunelului crăpă sub o aversă de 
moloz şi un gargui căzu în mijlocul linii- 
lor, după ce trave::sase grosimea plafonu- 
lui. Urlete de panică izbucniră de peste 
tot. Monstrul ocupa toată lăţimea tune- 
lului. Sarah pricepu că reuşise să crape 
asfaltul prin forţa sărilurilor pe loc. Cu- 
prinşi de panică, fugarii încercau acum 
să iasă din vagoane, dar erau prea nume- 
roşi și se împiedicau reciproc. Gloata luă 
forma unui haos de braţe şi picioare în- 
câlcite cu disperare. Monstrul înclină ca- 
pul, deschise gura și mușcă șincle. Sarah 
văzu distinct fluxul energetic ţâșnindu-i 
din botul hidos pentru a străbate liniile 
în fulgere albăstrii. Descărcarea trosni 
atingând roţile trenului, care se ilumi- 
nară. Electricitatea străbătu ca o undă 
mortală structurile de oţel ale vagoane- 
lor. Pereţii se aureolară într-un sfârâit 
de scântei, în timp ce temperatura creștea 
cu mai multe sute de grade. 


Sarah se retrase, cu răsuflarea tăiată, 
plesnită de acea dogoare de rug. Acum 
vagoanele virau în roşu, ca nişte bucăți 
de metal aruncate într-o forjă. Prinşi în 
capcana cuptorului, călătorii se zbăteau, 
cu feţele acoperite de băşici. De cum în- 
cercau să apuce mânerul câte unei por- 
tiere, palmele începeau să sfârâie și să 
fumege. Energia suflată de animal trans- 

formase garnitura într-o gigantică rezis- 
tenţă ce se înroșea ca grătarele metalice 
ale unui prăjitor de pâine. 

Sarah își mușcă dosul mâinii ca să nu 
urle. Hainele nenorociţilor se aprindeau 
de parcă ar fi fost stropite cu benzină. 
Torţe vii se zvârcoleau convulsiv în mij- 
locul vagoanelor devenite crematorii. Ne- 
maiputând suporta, Sarah o luă la fugă. 
Se repezi cu capul înainte în primul cu- 
loar ce i se deschise în față și goni până-și 
pierdu suflul, ciocnindu-se de pereții mo- 
zaicaţi. 

Alte persoane galopau pe urmele ci, îm- 
piedicându-se, strivind copiii pierduţi ce 
aveau nefericirea de a străbate calea în 
sens opus. În spatele lor, garnitura elec- 
troculată continua să ardă, inundând tu- 
nelurile cu o lumină roşie ce pârjolea afi- 
şele şi topea gumele de mestecat din in- 
teriorul distribuitoarelor automate. 

Sarah gâfâia, cu pieptul strâns ca în- 
tr-un cleşte. Avea impresia că pielea ce- 
fei i se umple de băşici şi părul îi miroase 
a ars. Erau pe urmele sale. Se lăsă pur- 
tată de torentul mulţimii, încercând să nu 
se prăbuşească. 


Cornelius Vladewsky se ţinea de perva- 
zul ferestrei, împietrit de groază. În faţa 

lui, orașul incendiat, sfârtecat, se consu- 
ma în noapte. Peste tot fuseseră aprinse 
în grabă proiectoare mari de apărare an- 
tiaeriană ce străpungeau întunericul cu 
fasciculele lor albe. Monştrii se deplasau 
în zig-zag printre aceste pete orbitoare de 
lumină. Erau văzuţi materializându-se pe 
furiș în traiectoriile halourilor, pentru a 
dispărea apoi printr-o detentă a coapse- 
lor. Aceste irupții fantomatice accentuau 
aspectul terifiant al fizionomiei lor. Cor- 
nelius nu reușea să-și dezlipească ochii de 
dantescul spectacol. Animalele săreau pe 
deasupra caselor, iar burta lor rădea hor- 
nurile și antenele de televiziune, scalpând 
pur şi simplu acoperişurile. 

Punctul culminant al acestei curse abe- 
rante fu atins atunci când cel mai mare 
dintre gargui își luă elan și plonjă în fa- 
țada unui turn ultramodern, traversând 
construcţia dintr-o parte în alta ca un 
proiectil viu. Apăru pe partea opusă, în- 
tr-o explozie de resturi și mobilă, proiec- 
tând în toate direcţiile „măruntaiele“ clă- 
dirii ce se împrăștiară pe trotuare în băl- 
toace diforme, amestecând cadavre dezar- 
ticulate şi firimituri de mobilier. 

Repetând docil exemplul șefului, cele- 
lalte fiare se apucară să facă la fel, sărind 
prin turnurile înconjurătoare ca niște 
câini la circ printr-un cere umplut cu 
hârtie, 

Cornelius gemea fără a-si da seama. 
Bale de stupefacţie îi curgeau pe bărbie. 
Privea clădirile găurite, şi frica îi lichelia 
intestinele. Se temea să nu-și piardă con- 
trolul asupra sfincterelor, dacă ar fi schi- 
țat cea mai mică mișcare. 

Un gargui cocoţat pe Arcul Amintirii 
începuse să devoreze arcada de piatră în- 
tre pilaştrii căreia ardea tradiționala fla- 
cără comemorativă. Monumentul se nă- 
ruia, pierzându-și statuile. Numele solda- 
ţilor defuncţi se dislocau sub asediul șo- 
pârlelor. Fiara sări pe sol, se apropie de 
discul de cupru într-al cărui centru pâl- 
pâia flacăra... şi o aspiră ca pe un flecuş- 
teţ. Odată arzătorul smuls, gazul începu 
să ţâşnească din instalația maltratată şi 
un jet de foc înalt de mai mulţi metri se 
înălță spre cer. Monstrul, însă, nu părea 
tulburat, ci lingea flăcările cu poftă, bu- 
curos de acest festin energetic. Mușcătura 
rugului nu-i lăsa nici o urmă pe pielea 
solzoasă. S-ar fi zis că se adăpa la jetul 
unei fântâni fără a-i păsa de picurii 
răzleţi. 

Căldura intensă degajată de acest ul- 
tim incendiu făcea să se topească bitumul 
din jurul monumentului devastat. Şiroaie 
lungi şi negre se prelingeau de-a lungul 
bulevardului, ţintuind mașinile staționate 
într-un soclu bazaltic. Restul hoardei mes- 

teca de zor firele de distribuire a energiei 
electrice, injectând în ele o suprasarcină 
energetică ce gonea de la o casă la alta, 
din apartament în apartament. Televizoa- 
rele şi aparatele electromenajere explo- 
dau la impactul cu această creştere de 
tensiune, plitele sc aprindeau ca şi cum 
firele de cupru ce şerpuiau la nivelul so- 
lului s-ar fi preschimbat în sfoară Bick- 
ford. Pretutindeni boilerele se ambalau, 
propulsându-şi acele de control în secto- 
rul roșu al cadranelor de supraveghere. 
Apa clocotea în serpentinele încălzitoare- 
lor electrice, iar acumulatorii duduiau ca 
niște cazane de spălat uitate pe foc. 
Cornelius tresări. Robinetul de la bu- 
călărie sărise în tavan lăsând să țâșnească 
un jet de aburi sub presiune ce înecă în- 
căperea într-o ceață umedă. Bătrânul se 
repezi la uşă, ca să împiedice propagarea 
norului, dar, în aceeaşi clipă, radiatorul 
explodă ca o piesă de artilerie, ejectând 
cincizeci de litri de apă fiartă ce-l loviră 
pe Vladewsky în plină faţă, orbindu-l și 
formându-i pe piele băşici gigantice. 
Fostul cercetător de la laboratoarele 
Mikoisky se prăbuşi pe covorul ponosit, 
urlând de durere. La toate etajele se de- 
rulau scene asemănătoare. Robinctele băi- 
lor scuipau lichid încălzit la peste două 
sute de grade. Numeroși bărbaţi şi femei 
se prăpădiră în câteva secunde sub jetu- 

rile duşurilor. Căzură, asfixiaţi de căldu- 
ră, înainte să fi putut urla măcar, iar car- 
nea lor fiartă se desprinse de pe oase... 

Gurile de evacuare a apei explodară și 
ele. Frigiderele scurtcircuitate se meta- 
morfozară în cuptoare, carbonizând în câ- 
teva secunde alimentele îngrămădite între 
pereţii lor smălțuiţi. 

Toate becurile se volatilizară într-un 
pârâit de fulgere, iar abajururile veioze- 
lor luară foc aidoma unor făclii îmbibate 
cu rășină. Cornelius Vladewsky gemea pe 
mochetă, într-o stare de semi-inconștien- 
ță. Pielea feţei i se jupuia deja, lăsând 
mușchii faciali dezgoliţi. Bătrânul intrase 
deja în comă când cuptorul său cu gaze 
explodă, făcând să se surpe plafonul. Pes- 
te câteva minute, clădirea nu mai era de- 
cât o torţă ondulându-se în noapte. 


+ 


Sarah fugea, rătăcită în labirintul mc- 
troului. Garguiul ce crăpase tunelul dă- 
dea acum lovituri cu capul în pereţii în- 
conjurători ai peroanelor. Masivitatea sa 
îl oprea să pătrundă pe culoare, și impo- 
sibilitatea de a-i urmări pe fugari părea 
să-l scoată din minţi. Tropăia pe loc, tre- 
săltând ca un aparat gigantic de vibro- 
masaj, iar scuturăturile zgâlțâiau pereţii, 
dezlipind dalele de faianță ce căptuşeau 

bolta. Sarah simți tremurul solului ur- 
cându-i în glezne. Se împiedică, gata să 
fie călcată în picioare de gloata dementă 
ce galopa spre suprafaţă, și se agăţă în 
ultima clipă de balustrada unei scări. Tre- 
buia să se smulgă din acea capcană. Con- 
trar celor pe care le gândise mai înainte, 
metroul nu constituia un refugiu sigur... 
Dacă mai întârzia, risca să se pomenească 
îngropată sub o avalanșă de moloz şi dale. 


Începu să urce, treaptă cu treaptă. 


În exterior, a șasea companie de tancuri 
începuse să tragă o salvă de baraj contra 
monștrilor ce se îndreptau nepăsători spre 
ieşirea din oraş. Obuzele cu cap exploziv 
se zdrobeau pe carnea fiarelor care înghi- 
teau de îndată jerba de foc născută din 
impact, aidoma unor bureţi absorbind o 
băltoacă de apă. 

Unul dintre gargui înaintă spre un blin- 
dat și-și închise botul în jurul tunului ce 
ieşea din turelă, de parcă s-ar fi pregătit 
să soarbă apă minerală cu ajutorul unui 
pai! Umflându-şi obrajii, suflă din răs- 
puteri în ţeava de oţel, revărsând în ha- 
bitaclu un uragan de aer comprimat ce 
făcu tancul să explodeze. 

Restul turmei cobora spre fluviu. În 
loc s-o ia pe podurile jalonate cu felinare, 
monștrii săriră direct în apa cenușie. Plon- 
jonul lor iscă un val noroios ce inundă 

lor. Hoarda se zbătu un moment în albia 
fluviului, răscolind mâlul, apoi, într-un 
ansamblu perfect, animalele se ușurară 
de preaplinul energiei acumulate de-a 
lungul confruntării. 

Raze albastre izbucniră din orbitele lor, 
sfredelind apa, care nu întârzie să fume- 
ge, apoi să fiarbă. În câteva minute, su- 
prafaţa undelor fu acoperită de pești 
fierți. Luntrile ancorate la mică distanţă 
se transformară și ele în niște crătiți puse 
în bain-marie. Fluviul clocotea pe mai 
multe sute de metri și clăbucii enormi ai 
turbulenţelor plesniră pe bordaje cu su- 
nete surde. Marinarii dansau urlând pe 
navele lor transformate în marmite. Un 
abur dens se ridica spre cer, învăluinăd 
podurile într-o ceaţă încărcată cu pică- 
turi arzătoare. 

Acesta fu momentul pe care-l alese Sa- 
rah pentru a ieși din stația Vaudeuil- 
Kozersky, la intrarea pe podul Crowley. 
Fu antrenată de mulţimea ce încerca să 
traverseze fluviul pentru a ajunge în cen- 
trul orașului. Împinsă înainte de- un zid 
elastic de coate şi piepturi, fu literalmen- 
te purtată până-n mijlocul podului fără 
ca picioarele ei să atingă o singură dată 
solul. Ceaţa vaporilor o lovi în plin ca un 

bici, umplându-i plămânii cu o umiditate 
atingând suta de grade. Se sufocă, sim- 
țindu-și gâtlejul și bronhiile transformate 
dintr-o dată în carne vie. În jur, tovarășii 
ci de fugă se clătinau la rândul lor. Unii 
aveau deja faţa şi mâinile pline de băşici. 
Sarah se retrase, căutând să se sprijine 
de parapetul de piatră. 

Cineva i se agăţă de umăr, împingind-o 
brutal înapoi. Izbi cu șalele balustrada... 


Se răsturnă peste ea, fără a reuşi să se 
agaţe de volutele din piatră. Vru să urle, 
dar aburul îi năpădi gura, și în mintea 
ei se făcu noapte. 

Sarah Muraille se scufundă ca o ghiu- 
lea de fontă în turbioanele apei clocotite. 
După nici un minut, carnea începu să i 
se dezlipească de oase. 

Abia atunci, monștrii părăsiră fluviul. 

Departe de tot tumultul, în apartamen- 
tul ei cu jaluzelele trase, Patricia dormea 
somnul greu al narcoticelor. Era goală, 
ca de obicei, semănând întrucâtva cu o 
naufragiată pe salteaua ci pusă direct pe 
jos. Un fir subţire de salivă i se scurgea 
dintre buzele întredeschise, iar braţele ți- 
neau strâns un catalog gros de protecţie 
urbană. Visa, ignorând total catastrofa ce 
pustia orașul. 

În visele ei apăreau scafandri cumpăraţi 
pe credit, armuri cusute pe măsură, și 
cască audio-video, și... 

Fiarele ajunseseră la periferii, lăsând 
în urma lor un peisaj devastat, populat 
cu cadavre, cu reziduuri, cu blindate dis- 
truse. În câteva ore, noaplea avea să se 
sfârșească. 


CAPITOLUL XI 


Mathias gemu de durere şi se ghemui 
în fundul pungii stomacale. Sucurile di- 
gestive roseseră învelișul exterior al sca- 
fană'ului pe toată grosimea, reducând 
cochilia protectoare la o peliculă subțire 
în care se căscau acum găuri de mărimea 
unui vârf de ac. Aceste deschizături, ori- 
cât ar fi lost de minuscule, lăsau să se in- 
filtreze picături corozive ce-i atacau epi- 
derma. Fiecare nouă infiltrare aducea cu 
sine o nouă arsură acută, analogă celei 
pe care ar fi provocat-o extremitatea in- 
candescentă a unei țigarete strivite pe pie- 
le. Cadranele de control din interiorul 
căștii clipeau din toate ledurile, anunțînd 
apropiata distrugere a circuitelor. 

Fetiţa se apropie de Fanning şi, trecân- 
du-și vârfurile degetelor peste scafandru, 
înţelese că procedura de ieşire trebuia a- 
tacată cât mai iute. Dacă întârzia prea 
mult, hoțul avea să moară curând de pe 
urma asediului sucurilor digestive, iar ea 
va pierde orice șansă de a rupe cordonul 
ombilical care o ţinea legată de monstru. 

Ucigând fiara, luând comoara și plasân- 
du-se sub tutela acelui om, îi rămânea o 
şansă de a se infiltra în lumea exterioară. 
Dar pentru asta avea nevoie de un men- 
tor, de un intermediar care să poată trece 
uşor drept tatăl ei. Hoțul nu trebuia să 
moară... 

— Ascultaţi-mă, spuse ea, trebuie să 
trecem la ultima fază a planului. Înţele- 
geţi ce vreau să zic? 

„Ciobăniţa“ se străduia să se exprime 
în termeni eliptici, astfel încât să nu for- 
muleze clar ipoteza asasinării garguiului. 
Trebuia să fie vicleană, să evite controlul 
mental folosind căi ocolite. 


Mathias se ridică. Avea fața crispată, 
gura îi tremura de fiecare dată când o 
picătură acidă îi ataca pielea. Dată fiind 
starea cuirasei, pelicula gastro-rezistontă 
nu-i mai era de nici un folos. 

— Vom proceda ca adineaori, explică 
răbdătoare fetița. Am să recit o nomen- 
clatură, iar dumneavoastră veţi trage con- 
cluziile care se impun. Vă consideraţi ca- 
pabil să acţionaţi ? Nu mai dispunem de- 
cât de câteva minute înainte ca scafan- 
drul să se fărâmiţeze. 

— Am... am să-ncerc, bâigui Mathias. 
Dă-i drumul! 

Fetiţa își începu de îndată enumerarea 
anatomică. Fanning ascultă, apoi începu 

să se orienteze. Dar, din cauza suferinței, 
îi venca foarte greu să se concentreze. 
Până şi puştoaica își pierduse siguranţa 
de sine. Debitul verbal îi deveni ezitant, 
se întrerupea, închidea ochii... Mathias 
înțelese că nu reușea îndeajuns să-și a- 
lunge din minte realitatea a ceea ce toc- 
mai făcea. Dacă, pe neașteptate, în gân- 
durile ei ar fi apărut ideea : „Omor fia- 
ra“, creierul i s-ar [i blocat, aruncând-o 
într-o transă cataleptică, ce ar fi acţionat 
precum un veritabil scurtcircuit mental. 
Fanning se târa pe coate, ascultând pârâ- 
ielile scafandrului subțiat la limită. Înno- 
da nervi, improviza înnădiri în sistemul 
nervos al monstrului. Picăturile acide îi 
şiroiau între omoplaţi, brăzdându-i epi- 
derma. Avea impresia că un călău con- 
știincios îi plimba lama unui cutit înroşit 
în foc de-a lungul şirei spinării. Strânse 
din fălci ca să nu urle. 

Se grăbea și totodată se temea să pără- 
scască pântecul bestiei, căci bănuia că 
fuga garguilor prin oraș prilejuise destule 
pagube. Vocea copilei se înălța sacadată. 
Mathias își termină munca de sabotaj, 
sperând că interpretase corect datele din 
„manual“. 

Fetiţa tăcu. Părca epuizată, iar faţa în- 
cepuse să-i tremure involuntar. 

—Am... am... f... făcut ce-am putut, se 
bâlbâi ea. Era... era aproape... aproape să 
se declanșeze. 

Mathias înţelese că puștoaica făcea a- 
luzie la controlul mental a cărui vigilenţă 
ar fi trebuit să se declanșeze, în ciuda tu- 
turor șiretlicurilor. 

Fără să mai stea pe gânduri, apucă 
toarta casetei şi se apropie de canalul eso- 
fagian. Acum totul trebuia să decurgă 
foarte repede, căci armura începea să se 
îmbucătăţească. „Totul e să nu ieşim din 
botul monstrului în bătaia proiectoare- 
lor“, îşi spuse el. Dar nu avu timp să a- 
profundeze această ipoteză, căci animalul 
se cabră brusc şi un tremur violent îi cu- 
prinse viscerele. 

„Asta e!“ exultă Fanning. ,„,Drăcove- 
nia e pe cale să crape !“ 

Strânse toartele comorii. Un spasm 
cumplit contractă esofagul, proiectându-i 
înainte, ca şi cum animalul ar fi încercat 
să-i vomite. „Crapă !“, vocifera în sinea 
sa Mathias, „crapă odată !“. 

Garguiul căzu în nas ca un avion care 
izbește solul. Mathias şi copila se rosto- 
goliră peste cap prin toboganul tubului 
digestiv, prăvălindu-se în cele din urmă 
în caverna bucală. Monstrul mugea, cu 
botul întredeschis, 

— Trebuie să trecem printre dinţi ! 
ţipă fetiţa. 

Mathias se strâmbă. Dacă animalului 
îi venea să-și contracte mandibulele, avea 
să-i zdrobească. Un şuvoi de bale şi se- 
creţii biliare îi făcu să alunece pe salteaua 
spongioasă a limbii. Fetiţa ezită, apoi se 
strecură între cei doi canini. Fanning o 
urmă, cu intestinele lichefiate. Dacă, în 
acea clipă, fiara ar fi clănțănit din dinţi, 
l-ar fi tăiat în două, căci scafandrul de- 
venise prea fragil pentru a se opune unei 
asemenea mişcări de clește. Se târi, zgâ- 
riind smalţul îngălbenit al colţilor. Cunos- 
cu trei secunde de groază pură, apoi se 
rostogoli în moloz. Bestia zăcea pe o parte 
în ruinele unei case pe care probabil o dă- 
râmase în cădere. Labele i se zbăteau 
spasmodic, iar ghearele căscau șanțuri 
adânci în sol. 

Copila îl ajută pe Fanning să se ridice 
şi-l sprijini până ce ajunseră sub bolta 
unei mici porți. 

— Trebuie să-mi scot porcăria asta ! 
urlă Mathias, chinuindu-se să descuie co- 
chilia scafandrului. 

Sistemul de închidere, pe jumătate ros, 
refuza să se supună, astfel încât se văzu 
nevoit să ia o piatră pentru a zdrobi di- 
feritele puncte de îmbinare. În fine, ar- 

mura se deschise ca un sicriu ros de 
viermi și bărbatul putu ieşi în aer liber, 
rostogolindu-se în praful de cretă pentru 
a-şi șterge umezeala gastrică ce-i impreg- 
na pielea. 

În spatele lui, monstrul agoniza ejacu- 
lând secreţii fără nume. 

— Veniti ! insistă fetiţa. Trebuie să ple- 
càm imediat ! Celelalte animale au pier- 
dut firul mental ce le lega de șeful tur- 
mei. Se vor scurge câteva momente până 
să înţeleagă că urmează să-și aleagă un 
alt conducător. Trebuie să profităm de 
această pauză pentru a le fugi de sub nas. 

Fanning își săltă cufărașul pe umăr și 
porni în slalom printre zidurile demolate. 

Fetiţa fugea într-un trap chinuit pe ur- 
mele lui. Era clar că nu era obișnuită cu 
mersul. Lui Mathias îi venea să-i spună : 
„Okay, drumurile noastre se despart aici, 
salut !“, dar știa că n-o va face. De-acum, 
între ei se crease o legătură indisolubilă. 
Spargerea era opera lor comună. Fără el, 
fetiţa ar fi rămas pe vecie prizonieră în 
burta fiarei ; fără ajutorul ei, el, Fanning, 
ar fi murit în mai puţin de treizeci de mi- 
nute, pierdut în inima unui labirint de 
organe neidentificabile... 

Asta cra ! Pe nesimţite, își puseseră 
semnăturile pe același pact. Erau asociaţi 
întru crimă. 

Mathias gâlâia, cu trupul cocoșat sub 
greutatea casetei. În jurul lui, oraşul fu- 
mega și arunca vâlvătăi ca un vulcan. 

— A... aşteptaţi-mă, gemu copila. 

ȘI mâna ei rece, inumană, apucă mâna 
liberă a lui Mathias. Bărbatul se stăpâni 
cu greu să nu se cutremure de dezgust. 


CAPITOLUL XII 


Armless, zis Cască-de-os, alerga prin- 
tre dărâmături. Orașul zdrobit, mutilat, 
îl umplea de o jubilaţie neagră. Sărea de 
pe un maldăr de moloz pe altul, bătând 
aerul cu cioatele pentru a-și ţine echi- 
librul. 

Fugea după monştri, se afunda în şan- 
tul învăpăiat pe care-l tăiaseră animalele, 
la fel cum te năpusteşti pe urmele pașilor 
unui sfânt. Sângele-i bubuia în tâmple, 
inflamându-i creierul prizonier al craniu- 
lui cornos. 

În mai multe rânduri, fără nici un mo- 
tiv real, atacase soldaţii sau polițiștii, stri- 
vindu-le chipul cu o „lovitură de ghiulea“ 
bine ţintită. De la începutul catastrofei, 
se simțea complice cu fiarele pustiitoare. 
Nu mai dorea decât un singur lucru : să 
le urmeze, pe drumul lor de distrugere, 
să se miște liber în peisajul de apocalips 
pe care-l lăsau în spatele lor pe măsură 
ce se deplasau. 

Se simţea aspirat, captat, satelizat de 
acei aștri negri şi exterminatori. Fiarele 

ţâșnite din măruntaiele pământului pec- 
depseau orașul și-i devorau pe cei slabi. 
Ele inaugurau era predatorilor. Se sim- 
tea făcând parte din neamul lor, din ace- 
laşi clan. Avea să le urmeze pas cu pas, 
ca un discipol. Va curma zilele răniților, 
va tăia calea fugarilor, va trece peste 
câmpul de bătălie pentru a desăvârși trea- 
ba începută de monştri, pentru a înde- 
plini execuțiile... 

Armless sălta, înnegrit de fumul ex- 
ploziilor, cu hainele arse, pe jumătate gol, 
cu faţa schimonosită într-un rânjet dia- 
bolic. Cei ce-l zăreau o luau pe dată la 
fugă. Dar el îi urmărea, pentru a le sfâ- 
rma oasele dintr-o singură  lovitu- 
ră. Era fericit, nu mai era singur! De- 
acum încolo avea să vâneze cu haita ! De- 
venise peștele-pilot al unei hoarde ivite 
din infern. Putin câte puţin, fiarele aveau 
să înveţe să-l cunoască, să-l aprecieze. Cu 
timpul, va ajunge complicele lor, tovară- 
şul lor de măcel. Armless se îndepărta, 
galopând în noaptea tot mai palidă, tră- 
gând în piept cu nesaţ fumul incendiilor. 


CAPITOLUL XIII 


O ceaţă densă se înălța de pe câmpii 
în valuri, întinzându-se pe drum. Micile 
clădiri ale motelului dispăreau complet în 
spatele acestui ecran de vapori fantoma- 
tici, şi singure acoperișurile lor cenușii 
mai permiteau să fie localizate în mijlo- 
cul peisajului ireal. 

Mathias traversă parkingul în diago- 
nală. Dârdâia. Roua îmbrobona carose- 
riile vehiculelor prizoniere în perimetrul 
benzilor galbene pictate pe asfalt. Îşi pri- 
vi ceasul. Arăta „joi“. Trecuseră cinci zile 
de când fugea... 

Deschise portiera masivului său Stude- 
baker, se aşeză pe banchetă şi dădu dru- 
mul la radio. Prezentatorul vorbea, bine- 
înţeles, despre monștri, care acum se în- 
dreptaseră spre sud. Recomanda popu- 
laţiei din orașe să nu manifeste nici un 
fel de agresivitate faţă de animale. 

— „.Evacuaţi clădirile, spunea el, dar 
nu încercaţi să vă opuneţi înaintării ani- 
malelor. Vor reacţiona extrem de violent, 

după cum o dovedesc evenimentele care 
au însângerat capitala... 

Fanning înclină din cap. Nimeni nu 
putea să întreprindă nimic împotriva gar- 
guilor. Erau nevoiţi să-i lase să se plimbe 
în voia întâmplării, sperând că vor face 
cât mai puţine pagube... 

— „Trebuie să dăm dovadă de multă 
răbdare, continuă jurnalistul. Specialiștii 
cred că animalele vor ajunge la mare în 
mai puţin de o săptămână. După părerea 
lor, acest obstacol nu le va opri, cum pre- 
tind unii. Deci n-are sens să ne temem 
că monștrii ar face calea-ntoarsă, pentru 
a reveni la punctul lor de plecare. Dim- 
potrivă, există mari probabilităţi să se 
arunce în ocean şi să pornească înot spre 
alte ţinuturi... 

Mathias rânji. Frumos cadou în per- 
spectivă pentru ţările ce înconjurau gol- 
ful ! Întreg Pământul avea să fie silit să 
suporte preumblarea monștrilor ca pe un 
flagel periodic. Puși în imposibilitatea de 
a distruge groaznicele creaţii ale Labora- 
toarelor Mikofsky, oamenii aveau să coa- 
biteze cu ele. Informatiile televizate aveau 
să difuzeze în fiecare zi un buletin pre- 
văzând deplasările seifurilor vii în cursul 
următoarelor douăzeci şi patru de ore. 
Toate astea aveau să dureze până când 
animalele reușcau să-și găsească un alt 
ascunziş, o altă criptă plasată în apropie- 

rea unei surse de alimentaţie energetică. 
Un vulcan activ, poate? 

Mathias închise radioul. Pâcla sc risi- 
pea. La capătul câmpiei se înălța zidul în- 
frunzit al unei păduri. 

Trei zile de fugă... 

Nu ştia încotro se îndrepta. Avea să 
fie Africa, sau Indiile... 


Revenind acasă, o descoperise pe Pa- 
tricia adormită, în totală necunoștinţă de 
coșmarul ce se prăvălise peste oraş. O 
smulsese din pat și o trăsese sub duș. 

— Trebuie să ne cărăbănim ! îi urlase 
el în urechi. Repede ! Îmbracă-te, dar nu 
lua nimic cu tine, o să cumpărăm totul 
în drum... 

Abrutizată de somnifere, femeia nu 
încercase să protesteze. 

În timp ce ea se îmbrăca, Fanning spăr- 
sese încuietoarea casetei şi transferase 
tezaurul în două sacoșe de piele. 

Pietrele preţioase și monezile de aur 
i se rostogoleau printre degete. De-acum 
avea cu ce să-și cumpere jumătate din 
lume. Era prea mult, mult prea mult. 

Când iesi din baie, Patricia își regăsise 
parţial luciditatea. Flăcările și vălătucii 
de fum ce se-nălțau în noapte o făcuseră 
să fugă la fereastră. 

— Ce se întâmplă ? îngăimase ea. E 
război ? 

— Nu, a fost un accident în localurile 
B.D.S. Trebuie să spălăm putina ! Există 
riscuri de contaminare radioactivă... 

Stia că era singurul argument capabil 
s-o convingă să se grăbească. Radiațiile 
o îngrozeau. 

Așa cum prevăzuse, Patricia tresărise 
Şi începuse să-și caute pentofii cu o însu- 
flețire sporită. Abia atunci zărise fetița, 
aşezată pe singurul fotoliu din salon. 

— Hei! şuierase ea, de undea-a mai 
apărut și puştoaica asta ? Şi... e complet 
goală ! 

— Am tras-o de sub dărâmături ! Toţi 
ai ei au pierit... Cred că e şocată. N-o 
putem lăsa aşa. S-o luăm cu noi, vom 
găsi precis un spital în drum... 


Se temea de reacţia Patriciei, dar aceas- 
ta se mulțumise să murmure : 

— Biata micuță ! 

Zece minute mai târziu, trânteau por- 
tiera maşinii. Mathias preferase să por- 
nească pe urmele monștrilor, gândindu-se 
că astfel va evita harababura pe care 
exodul avea s-o provoace cu siguranţă. În 
fond, nici un fugar n-ar fi avut ideea să 
alerge după fiare pentru a se pune la 
adăpost ! În plus, graţie acestui subter- 
fugiu, puteau conta pe dezordinea provo- 
cată de acestea, pentru a trece neobser- 
vaţi. Nu era un amănunt neglijabil. 

De-atunci, călătoreau de la un motel 
la altul, traversând orașe pustii și sate- 
fantomă. 

Noaptea, Mathias dormea cu ceafa re- 
zemată pe sacii zornăitori de galbeni. Nu 
prea întrezărea ceea ce avea să urmeze. 
Odată ajuns la loc sigur, va face două pa- 
chete pe care le va plasa sub consemn 
automat, două pachete conținând partea 
complicilor lui. Va expedia apoi cheile și 
coordonatele casieriilor pe adresele lui 
Sarah Muraille și Cornâlius Vladewsky. 
Poate că într-o bună zi îi va întâlni în 
Africa, deghizați în bancheri sau proprie- 
tari de plantaţii, cine ştie... 

Se ridică și închise portiera. Umidita- 
tea zorilor îi străbătea cămașa, încreţin- 
du-i pielea. Se îndreptă spre bungalow. 

În baracă, Patricia dormea, cu faţa 
înfundată într-o pernă. 

Fetița urmărea o emisiune la televizor, 
căruia îi decuplase sonorul. Era îmbrăcată 
cu un pulover roșu și un pantalon prea 
lung, cumpărate de la toneta unei staţii 
service. Patricia insistase să-i tundă perie 
părul. 

— Nu vezi că suferă de o boală a scal- 
pului ? argumentase ea. Are părul com- 
plet încleiat. Va trebui s-o ducem la un 
doctor... 

„Micuța“ accepta orice, cu totală indi- 
ferenţă. La fiecare popas, în schimb, se 

arunca asupra aparatului t.v. și fixa până 
la hipnoză imaginile ce defilau pe ecran. 
Lui Mathias îi trebui o anume bucată de 
vreme pentru a înțelege că fosta „,ciobă- 
niță“ studia expresiile actorilor şi se an- 
trena să le reproducă. Spera oare că, 
maimuţărindu-le mimica, își va disimula 
natura inumană ? 

Fetiţa vorbea puţin, dar atunci când 
deschidea gura se bâlbâia îngrozitor. 
Mathias începea să se întrebe dacă nu 
cumva blocajul mental, căruia încercase 
să-i dejoace vigilența, acționa cu întâr- 
ziere... Oare urma să-și piardă progresiv 
toate facultăţile de comunicare pentru a 
cădea într-o transă cataleptică din care 
nimeni și nimic n-o va mai putea smulge? 

Nu era imposibil. Fanning nu reușea 
să-și dea seama dacă era neliniști sau uşu- 
rat de o asemenea perspectivă. „Nu te 
amăgi“, își tot repeta, „nu e vorba de o 
fetiță, ci de un... organism. Ai reacționa 
la fel dacă ţi s-ar anunţa apropiata moar- 
te a unei colonii de bacterii ?“ 

Îşi făgădui să observe copilul pentru a 
vedea dacă starea i se înrăutăţea. Dacă 
dificultăţilor de pronunție avea să li se 
adauge o scădere a acuității vizuale sau 
auditive, diagnosticul ar fi fost clar. 

Se aşeză pe pat. Era nemulțumit. Pa- 
tricia părea să se fi ataşat de strania 
creatură. Exodul brutal și apariţia „copi- 

lului“ o distrăseseră de la obișnuitele ei 
nevroze. La ora mesei o înconjura pe 
fetiță cu o mulţime de atenţii, vorbindu-i, 
mângâind-o, stergând-o la gură cu colţul 
unui șerveţel. Creatura nu se opunea, în- 
ghițind fără crâcnire o hrană care nu-i 
era necesară. Mathias ştia că, asemeni 
fiarelor pe care le „păstorea“, putea posti 
un an. Pe de altă parte, dacă s-ar fi simţit 
slăbită, avea oricând posibilitatea să-și 
înfigă degetele muiate în salivă într-o 
priză electrică, pentru a se înfrupta cu 
curent, ca o baterie de acumulatori. 

Fanning își trecu mâna prin păr. „Fe- 
tita“ privea un desen animat, străduin- 
du-se să reproducă toate contracţiile fa- 
ciale ale unui rățoi îmbrăcat în costum de 
marinar. „Chipul“ ei se agita grotesc și, 
uneori, avea aerul unui gnom sau spiri- 
duş posedat de demon. Mathias oftă. Nu 
ştia ce se va face cu ea. Creatura nu putea 
creşte, întrucât organismul ei, modelat 
o dată pentru totdeauna, o condamna să 
trăiască etern în pielea unei fetițe. Dar 
care-i erau... „sentimentele“ față de spe- 
cia umană ? Fanning se temea să abor- 
deze acest subiect. Ghicea că făptura nu 
nutrea nici o afecţiune pentru cei care o 
osândiseră să trăiască întemnițată în 
fundul unui stomac gigantic ! 

Cu timpul, ajutată de dorinţa supra- 
vieţuirii, risca să se transforme într-un 

redutabil animal de pradă. Fanning nu 
putea să intervină cu nimic în evoluția ei. 
„Ciobănita“ aparţinea turmei concepute 
de savanții Grupului Mikofsky şi, aidoma 
garguilor, era invulnerabilă în fața ori- 
cărei agresiuni externe. Ar fi fost inutil 
să o ardă de vie, să-i înfigă un cuţit 
între omoplaţi sau o secure în mijlocul 
testei. Singurul rezultat vizibil al unei 
asemenea agresiuni ar fi fost o renaștere 
a urii. 

„Numai blocajul mental o poate dis- 
truge“, reflecta Mathias. „Dacă i s-ar 
scurtcircuita creierul, ar deveni tot atât 
de inofensivă ca o statuie...“ 

Se surprindea dorindu-și această dezle- 
gare. Eliberase un monstru şi se temea 
de consecinţele unui asemenea act. În 
adâncul fiinţei lui, spera ca simptomele 
catatonice să se manifeste cu tot mai 
multă amploare. Ştia că nu-și va regăsi 
liniştea sufletească decât când ..copilul“ 
va fi redus la starea de manechin..., de 
păpuşă. O păpuşă pe care o va abandona 
între mâinile grijulii ale Patriciei. 

„Dumnezeule“, gemu în sinea sa, „sunt 
oribil !“. 

Plătea pentru crima comisă, pentru jaf, 
pentru oraşul distrus. 

Se întinse, proptindu-și ceafa pe gră- 
mada de pietre prețioase. Comoara căpăta 
o dimensiune ireală. Era acolo, dar Ma- 

thias nu reuşea să se convingă de existen- 
ţa ei. Din ce în ce mai des se întreba 
dacă n-ar face mai bine să aleagă o ju- 
mătate de duzină de diamante şi să... 
arunce restul în fundul unci gropi. N-avea 
nevoie să cumpere jumătate din planetă. 
Nu dorea decât puţini bani pentru a în- 
cepe o viată nouă într-o ţară cruţată încă 
de ciuma cibernetică. 

Mathias căscă. Încremenită în faţa te- 
levizorului, fetița se strâmba groaznic. 


CAPITOLUL XIV 


În zorii celei de-a cincea zile, „copila“ 
deveni oarbă şi mută. Fanning se văzu ne- 
voit s-o ducă pe braţe până la mașină, 
căci de-acum era țeapănă ca o statuie. 

— Sunt sigură că totul e pe bază psiho- 
somatică ! repeta Patricia din trei în trei 
minute. Nu are nici o leziune organică. O 
s-o ducem la un medic. Are s-o vindece, 
nu-i așa ? 

Mathias bodogăni un răspuns nedeslu- 
şit. Creatura semăna tot mai mult cu un 
manechin de cauciuc. I se părea chiar că 
ochii ei fără expresie își pierdeau culoa- 
rea... 

Puțin mai târziu, se opri la marginea 
unui drum de ţară şi, profitând de faptul 
că Patricia picotea, vărsă continutul sa- 
coşelor în şant. Nu păstră decât şase dia- 
mante și trei smaralde, pe care le înveli 
intr-o batistă murdară. 

Când demară din nou, observă cum 
creatura începea să se chircească în pozi- 


ție oetală. Înghiţi în sec și strivi sub talpă 

pedala de accelerație. Mai avea încă un 
drum lung de parcurs. 


Li 


Odată cu căderea nopții, Armless zis 
Cască-de-os, care mergea, fără să ştie, pe 
urmele fostului poliţist. văzu scânteierea 
nestematelor în lumina roșie a asfinţitului. 

Nu se arătă nici măcar uimit. Obosea- 
la drumului și exaltarea îi tulburaseră 
minţile, făcându-l să-și piardă orice simţ 
critic. 

De aproape o săptămână, fugea pe ur- 
mele monştrilor, fără să mănânce nimic 
şi mulțumindu-se să lipăie apa băltoacelor 
din adânciturile drumului. 

Îngenunche în faţa comorii, tremurând 
de febră, convins că avea acolo un dar 
din partea fiarelor, ca răsplată pentru de- 
votamentul lui. 

Era gol, acoperit de noroi, lipsit de 
orice sac sau recipient în care să poată 
îngrămădi giuvaerele împrăstiate în şanţ. 
Infirmitatea îl împiedica să împletească 
rapid un coş din nuielușele și frunzele 
răspândite în jur. În disperare de cauză 
şi fără a mai sta pe gânduri, se aplecă să 
culeagă diamantele, unul câte unul, cu 
buzele și cu limba. 

Era cel mai incredibil spectacol, oferit 
de omul acela gol şi ciung, plin de tăie- 

turi, care — îngenuncheat în mijlocul 
drumului — păștea o comoară la nivelul 
asfaltului ! 


Înghiţi astfel o cantitate neverosimilă 
de pietre scumpe şi piese de aur, hotărât 
cu străşnicie să nu lase să-i scape o ase- 
menea pleașcă. Se gândea că stomacul și 
intestinele vor reține tezaurul până la ora 
următoarei defecaţii, ceea ce-i lăsa timp 
să găsească un recipient adecvat. Când se 
ridică, se simțea greoi și îmbuibat. 

Își reluă drumul, clătinându-se. 

Două ore mai târziu, începu să vomeze 
sânge. Se prăbuși, frânt în două de o în- 
fiorătoare durere, şi-şi pierdu cunoștința 
în timp ce voma diamante pe care hemo- 
ragia le transforma în rubine. 

Când soarele dispăru la orizont, Armless 
zis Cască-de-os era mort, cu burta plină 
de nestemate, un cadavru-seif pe care ţă- 
ranii aveau să-l arunce mai devreme sau 
mai târziu în groapa comună, fără a bă- 
nui că în măruntaiele lui zăcea o comoa- 
ră fabuloasă. Bezna învălui peisajul, po- 
gorând peste criminal un giulgiu de 
smoală. 


În aceeaşi noapte, Mathias, Patricia și... 
fata lor se îmbarcară pe un cargou ce 
pleca spre Africa. În tot timpul traver- 

sării, marinarii se arătară plini de compa- 
siune faţă de acel copil imobil și mut pe 
care mama sa îl instala În fiecare dimi- 
neață pe dunetă, în adâncitura unui 
şezlong. 

— Soarele o să-i facă bine ! îi repetau 
ei Patriciei. Veţi vedea, soarele vindecă 
toate bolile. 

Tânăra femeie dădea din cap şi zâmbea 
trist. Apoi, din când în când, trăgea pă- 
tura sub bărbia „micuţei“ pentru a o 
apăra de stropii pulverizaţi ai valurilor. 

În cea de-a doua zi a călătoriei, îşi dădu 
seama că plecase de acasă fără să fi luat 
cu ea nici măcar un singur catalog. 

Curios, treaba asia o lăsa indiferentă. 


(SCIENCE FICTION 


Goeble văzu deschizîndu-se boturile cele 
mai înspăimîntătoare pe care le cunoscuse 
vreodată. Adevărate crevase dotate cu colţi 
monstruoşi, clămpăniră peste blindatele 
robotizate sfărîmîndu-le la fel de eficient 
precum o presă hidraulică... Creaturile 
mestecau oţelul asemeni fiarelor ce sfîşie o 
pradă. Buloanele curgeau printre dinţi iar 
rezervoarele explodau... 


Cum să reuşeşti un hold-up cînd încerci 
să spargi un seif viu, canibal şi, 
în plus, construit ca o formi- 
dabilă şi înfricoşătoare 
maşină de război? 

